
ΕΠΙ ΤΗ, ΠΕΝΤΑΚΟΣΙΕΤΗ͂ΡΙΔΙ ΤΗ͂Σ ΑΛΩΣΕΩΣ 


Τῃ παρελϑούσῃ Παρασχευῇ, 29ῃ λήξαντος μηνός, ἐπὶ τῇ 500ῇ ἐπετείῳ ἀπὸ τῆς ἁλώσεως τῆς 
Κων/πόλεως, ἀποφάσει τῆς Ἱ. Συνόδου ἐτελέσϑησαν ἐν τοῖς μητροπολιτικοῖς ναοῖς ἅπα- 
σῶν τῶν ᾿Ἐπαρχιῶν τῆς Ἐκκλησίας τῆς "Ελλάδος ἀρχιεροτιχαὶ Λειτουργίαι μετ᾽ ἐπιμνημοσύνων 
δεήσεων ὑπὲρ τοῦ τελευταίου Αὐτοκράτορος τοῦ Βυζαντίου Κωνσταντίνου τοῦ Παλαιολό- 
γου χαὶ τῶν σὺν αὐτῷ τῇ 39ῃ Μαΐου 14583 πεσόντων τελευταίων προμάχων τῆς Βασιλίδος 
τῶν πόλεων. Ἔν τῷ μητροπολιτικῷ ναῷ ᾿Αϑηνῶν τὴν ϑ. Λειτουργίαν ἐτέλεσεν ὃ Μακ. ᾿Αρ- 
χιεπίσκοπος χ. Σπυρίδων, συμπαραστατούμενος ὑπὸ τῶν Σεβ. Συνοδικῶν Συνέδρων. Μετ᾿ 
αὐτὴν δὲ ἐτελέσϑη ἢ κατωτέρω ἐπιμνημόσυνος ᾿Ακολουϑία. 


Ὁ Διάκονος. [Εὐλόγησον, Λέσποτα.. 

Ὃ ᾿ Αοχιεορεύς. Εὐλογητὸς ὃ Θεὸς ἡμῶν πάντοτε, 
νῦν καὶ ἀεὶ καὶ εἰς τοὺς αἰῶνας τῶν αἰώνων. 

-. Ὁ χΣοςός. ᾿Αμήν. (Νεκρώσιμα Εὐλογητάρια). 
Ὁ Διάκονος. ᾿[ἰλέησον ἡμᾶς, ὅ Θεός, κατὰ τὸ 
μέγα ἔλεός Σου' δεόμεϑά σου, ἐπάκουσον καὶ ἐλέησον. 

Ὁ Χορός. Κύριε ἐλέησον. 

Ὃ Διάκονος. "Ετι δεόμεθα ὑπὲρ ἀναπαύσεως 
τῶν ψυχῶν τῶν εὐκλεῶς ἀγωνισαμένων καὶ ἡρωϊκῶς 
πεσόντων ἐπὶ τῶν ἐπάλξεων τῆς Βασιλίδος τῶν πό- 
λεων τελευταίων αὐτῆς προμάχων, Κωνσταντίνου τοῦ 
ἀειμνήστου ἡμῶν ΓΒασιλέως καὶ Αὐτοκράτορος τοῦ 
Παλαιολόγου καὶ τῶν σὺν αὐτῷ “Ελλήνων τε καὶ ξέ- 
νῶν χριστιανῶν, ἔτι δὲ καὶ τῶν ἐν τῇ αὐτῇ πόλει καὶ 
τῶν ἁπανταχοῦ τῆς ἑλληνικῆς γῆς ἐν τοῖς χρόνοις 
τῆς δουλείας τοῦ Γένους ἡμῶν σφαγιασϑέντων καὶ 
μαρτυρικῶς ϑανόντων ὑπὲρ τῆς ὀρϑοδόξου χριστια- 
νικῆς Πίστεως καὶ τῆς ἐνδόξου ἑλληνικῆς ΙΙατρίδος 
πατέρων ἡμῶν καὶ ὑπὲρ τοῦ συγχωρηϑῆναι αὐτοῖς 
πᾶν πλημμέλημα ἑκούσιόν τε καὶ ἀκούσιον. 

Ο Χορός. Κύριε ἐλέησον. 

“Ο Διάκονος. "Ὅπως Κύριος ὁ Θεὸς ἡμῶν τάξῃ 
τὰς ψυχὰς αὐτῶν ἔνϑα οἳ δίκαιοι ἀναπαύονται. Τὰ 
ἐλέη τοῦ Θεοῦ, τὴν βασιλείαν τῶν οὐρανῶν καὶ ἄφε- 
σιν τῶν ἑαυτῶν ἁμαρτιῶν παρὰ Χριστῷ τῷ ἀϑανάτῳ 
Βασιλεῖ καὶ Θεῷ ἡμῶν αἰτησώμεϑα. 

“Ὁ Χορός. Κύριε ἐλέησον. 

“Ο Διάκονος. Τοῦ Κυρίου δεηϑῶμεν. 

Ὃ Χορός. Κύριε ἐλέησον. 

"Ὁ ᾿Αοχιερεύς. Κύριε ᾿]ησοῦ Χριστὲ ὅ Θεὸς 
ἡμῶν, ὁ ἐνανϑρωπήσας δι᾽ ἡμᾶς καὶ ἀποϑανὼν. ἐν 
τῷ Σταυρῷ, ὁ κατελϑὼν ἓν τῷ "4δῃ καὶ τὸν ϑάνα- 


- λ λ - ͵ 
τον σκυλεύσας, ὃ ἀναστὰς ἐκ νεκρῶν καὶ ζωὴν ἡμῖν 


χαρισάμενος, ὁ ἓν δόξῃ ἀναληφϑεὶς εἰς τοὺς οὗρα- 
νοὺς καὶ ὑπὲρ τῆς σωτηρίας ἡμῶν ἐντυγχάνων, ὃ μέλ- 
λων πάλιν ἐλϑεῖν ἓν δόξῃ, ἵνα κρίνῃς νεκρούς τε καὶ 
ζῶντας, Αὐτός, Κύριε, ὅ Σωτὴο καὶ ἡ ἐλπὶς ἡμῶν, ὁ 
τῇς ξωῆς καὶ τοῦ θανάτου κυριεύων, ὃ ἓν τῇ ἐναν- 


ϑρωπήσει καὶ τῷ Πάϑει Σου λύτρωσιν ἡμῖν δωώρη- 
σάμενος καὶ διδάγματα σωτήρια δούς, ὅτι ἀεὶ τῇ 
ϑυσίᾳ ἡ νίκη ἕπεται καὶ τῷ Σταυρῷ ἡ ᾿Ανάστασις 
ἀκολουϑεῖ, ἐπάκουσον ἡμῶν δεομένων τῆς δῆς ἰσχύος 
καὶ τῆς ᾿Σῆς φιλανϑρωπίας. ᾿Ισχύος μέν, ἵνα τὸ 
"Εϑνος ἡμῶν διαφυλάττων, ἀπὸ νίκης εἰς νίκην ὅδη- 
γῇς καὶ ἀπὸ δόξης εἰς δόξαν ἀνάγῃς: φιλανϑρωπίας 
δέ, ἵνα τὰς ψυχὰς τῶν ὑπὲρ τῆς ἱερᾶς ἡμῶν ΙΠΙ{- 
στεως καὶ τῆς ἐνδόξου Πατρίδος εὐκλεῶς ἄγωνισα- 
μένων καὶ ἐνδόξως πεσόντων τελευταίων προμάχων 
τῆς Βασιλίδος τῶν πόλεων, Κωνσταντίνου τοῦ π:- 
στοῦ Βασιλέως καὶ Αὐτοκράτορος τῶν “Ελλήνων καὶ 
τῶν σὺν αὐτῷ, ἔν τῇ χορείᾳ τῶν ἐκλεκτῶν Σου κα- 
τατάξῃς. "Ώσπερ ἓν τῇ γῇ τὴν φάλαγγα τῶν ἐπι- 
λέκτων ἀπετέλεσαν, οὕτω καὶ ἔν τῷ οὐρανῷ στρατιὰν 
ἁγίων Μαρτύρων συγκροτήτωσαν: καὶ ὥσπερ παρ᾽ 
ἀνϑρώποις τίμιοι γεγόνασιν, οὕτω παρὰ Σοὶ τῷ 
Θεῷ ἅγιοι ἔστωσαν' τὸν γὰρ ἀγῶνα τὸν καλὸν 
ἠγωνίσαντο καὶ τὸν δρόμον οἳ γενναῖοι ἀϑληταὶ 
νικηφόρως ἐτέλεσαν' ἀπόδος οὖν αὐτοῖς, ὁ δίκαιος 
Κοιτής, τὸν τῆς δικαιοούνης στέφανον. “Ημῖν δέ, ὁ 
Θεός, δώρησαι τῆς ϑυσίας αὐτῶν ἀεὶ μνημονεύειν, 
τὴν δὲ ἀνδρείαν αὐτῶν καὶ μιμεῖσϑαι' τῷ γὰρ ἐκεί- 
νων ϑανάτῳ ἡμεῖς ἐλεύϑεροι ξῶμεν καὶ ἢ τῆς τελευ- 
τῆς αὐτῶν ἡμέρα τῆς νῦν ἡμῶν [Πατρίδος ἡμέρα γε- 
γέϑλιος γέγονεν. Εν τῇ χειρί Σου, Κύριε, ἡμῶν ἡ 
ζωὴ καὶ ὃ ϑάνατος, τῶν τε ἀτόμων τῶν τε λαῶν' Σὲ 
ἴσμεν ἡμῶν τὴν ἀνάστασιν καὶ τὴν ζωήν, διόπερ καὶ 
Σοὶ εὐγνωμόνως τὴν δόξαν καὶ εὐχαριστίαν ἀναπέμ- 
πομεν, σὺν τῷ ἀνάρχῳ Σου Πατρὶ καὶ τῷ παναγίῳ 
καὶ ζωοποιῷ Σου [Ινεύματι, νῦν καὶ ἀεὶ καὶ εἲς 
τοὺς αἰῶνας τῶν αἰώνων. ’4μήν. 

Ο Διάκονος. Κύριε, ἐλέησον: Κύριε, ἐλέησον: 
Κύριε, ἐλέησον. Δέσποτα ἅγιε, εὐλόγησον. 

“Ο) Αρχιεοεύς. Λόξα Σοι, ὁ Θεὸς ἡμῶν, δόξα Σοι. 
0 καὶ νεκρῶν καὶ Σώντων τὴν ἑξουσίαν ἔχων ὣς 
ἀϑάνατος βασιλεὺς καὶ ἀναστὰς ἐκ νεκρῶν Χριστὸς ὁ 
ἀληϑινὸς Θεὸς ἡμῶν, ταῖς πρεσβείαις τῆς Παναγίας 

ΤΑ ΠΕΡΙΕΧΟΜΕΝΑ 


"Επὶ τῇ δθθετηρίδι τῆς ᾿Αλώσεως.-- Νικ. Β. Τωμαδάκη, 
Καϑηγητοῦ τοῦ Παν]μίου ᾿Αϑηνῶν, ᾿Η σημασία τῆς 
“Αλώσεως διὰ τοὺς Νεοέλληνας.-- Π. Ν. Τρεμστέλα, 
Καϑηγητοῦ τοῦ Παν]μίου ᾿Αϑηνῶν, Καὶ ὅμως εἶναι 
ἐπίϑετον.--ΙΜητροσι. Λαρίσης Δωροϑέου, Καπερναούμ. 
-- Μία ἀξιοσημείωτος δεκαετηρίς.--Παρατηρήσεων Στή- 


λη: Ψυχικὸς Συναγερμός. 'Η "Άλωσις. Δημήτριος 
Κουϊμουτσόπουλος (Υ).-- Χρονικά. -- Βιβλιοκρισία. -- 
Βιβλιογραφία. 


Αὐτοῦ Μητρός, τῶν ἁγίων ἐνδόξων καὶ πανευφήμων 
;Αποστόλων, τῶν ἁγίων ἐνδόξων Προπατόρων ᾽Αα- 

, » . .. 3 μ; -.ε.,» ᾿ ΄ 
βραάμ, ᾿Ισαὰκ καὶ "Ιακώβ, τοῦ ἁγίου καὶ δικαίου 
φίλου Αὐτοῦ Λαζάρου καὶ πάντων τῶν “Αγίων, τὰς 
ψυχὰς τῶν εὐκλεῶς ἀγωνισαμένων καὶ ἡρωϊκῶς πε- 
σόντων ἐπὶ τῶν ἐπάλξεων τῆς Βασιλίδος τῶν πόλεων 
τελευταίων αὐτῆς προμάχων καὶ πάντων τῶν ἅπαν- 
ταχοῦ τῆς ἑλληνικῆς γῆς ὑπὲρ τῆς Πίστεως καὶ τῆς. 
Πατρίδος ἡμῶν ἐν πολέμῳ ϑυσιασϑέντων ἢ μαρτυρι- 
κῶς σφαγιασϑέντων ἢ ἐν διωγμῷ καὶ ταλαιπωρίαις 
ποὸς Αὐτὸν μεταστάντων "Ελλήνων καὶ ξένων χριστια- 
νῶν ἓν σκηναῖς δικαίων τάξαι, ἓν κόλποις ᾿Αβραὰμ 
ἀναπαύσαι καὶ μετὰ τῶν δικαίων συναριϑμήσαι, 
ἡμᾶς δὲ καὶ τὸ ᾿Εϑνος ἡμῶν ἐλεήσαι καὶ διαφυλάξαι 
ὧς ἀγαϑὸς καὶ φιλάνϑρωπος καὶ ἐλεήμων Θεός. 

Ὁ Χορός. (᾿Εν τῷ ποιεῖν τὸν ᾿Αρχιερέα τὴν 
᾽Απόλυσιν) : Τὸν Λεσπότην καὶ "ἀρχιερέα ἡμῶν... 

Ὃ ᾿Αοχιεοεύς. Κωνσταντίνου τοῦ ἀειμνήστου 
ἡμῶν Βασιλέως καὶ Αὐτοκράτορος τοῦ Παλαιολόγου 
καὶ τῶν σὺν αὐτῷ εὐκλεῶς ἀγωνισαμένων καὶ ἐνδό- 
ἕως πεσόντων πατέρων ἡμῶν ἐπὶ τῶν ἐπάλξεων τῆς 
Βασιλίδος τῶν πόλεων αἰωνία ἢ μνήμη. 

Ὃ Χορός. Αἰωνία ἡ μνήμη. 

Ὁ ᾿Αοχιερεύς. Τῶν κατὰ τὴν ἅλωσιν τῆς Βα- 
σιλίδος τῶν πόλεων καὶ τῶν ἓν τοῖς μετέπειτα χρό- 
γοις τῆς ζοφερᾶς δουλείας τοῦ Γένους ἡμῶν ὑπὲρ 
τῆς ἡμῶν Πίστεως καὶ τῆς Πατρίδος ϑανάτῳ μαρ- 
τυρικῷ τελειωϑέντων Ι]ατέρων ἡμῶν αἰωνία ἡ 
μνήμη. 

ὋὉ Χορός. Αἰωνία ἢ μνήμη. 

Ὁ ᾿Αοχιεοεύς. Τῶν ὑπὲρ τῆς ἐϑνικῆς ἡμῶν 
ἐλευθερίας καὶ ἀποκαταστάσεως ἀγωνισαμένων καὶ 
πεσόντων ἐν τοῖς ἱεροῖς τοῦ "Εθνους ἡμῶν ἀγῶσιν 
αἰωνία ἡ μνήμη. . ; 

Ο Χορός. Αἰωνία ἡ μνήμη. 
᾿δμπὶ τῶν ποταιιῶν Βαβυλῶνος ἐκεῖ ἐκαϑίσαμιεν 
καὶ ἐκλαύσαμεν ἐν τῷ μνησϑῆναι ἡμᾶς τῆς Σιών. 
βὰν ἐπλάϑωμαί σου, "Ιερουσαλήμ, 
ἐπιλησϑείη ν] δεξιά μου. 

Κολληϑείη ἡ γλῶσσά μου τῷ λάρυγγί μου 
ἐὰν μὴ σοῦ μνησϑῶ... 

Ὃ ᾿Αοχιεορεύς. Δι᾽ εὐχῶν τῶν ἁγίων ΙΙατέρων 
ἡμῶν, Κύριε ᾿[ησοῦ Χριστὲ ὁ Θεὸς ἡμῶν, ἐλέησον 
καὶ σῶσον ἡμᾶς. 

: Μ. Αρχιμανδρίτης. 4ι’ εὐχῶν τοῦ ἁγίου Λε- 
σπότου ἡμῶν... 


Ὃ Χορός. ᾿Αμή»ν. 


Η ΣΗΜΑΣΙΑ ΤΗΣ ΑΛΦΩΣΕΩΣ 
ΔΙΑ ΤΟΥΣ. ΝΕΟΕΛΛΗΝΑΣ 


Πεντακόσια ἔτη συνεπληρώθησαν, ἀφ᾽ ἧς ὁ Ι|ορ- 
θητής, ἡγούμενος πολλαπλασίων δυνάμεων, κυχλώσας 
τὴν Κων]λιν διὰ στόλου καὶ ἰσχυροτάτου στρατοῦ, 
ἐξωπλισμένος μὲ ὅλα τὰ τελειότερχ σύγχρονα μέσα 
διὰ τὸν μεσοῦντα 1ὔον αἰῶνα, ἐξεπόρθησεν αὐτὴν καὶ 
παρέδωκεν εἰς τὴν τριήμερον λεηλασίαν ἑκατοντάδων 
χιλιάδων φανατικῶν ἀσιατῶν, ἐξωμοτῶν καὶ μουσουλ- 
μάνων. Διὰ τῆς καταλήψεως τῆς Πόλεως, τὸ χέντρον 
τοῦτο τοῦ “Ελληνισμοῦ καὶ τῆς Χριστιανικῆς ᾿Ανα- 
τολῆς ἔπιπτεν εἰς τὰς χεῖρας τῆς βαρθαρότητος καὶ 
τὸ Βυζαντινὸν Κράτος διελύετο. Ὁ πληθυσμὸς περι- 
ήρχετο εἰς κατάστασιν δουλείας καὶ ἐπωλεῖτο εἰς τὰ 
σκλαδοπάζαρα τῆς ᾿Ανατολῆς. Ὁ ἐκεῖ συνηγμένος 
πλοῦτος, ἰδιωτικὸς καὶ δημόσιος, κατεστρέφετο᾽ τὸ 
πνευματικὸν αὐτὸ κέντρον, τὸ ὁποῖον ἐδόξασαν ὁ ]ω- 
άννης ὃ Χρυσόστομος, ὁ ἱερὸς Φώτιος καὶ ὁ Μιχαὴλ 
Ψελλός, ἠφανίζετο. Ὃ θρόνος τῆς ᾿Εχκλησίας (ὡς 
λέγει τὸν περίπυστον ναὸν τῆς ᾿Δγίας τοῦ Θεοῦ Σο- 
φίας Ρωμανὸς ὁ Μελῳδὸς) καθίστατο μουσουλμανι- 
κὸν προσχύνημα. Ἥ ἀνοδοχάθοδος τοῦ Βοσπόρου. 
ἠλέγχετο πλέον τελειωτικῶς ἀπὸ τοὺς Τούρχους καὶ 
διὰ τοῦ τρόπου τούτου προεκρίνετο ἢ τύχη τόσον τοῦ 
βασιλείου τῆς Τραπεζοῦντος, ὅσον καὶ τῶν φραγκικῶν 
ἀποικιῶν τοῦ Εὐξείνου, ὡς ὁ Καφᾶς. Αἱ νῆσοι, ὅσαι 
ἐδούλευον ὑπὸ τοὺς Φράγχους (ἐκ τῶν ὁποίων ἡ Κρήτη 
συχνὰ ἐπανεστάτει χατὰ τῶν Βενετῶν, ὑποκινουμένη 
ἢ ἁπλῶς ἀποδλέπουσα εἰς τὸ Βυζάντιον) δὲν ἠδύναντο 
πλέον ν᾿ ἀτενίζουν πρὸς τὴν Κωνσταντινούπολιν ὣς 
πρὸς σώτειραν μητέρα. Ἡ Πελοπόννησος, ὅπου διῃ- 
ρημένοι καὶ ὑποδλεπόμενοι ἦρχον ἀκόμη οἱ δεσπόται 
Παλαιολόγοι, ἀδελφοὶ τοῦ μάρτυρος βασιλέως, δὲν 
ἧτο δυνατὸν πλέον νὰ στηρίξη ἑαυτήν, οὐδὲ ἐὰν ἐσυν- 
θηκολόγει πρὸς τοὺς Ἰούρχους (ὡς. ἔπραξεν), οὔτε 
ἐὰν συνεμάχει πρὸς τοὺς Φράγχους. Καὶ διὰ τὸν εἰς 
τὰ πέρατα τῆς οἰκουμένης διεσπαρμένον Ἕλληνα ἢ 
Κωνσταντινούπολις τῶν θριάμθων, τῆς δόξης, τοῦ 
θρύλου, ἢ ἀπέραντος εἰς μέγεθος, τὸ ἀγλάϊσμα τῆς 
τέχνης, ὁ παράδεισος τῆς Φύσεως, τὸ θαυμαστὸν 
ἄκουσμα, τὸ ἀνεκλάλητον θέαμα, δὲν ὑπῆρχε. πλέον. 
᾿Αντ᾽ αὐτῆς, κόρακες ἔκρωζον ἐπὶ τῶν ἐρειπίων καὶ 


ἡ ἡμισέληνος ἀντικαθίστα τὸν Σταυρὸν τοῦ Κυρίου. 


Ὅπου τὸ πρὶν ἡ ᾿Εχκλησία ἡγίαζε τοὺς πιστούς, 
σήμερον ὁ ἀσιάτης μουσουλμάνος ἐκάλει εἰς τὴν «ἀσέ- 
θειαν» τῆς προσκυνήσεως τοῦ Κορανίου. Εἶχε σπά- 
σει κάτι μέσα εἰς τὴν ψυχὴν τῶν συγχρόνων “Βλλλή- 
νων, ὑποδούλων, ἐλευθέρων, φραγκοκρατουμένων, ἀπο- 
δήμων εἰς τὴν Δύσιν. Ὃ Μεσαιωνικὸς “Ἑλληνισμὸς 
ἔσθηνε. 
Συγχρόνως ἐγεννᾶτο καὶ ἢ ἐλπίς: Οἱ Ἕλληνες δὲν 
εἶχον παραδοθῆ ἐπαισχύντως, οὐδὲ ὑπογράφει συνθη- 
κολόγησιν, ὅπως τοὺς εἶχε προτείνει ὁ Κατακτητής. 
Εἶχον ἁμυνθῆ τῶν πατρίων ἐδαφῶν, εἶχον ὑπερασπί- 
σει τὰς ἱερὰς τῆς Πόλεως ἐπάλξεις, εἶχον ἀποθάνει 
ὑπὲρ τῆς Πίστεως καὶ τοῦ Βασιλέως των. Καὶ ἐκεῖ- 
νος, πρωτοστατῶν εἰς τὴν ἄμυναν, ἐνσαρχώνων ὅ,τι 

εὐγενγέστερον εἰς πεποιθήσεις, εἰς διαθέσεις χαὶ εἰς 
ἐκτελέσεις εἶχε νὰ ἐπιδείξη ὁ Μέσος Ελληνισμός, 
εἶχεν ὑψώσει τὸ ταπεινὸν τοῦ ἀνισχύρου ὑλικῶς ἀνά- 
στημα μέχρι τοῦ οὐρανοῦ τῆς δικαιοσύνης καὶ εἶχε 
μεταθάλει εἷς πρᾶγμα τοὺς λόγους τῆς ὑπερηφάνου 
ἀρνήσεως, τὴν ὁποίαν εἶχεν ἀντιτάξει πρὸς τὸν ΠΙορ- 
θητήν : «Τὸ δὲ τὴν Πόλιν σοι δοῦναι οὔτ᾽ ἐμόν ἔστι 
οὔτ᾽ ἄλλου τινὸς τῶν κατοικούντων ἐνταῦϑα, κοινῇ 
γὰρ γνώμῃ αὐτοπροαιρέτως ἀποϑανοῦμεν καὶ οὐ 
φεισόμεϑα τῶν ψυχῶν ἡμῶν». Οὕτω ἔθηκεν ὃ Ποι- 
μὴν ὁ ἀγαθὸς τὴν ψυχὴν αὑτοῦ ὑπὲρ τῶν προδάτων 
καὶ προσέθηκεν ἑαυτὸν παρὰ τὸν Κόδρον καὶ τὸν 
᾿Επαμεινώνδαν. 'Γούτου ἤδη συνείδησιν ἔλαβον οἳ ὅπο- 
λειφθέντες τῶν Ἑλλήνων, τόσον οἱ λόγιοι, ὅσον καὶ 
ὁ λαός. Δι᾽ αὐτὸ ὁ Κωνσταντῖνος «ὁ “Ελλεν» (---ΈἝλ- 
λην ἢ τῶν ποντιακῶν δημῳδῶν ἀσμάτων παρεδλήθη 
μὲ τὸν Νέστορα, μὲ τὸν Ραδάμανθυν---πρόσωπα τοῦ 
ὁμηρικοῦ κόσμου--καὶ ὑμνήθη μὲ τὰς ἰδίας φράσεις, 
τὰς ὁποίας ὁ Θουχυδίδης ἐχρησιμοποίησε διὰ νὰ χα- 
ρακτηρίσῃ τὸν Περικλέα τοῦ χρυσοῦ αἰῶνος ! ΗΒ ἄλ- 
λου ὁ Σφραντζῆς ἐχαραχκτήρισεν αὐτὸν ἅγιον μάρτυρα, 
τὴν περὶ μάρτυρος δὲ καὶ μαρτυρίου διἁπίστωσιν εὖ- 
ρίσκομεν εἰς πληθὺν ἄλλων κειμένων τῆς τουρκοκρα- 


τίας, μεταξὺ τῶν ὁποίων καὶ σημειώματα γραφέντα ᾿ 


εἰς ἁγιορειτιιοὺς κώδικας ἀπὸ εὐσεδεῖς προμάχους 
τῆς χατὰ παράδοσιν ἀμωμήῆτου ἡμῶν πίστεως, τῆς 
"Ορθοδοξίας. 

Πεντακόσια ἔτη παρῆλθον. Σήμερον τὰ πράγματα 
εἶναι διάφορα. Τὸ Ἔθνος ἠγωνίσθη πνευματικῶς, 
ἠθικῶξ καὶ στρατιωτικῶς καὶ ἔχον συμπαραστάτην 
τὸν χλῆρον καὶ τὴν ᾿Εκκλησίαν του, κατώρθωσε νὰ 


Ἴ δημιουργήση τὴν μικρὰν αὐτὴν ἐλευθέραν γωνίαν, εἰς 


τὴν ὁποίαν περισυνέλεξε, κατὰ μέγα μέρος, τὰ γυμνὰ 
καὶ ριγῶντα τέχνα του καὶ περιέθαλψεν αὐτὰ καὶ ἐν- 
τεῦθεν ἀποβλέπει εἰς τὴν ἀπελευθέρωσιν καὶ τῶν ἄλ- 
λων ἀδελφῶν μας, ὅσοι σεδάζονται Χριστὸν καὶ ὁμι- 
λοῦν ἑλληνιστὶ καὶ στενάζουν ὑπὸ ζυγοὺς ἀφορήτους. 
᾿Ορθὀδοξος βασιλεὺς ἡγεῖται τοῦ Ἔθνους. Ἡ Παιδεία 
ἤστραψε καὶ πάλιν καὶ τὰ φῶτα της ἐφώτισαν τὸν 
εὐχλεᾶ πρὶν διὰ τὴν παίδευσιν καὶ ὑπὸ τῆς δουλείας 


- οἱονεὶ βαρθαρωθέντα χῶρον. Ἡ ᾿Εχκλησία ἐλευθέρα 


εὐλογεῖ τοὺς καρποὺς τῶν μόχθων τοῦ Ἔθνους. Τὸ 'Ελ- 
ληνικὸν ὄνομα ἐπανέκτησε τὸ κλέος τὸ πρὶν εἰς τοὺς 
Βαλχανικοὺς ἀγῶνας, τὸ ἔπος τῆς Βορείου ᾿Ηπείρου, 
ἀφοῦ εἶχε συγκινήσει ὅλον τὸν πεπολιτισμένον κόσμον 
διὰ τῆς ἡρωϊχῆς ἐκείνης, ἀλλὰ καὶ ἀπέλπιδος ἐξορμή- 
σεως τῆς “Βλληνικῆς ᾿Επαναστάσεως. Ἡ μνήμη τῶν 
ἡρώων τῶν Πλαταιῶν, τῆς Χαιρωνείας, τοῦ ᾿Αμορίου, 
τῆς ᾿Αλώσεως, τοῦ Δραγατσανίου, ἀνεμίχθη μὲ τὰς 
ἡρωϊκὰς πράξεις τῶν συγχρόνων καὶ οὐδεμία χρονικὴ 
ἀπόστασις εἶναι δυνατὸν νὰ διαχωρίσῃ τοὺς μὲν ἀπὸ 
τοὺς δέ. Σήμερον, ὑπὲρ πᾶσαν ἄλλην ἐποχήν, εἶναι 
καιρὸς συνειδητοποιήσεως τῆς ἀξίας τοῦ ᾿Λγῶνος καὶ 
τῆς θυσίας. Διότι οἱ καιροὶ ἔχουν ὁμοιότητας καὶ τὰ 
διδάγματα τῆς “Ἱστορίας δὲν πρέπει νὰ πίπτουν εἰς 
τὸ χενόν. ᾿Ας ἴδωμεν ποῖα διδάγματα δυνάμεθα νὰ 
πορισθῶμεν ἀπὸ τὸ μνημόσυνον τῆς ᾿Αλώσεως. 
Πρῶτον. Ἥ μάχη τοῦ Κακοῦ πρὸς τὸ ᾿Δγαθόν, 
τοῦ ᾿Αντιχρίστου πρὸς τὴν ᾿Εχκλησίαν, ἢ ὁποία 


ἐδόθη μεταξὺ τοῦ Πορθητοῦ καὶ τοῦ Παλαιολόγου, 
δηλαδὴ μεταξὺ ᾿Ανατολῆς καὶ Δύσεως, μεταξὺ Χρι- 
στιανισμοῦ καὶ Μουσουλμανισμοῦ, μεταξὺ Παιδείας 
καὶ θαρθδαρότητος, ἐπαναλαμθάνεται καὶ σήμερον. Μὲ 
τὴν διαφοράν, ὅτι δὲν εἶναι σήμερον οἱ Τοῦρκοι οἱ 
ἀντίχριστοι, ἀλλ᾽ οἱ μπολσεδῖκοι. Ἥ Τουρκικὴ Δη- 
μοκρατία, προσελχυσθεῖσα ἀπὸ τὸν Δυτικὸν Κόσμον, 
περιέπουσα τὸν πολιτισμόν του, ἀνεχομένη τὴν θρη- 
σχείαν του, παρέχουσα ἐλευθερίαν εἰς τὴν ᾿ὈΟρθὀόδο- 
ξον ᾿Εκκλησίαν, εὑρίσκεται εἰς τὴν ἀκριτικὴν θέσιν, 
ὥστε νὰ βαστάζῃ μέρος τοῦ δάρους τῆς ἐκ βορρᾶ πιέ- 
σεως καὶ νὰ εὐκολύνῃ ἐν τούτῳ τὴν ἰδικήν μας ἐξ 
ἀποφάσεως εὔψυχον ἀντοχήν. “Ο μπολσεθικισμὸς δὲν 


«σέδεται ἱερόν, δὲν πιστεύει εἰς τὴν διάκρισιν δικαίου 


καὶ ἀδίκου (ἀντικαταστήσας μὲ τὴν σκοπιμότητα ὡς 
πολιτικὸν δόγμα τὴν ἀλήθειαν), δὲν σέδεται παράδο- 
σιν, δὲν σέθεται Ἔθνος, χρησιμοποιεῖ τὴν ὑπόδου- 
λον αὐτῷ ἐκκλησιαστικὴν ὀργάνωσιν διὰ τεὺς πολιτι- 
χούς του σκοπούς, ἀπολαχτίζει τὴν χριστιανικὴν 
ἠθοκῆν, προσπαθεῖ νὰ μᾶς στερήσῃ ἀπὸ τὴν ἐλπίδα 
τῆς αἰωνιότητος καὶ τὴν παρηγορίαν τῆς μεταθανα- 
τίου δικαιώσεως, στρέφει τὰς μάζας εἰς ὠμὰς καὶ 
ἀπανθρώπους ἐκδικήσεις χαὶ ἀποκτηνώνει τὸν βίον. Ἡ 
βία, τὸ αἷμα καὶ ὁ καταναγκασμὸς ἐνδύονται εἰς αὐὖ- 
τὸν μὲ τὰ ὀνόματα τῆς λαϊκῆς δικαιοσύνης, τῆς εἰρή- 
νης καὶ τῆς συντροφικῆς ἐργασίας. “Ὁ κίνδυνος εἶναι 
μέγας καὶ ἄμεσος. ᾿Επικρέμαται δ᾽ ἀμέσως καθ᾽ 
ἡμῶν ὅλων, καὶ τῶν ἐγγὺς καὶ τῶν μαχράν, κατὰ 
τοῦτο διαφέρων πρὸς τὸν τοῦ δεκάτου πέμπτου αἰῶ- 
νος, ὅτι ἡ Δύσις ἐθεᾶτο κάπως ἀσυγχίνητος τὰ μα- 
κρὰν εἰς τὴν ᾿Ανατολὴν συμδαίνοντα καὶ οἱ ᾿Ιταλοί, 
οἱ Γάλλοι, οἱ Γερμανοὶ καὶ οἳ ἄλλοι λαοὶ ἐπερίμεναν 
ἀπὸ τὸν [Ιαλαιολόγον, τὸν Οὐνυάδην καὶ τὸν Σκεν- 
τέρμπεην τὴν σωτηρίαν τοῦ Χριστιανισμοῦ τῆς ᾿Ανα- 
τολῆς καὶ τῆς Μεσευρώπης. 

Δεύτερον. Ἡ μάχη τοῦ ᾿Αγαθοῦ πρὸς τὸ Κα- 
κὸν ἀναγκάζει πρὸς συνένωσιν τοὺς εἰς μὴ βασικὰ 
ζητήματα διαφερομένους, πιστεύοντας δ᾽ εἰς τὸν Θεὸν 
καὶ τὴν ᾿Εκκλησίαν. Ὅπως τὸν 14ον καὶ 1δον αἰῶνα 
ἐπολέμησαν κατὰ τῶν βαρδάρων Οὖγγροι, ᾿Αλθανοί, 
Σέρδοι, Ἕλληνες, “Ενετοί, Γενοᾶται, ποικιλώνυμοι 
Φράγκοι εἰς τὴν Νικόπολιν, τὴν Βάρναν, τὴν Κων- 
σταντινούπολιν καὶ ὁπουδήποτε ἀλλοῦ. Ὅπως εἰς 
τὴν Κων]πολιν ὁ αὐτοκράτωρ παρεμέρισε τὰς δογ- 
ματικὰς διαφορὰς καὶ συνεσπείρωσε περὶ ἑαυτὸν 
τοὺς Ἕλληνας (μεταξύ των δὲ ἦσαν τόσον ἄνθε- 
νωτικοί, ὅσον χαὶ ἑνωτικοί, λαϊκοὶ καὶ καλόγηροι) καὶ 
τοὺς Φράγκους. Ὅπως εἰς τὴν Κων]πολιν ἔπεσεν ὁ 
Ἕλλην αὐτοκράτωρ εἰς τὴν γῆν, ἢ ὁποία εἶχε βαφῆ 
ὀλίγον πρότερον ἀπὸ τὸ αἷμα τοῦ Γενοάτου ᾿Ιωάννου 
Γουλιέλμου ᾿Ιουστινιάνη, ἐδάφη δ᾽ εἶτα ἀπὸ τὰ αἷ- 
ματα τοῦ βαΐλου τῆς '᾿Εγετίας καὶ τοῦ ἀντιπροσώπου 
τῶν Γενοατῶν, ἀνηλεῶς ἐκτελεσθέντων μετὰ πολλῶν 
ἄλλων Φράγκων, καθολικῶν τὸ δόγμα, ὑπὸ τοῦ [Ι1ορ- 
θητοῦ. Ἔτσι καὶ σήμερον, εἰς τὸν κατὰ τοῦ ᾿Αντιχρί- 
στου ἀγῶνα εἰς τὴν Κορέαν ἢ ὁπουδήποτε ἀλλοῦ, δὲν 
δύναται νὰ γίνῃ διάκρισις Φράγκων καὶ ᾿Ὀρθοδόξων, 
ἀφοῦ οἱ [Ιιστοὶ πολεμοῦν ὑπὲρ τοῦ Χριστοῦ, τοῦ μὴ 
μεριζομένου, τοῦ ἀδιαιρέτου, τοῦ εὐλογοῦντος τὸν 

ΕΚΚΛΗΣΙΑ 


1 Ιουνίου 1953, ᾿Αριθ. 11 


--------------------------- ΓΞ 


ἀγῶνα ὑπὲρ τοῦ Πνεύματος καὶ διώκοντος τὸ ψεῦδος 
τοῦ σχότους. 


- 


Τρίτον. Εἶναι γνωστόν, ὅτι ὁ πρωθυπουργὸς 
τοῦ Παλαιολόγου, Λουκᾶς Νοταρᾶς, τόσο»; ἧτο ἀντίθε- 
τος πρὸς τὴν ἕνωσιν τῶν ᾿Εχχλησιῶν, τὴν ἀποφασι- 
σθεῖσαν ἐν Φλωρεντίᾳ, ὥστε εἶχεν εἴπει τὸ ἀλησμό: 
νητον ἐκεῖνο, ὅτι ἐπροτιμοῦσε νὰ ἴδῃ βασιλεῦον ἐν 
Κων]πόλει φακιόλιον τουρχικόν, παρὰ τιάραν λατινι- 
χήν. ᾿Εν τούτοις, ὁ ἀείμνηστος ἐκεῖνος μάρτυς ἐπο- 
λέμησεν ὑπὲρ τοῦ "Έθνους του, τοῦ Βασιλέως του καὶ 
ἐθυσιάσθη ὑπὲρ τῆς Πίστεώς του. Αἱ ἰδέαι του περὶ 


τῆς “Ενώσεως δὲν ἐπηρέασαν τὴν ἀπόφασίν του. 


Οὕτω χαὶ σήμερον δὲν δυνάμεθα νὰ χωρισθῶμεν ἀπὸ 


δογματικὰς διαφοράς, προκειμένου ν᾽ ἀντιμετωπίσω-᾽ 


μεν τὸν κοινὸν δι᾽ ὅλους ἐχθρόν, τὸν κατακτητὴν τῆς 
᾿Εκκλησίας. Πιστεύομεν ἀκραδάντως, ὅτι σήμερον 
ἡμεῖς οἱ ᾿Ορθόδοξοι εὑρισκόμεθα πλησιέστερον πρὸς 
τὴν ἀλήθειαν τῆς ὅλης ᾿Εχκλησίας. Ἢ ᾿Ανατολικὴ 
“Αγία ᾿Εχκλησία, εἰς τὴν ὁποίαν ἀνήκομεν, διετήρησε 
τὴν ἀρχαίαν διδασκαλίαν, τὴν ὀρθὴν Πίστιν, διέσωσε 
τὰ δόγματα, δὲν ἐχαινοτόμησεν, οὔτε πρέπει νὰ ἐχ- 
φύγῃ ἀπὸ τὰ παραδεδομένα. ᾿Ἐν τούτοις, σήμερον, 
ἡμεῖς οἱ πιστοὶ εὑρισχκόμεθα ὅσον οὐδέποτε ἄλλοτε 
πλησιέστεροι ἐν κοινωγίᾳ χριστιανική. πρὸς τοὺς 
ἀδελφοὺς ἡμῶν, τοὺς δοκιμαζομένους, οἰανδήποτε δογ- 
ματικὴν παρέχκλισιν καὶ ἂν ἠκολούθησαν οὗτοι, 
ἐφ᾽ ὅσον ἀγωνίζονται τὸν καλὸν ἀγῶνα κατὰ τοῦ 
᾽Αντιχρίστου. Τοῦτο εἶναι μέγα δίδαγμα, προερχόµε- 
νον ἀπὸ τὸ ἱερὸν μνημόσυνον τῆς ᾿Αλώσεως, κατὰ 
τὴν ὁποίαν τὰ ἱερὰ τῆς Χριστιανοσύνης ἠτιμάσθησαν. 
Ἐὰν θέλωμεν νὰ μὴ ἐπανίδωμεν τὰς φρικτὰς ἐκείνας 
ἡμέρας, ἐὰν θέλωμεν νὰ διὰτηρήσωμεν τὴν Πίστιν 
μας καὶ τὰς παραδόσεις μας, ὅπως ἕκαστος σεθάζεται 
αὐτάς, ὀφείλομεν πάντες νὰ συσπειρωθῶμεν περὶ τὸ 
σύμβολον τοῦ Πάθους καὶ τῆς δόξης τοῦ Κυρίου, τὸν 
Σταυρόν. Ἡ δὲ χάρις τοῦ Κυρίου θέλει φωτίσει ἡμᾶς 
εἰς καιροὺς χαὶ χρόνους, τοὺς ὁποίους ᾿Εκεῖνος ἔθη- 
χεν ἐν τῇ ἰδίᾳ ἐξουσίᾳ, περὶ τῆς ἑνώσεως καὶ τῆς 
κοινῆς ὁμολογίας τῆς αὐτῆς ὀρθοδόξου Πίστεως. 


Τέταρτον καὶ κυριώτατον. ᾿Εὰν τὸ Ἔθνος 
ἀνέστη, ἐὰν τὴν “Άλωσιν καὶ τὴν ἐπακολουθήσασαν 
δουλείαν τεσσάρων αἰώνων διεδέχθη ἢ ἀναγέννησις 
καὶ ἢ ἀπελευθέρωσις καὶ ἡ ἐλευθερία, τοῦτο ὀφεί- 
λεται πρωτίστως εἰς τὴν ΠΙΣΊΙΝ τοῦ εὐσεδοῦς Λαοῦ 
ἡμῶν. Διότι ἄνευ πίστεως οὐδὲν ἔργον ἐπιτελεῖται 
καὶ ἢ ἀδιαφορία καὶ ἡ ἀμφιβολία οὐδέποτε ἐγένοντο 
κίγητρα μεγαλουργίας. Κατὰ ταῦτα, τὸ Ἔθνος πρέπει 
νὰ ἐξακολουθῇ σεδόμενον τὰ ἱερά του, ἐλπίζον τὰς 
ἐλπίδας του, παρηγορούμενον εἰς τὰς ὥρας τῆς θλί- 
ψεως καὶ ἐνδυναμούμενον εἶς τὰς στιγμὰς τῆς παρο- 
δικῆς κάμψεως. Ἡ πίστις εἶναι ἐκείνη, ἣ ὁποία θὰ 
μᾶς ἀνορθώσῃ. Ἔχομεν δὲ πλουσίας πνευματικὰς 
παραδόσεις διὰ νὰ τὰς ἀκολουθήσωμεν, διὰ νὰ τὰς 
χρησιμοποιήσωμεν πρὸς φωτισμὸν ἡμῶν καὶ τῶν περὶ 

μᾶς, πρὸς ἀκτινοδολίαν εἰς τὴν ᾿Ανατολὴν καὶ τὴν 
Δύσιν. Καὶ τῆς ἠθικῆς αὐτῆς δυνάμεως τῆς παραδό- 
σεως δὲν πρέπει γὰ παραιτηθῶμεν, ἐὰν δὲν ἀποφασί- 
σωμεν ν᾽ ἀποθάνωμεν. 


Τὰ ὡς ἄνω διδάγματα θὰ ἠδύναντο νὰ πολλαπλα- 
σιασθοῦν, ἐὰν συνέχιζε κανεὶς νὰ ἐρευνᾷ καὶ νὰ στοχά- 
ζεται ἐπὶ τοῦ μνημονευθέντος μεγάλου ἱστορικοῦ στα- 
θμοῦ τῆς ᾿Αλώσεως. Ἡ ἱστορία, ἑλληνικὸν πνευματι- 
κὸν προϊόν, θὰ ἠδύνατο νὰ γίνῃ ζῶν δίδαγμα δι᾽ ἐκεί- 
νον, ὁ ὁποῖος θὰ ἔθλεπε πέραν τῶν γεγονότων χαὶ 

«τῶν χρονολογιῶν. Τὸ Ἔθνος ἡμῶν εἶναι ἀκατάλυτον. 
Καὶ ἡ ᾿Εκχλησία τοῦ Χριστοῦ, ἢ χαρίζουσα εἰς αὐτὸ 
τὴν εὐσέβειαν, αἰωνία. Ἡ ἐνεργὸς Πίστις εἶναι ἐκείνη, 
ἣ ὁποία δύναται νὰ δοξάσῃ τὸ Ἔθνος καὶ νὰ σώσῃ 
τὰ ἄτομα. : 

ΝΙΚΟΛΑΟΣ Β. ΤΩΜΑΔΑΚΗΣ 

Ταχτικὸς καϑηγητὴς τῆς Βυζαντινῆς Φιλολογίας 

τοῦ ᾿Αϑήνησι Πανεπιστημίου 


ΚΑΙ ΟΜΩΣ ΕΙΝΑΙ ΕΠΙΘΕΤΟΝ 


Ἡ ἐν τῷ χωρίῳ Β΄ ΈΓιμοϑ. β΄ ϐ («τὸν κοπιῶντα 
γεωργὸν δεῖ πρῶτον τῶν καρπῶν μεταλαμβάνειν) 
λέξις «πρῶτον», κατὰ τὴν ὁμόφωνον ἐκδοχὴν πάντων 
τῶν παλαιῶν “Ελλήνων ἑρμηνευτῶν, εἶναι ἐπίϑετον 
καὶ ὄχι ἐπίρρημα, συνδέεται δὲ πρὸς τὸ «μεταλαμβά- 
νειν» καὶ οὐχὶ πρὸς τὸ «κοπιῶντα». Οὕτω ὁ ϑεῖος 
Χρυσόστομος ἑρμηνεύει : «Ὁ γεωργὸς οὗὐκ ἀνόνητα 
πονεῖ, ἀλλὰ πρὸ τῶν ἄλλων αὐτὸς ἀπολαύει τῶν πό- 
νῶν τῶν οἰχείων». Καὶ ὃ Θεοδώρητος : []ρὸ γὰρ τῶν 
κεκτημένων [τοὺς ἀγροὺς] οἱ γήπονοι μεταλαγχά- 
νουσι τῶν καρπῶν». Καὶ ὃ Οἰκουμένιος : «Τῆς ὤφε- 
λείας, φησί, τῶν μαϑητῶν πρῶτος ὃ διδάσκαλος ἆπο- 
λαύει παρὰ Θεῷ, ὥσπερ τῶν καρπῶν ὃ γεωργός». 
Καὶ ὃ Ζυγαβηνός: «᾿Επεὶ καὶ ἀναγκαῖον πρῶτον 
αὐτὸν ἀπολαύειν τῶν καρπῶν». Καὶ ὃ Θεοφύλακτος : 
«Ὁ διδάσκαλος οὐκ ἀνόνητα πονεῖ, ἀλλὰ πρὸ τῶν 
ἄλλων αὐτὸς ἀπολαύει τῶν οἰκείων ἱδρώτων». 

Τὴν ἄρσιν δὲ τῆς δῆϑεν ἀντιμεταϑέσεως τῶν λέ- 
ἕεων, καϑ᾽ ἣν τὸ αὐϑεντιχὸν κείμενον: «Τὸν χο- 
πιῶντα γεωργὸν δεῖ πρῶτον τῶν χαρπῶν μεταλαμβά- 
νειν» μετατρέπεται εἷς «Τὸν γεωργὸν κοπιῶντα πρῶ- 
τον δεῖ τῶν καρπῶν μεταλαμβάνειν», ἑπόμενον εἶναι 
ἄνϑρωποι μὴ γεννηϑέντες ἓν “Ἑλλάδι καὶ τὴν ἕλληνι- 
κὴν ὀψίμως μαϑόντες, νὰ ϑεωρήσουν ὥς ἀποχατάστα- 
σιν τῆς φυσιχῆς σειρᾶς τῶν λέξεων. Ὅτι δὲ καὶ διὰ 
τῆς ἐκδοχῆς τοῦ «πρῶτον» ὣς ἐπιϑέτου ἀποδίδεται 
νόημα συμφωνοῦν πρὸς τὰ συμφραζόμενα, ἀρχεῖ τις 
νὰ ρίψῃ ἁπλοῦν βλέμμα εἷς τὰς ἑρμηνείας τῶν μνη- 
μονευϑέντων Πατέρων χαὶ ἐκχλ. συγγραφέων διὰ νὰ 


πεισϑήῇ. 
Π. Ν. ΤΡΕΜΠΕΛΑΣ 
Καϑηγητὴς Πανεπιστημίου ᾿Αϑηνῶν 


᾿Αχάριστος ὅστις εὖ παθὼν ἁμνημονεῖ. 
ε; 

᾿Ανδρῶν φαύλων ὅρχον εἰς ὕδωρ γράφε. 
πε 

᾿Αρχῆς τετευχὼς ἴσθι ταύτης ἄξιος. 
τ; 

“Απαντές ἐσμεν εἰς τὸ νουθετεῖν σοφοί. 
Ἂκ 


Τί ὄφελος εὖ λαλοῦντος, ἂν κακῶς φρονῇ ; 


ἐσέ ρα ορ 


'α) 
ιν; 


ωμάω.. ο. .ἱέ οὐ. δω” 


τ... ιά. κ 


ο Ὁ 
Τ 


Ὃν Ἔ 
ΤΝ 

ΚΑΠΕΡΝΑΟΥΜ 


: «Εὐλογημένη Καπερναούμ». Ἔτσι πρέπει νὰ 
ἀναφωνήσωμεν, ἀναγινώσχοντες εἷς τὸν Ματϑαῖον 
(9,1) «Εἰσῆλϑεν εἷς τὸ πλοῖον καὶ ἦλϑεν εἷς τὴν 
ἰδίαν πόλιν». Εὐλογημένη ἤ Καπερνούμ, ἢ κερδήσασα 
τὸν τιμητικὸν τίτλον «ἥ πόλις Του». Καὶ ἢ Βη- 
Ὀλεὲμ ἧτο εὐτυχής, διότι ἐκεῖ ἐγεννήϑη ὃ Κύριος, 
ἀλλὰ δὲν Τὸν ἀνεγνώρισεν. "Ηλϑεν εἷς τὴν ἴδιοχτη- 
σίαν Του, εἷς τοὺς ἰδικούς Ίου, καὶ αὐτοὶ δὲν Τὸν 
παρέλαβον. Δὲν εἶχον δι᾽ Αὐτὸν κατάλυμα. Καὶ ἢ 
Ναζαρὲτ ὑπῆρξεν εὐτυχής, ὅπου ὁ Κύριος διῆλϑε τὴν 
γεότητά Ίου, τὸ πλεῖστον μέρος τοῦ ἐπὶ τῆς γῆς 
βίου Του, μέχοι τοῦ 8000 τῆς ἡλικίας Του. ᾿Αλλὰ 
καὶ ἢ Ναζαρὲτ δὲν ἐπίστευσεν εἰς τὸν Σωτῆρα, ὁ 
Κύριος δὲν εὗρεν ἐδῶ ἀκρόασιν, τοὐναντίον μῖσος 
καὶ παρανόησιν. Εὐτυχὴς ἦτο καὶ ἣ Ἱερουσαλήμ, ἢ 
ὑπερήφανος πρωτεύουσα, ὅπου ὃ Κύριος ἐδίδαξε καὶ 
ἐϑαυματούργησε, πλὴν δὲν ἦτο καὶ δὲν ἐγένετο «ἣ 
πόλις Του». Εἶπε πρὸς αὐτὴν τὰ φοβερὰ «Οὔαί» 
καὶ ἔχλαυσε διὰ τὴν χατηραμένην δολοφόνον τῶν 
Προφητῶν. 

᾿Αλλ᾽ ἢ μικρὰ Καπερναοὺμ. ἀνυψοῦται ὑπὲρ τὰς 
ἄλλας πόλεις. Ι]οῖος δὲν ϑὰ ἔπρεπε νὰ τὴν ϑαυμάζῃ 
διὰ τὴν δικαίαν αὐτὴν καύχησίν της; Πράγματι, 
κάϑε χριστιανικὴ κοινωνία, ἢ ὁποία πάλιν δύναται 
νὰ κερδήσῃ τὸν τίτλον αὐτόν, νὰ γίνῃ ἤ πόλις τοῦ 
Κυρίου. Τί ἔκαμε λοιπὸν ἥ Καπερναούμ; 

ἪἫ πρὸς τὴν πίστιν χαρὰ αὐϑόρμητα ἀναπηδᾷ. 
Λόγῳ τῆς ἀπιστίας ἢ Ναζαρὲτ δὲν ἦτο ἤ πόλις Έου 
καὶ καταλείπει αὐτὴν λόγῳ τῆς σχληροτραχήλου ἐλ- 
λείψεως τῆς πίστεως, ὥς τοῦτο ἐκφραστιχῶς λέγεται 
ἐν τῷ Εὐαγγελίῳ «καὶ ἐϑαύμασε διὰ τὴν ἀπιστίαν 
αὐτῶν» (Μάρκ. 60, 5), καὶ ὁ Ματϑαῖος «καὶ οὖκ 
ἐποίησεν ἐκεῖ δυνάμεις πολλὰς διὰ τὴν ἀπιστίαν 
αὐτῶν» (18,58). Διὰ τοῦτο ἔφυγεν ἀπὸ τὴν Ναζαρὲτ 
καὶ κατῴχησεν εἷς Καπερναούμ. Ὁποίαν εὐχάριστον 
προϑυμίαν πίστεως εὕὗρίσκει ἐδῶ ! Εἷς τὸν ἑκατόνταρ- 
χον τῆς Καπερναοὺμ λέγει τὸ περίφημον αὐτὸ «ἁλη- 
ϑῶς τοιαύτην πίστιν δὲν εὗρον ἐν τῷ ᾿Ισραήλ». Εἷς 
τὴν Καπερναοὺμ. ὁμοίως, κατὰ τὸν Εὐαγγελιστὴν 


Ιωάννην (4.46), ϑεραπεύει τὸν υἱὸν τοῦ Βασιλιχοῦ, 


ὅστις μεϑ᾽ ὅλης τῆς οἰκογενείας του ἐπίστευσεν εἷς 
τὸν Χριστόν. ᾿Εδῷ εἷς τὴν Καπερναοὺμ. συνέρρεε 
καὶ συνεπιέζετο ὅ λαὸς διὰ νὰ ἀκούσῃ τὸ χήρυγμά 
Του καὶ εἰς τὴν συναγωγὴν καὶ εἷς τὰς οἰκίας. ᾿Εδῶ 
ὃ λαὸς ἐϑαύμαζε μὲ πίστιν τὴν διδασκαλίαν Ἔου. 
᾿Εδῶ ἔφερον μὲ πίστιν πρὸς τὸν ϑαυματουργὸν Χρι- 
στὸν τοὺς ἀσϑενεῖς των καὶ τοὺς ὀχλουμένους ὑπὸ 
πνευμάτων ἀκαϑάρτων, ὥς καὶ ἀπὸ ὅλην τὴν περιο- 
χήν. “Ολόχληρος ἥ πόλις εὑρίσκετο ἐπὶ ποδὸς ὅταν 
ἥοχετο. Οἵ Απόστολοι Τὸν ἐκάλουν μὲ ἐπείγουσαν 
κλῆσιν, «ὅλοι Σὲ ζητοῦν» (Μάρκ. 1,83-38). 

Μετὰ μακρὰν ἀπουσίαν ἐπιστρέφει εἷς τὴν ἰδίαν 
πόλιν καὶ ἐπὶ τῇ ἀγγελίᾳ ταύτῃ ὃ λαὸς πολιορκεῖ τὴν 
οἰκίαν, ἔνϑα Αὐτὸς ἐδίδασκε, ὥστε «μηχέτι χωρεῖν 
μηδὲ τὰ πρὸς τὴν ϑύραν». Ὃ Εὐαγγελιστὴς Μᾶρ- 
κος ἀναγγέλλει τοῦτο ἀκριβέστερον, διηγούμενος τὴν 
ϑεραπείαν τοῦ παραλυτικοῦ, ὥστε ἐξεσχέπασαν τὴν 


στέγην οἵ βαστάζοντες καὶ τὸν κατεβίβασαν πρὸ τῶν 
ποδῶν τοῦ Χριστοῦ. "Αλλοτε συνωϑεῖτο ὁ λαὸς χαὶ 
οἵ πέριξ ἑστενοχώρουν Αὔτόν, ὥστε Αὐτὸς καὶ οἵ 
᾽Απόστολοι δὲν ἠδύναντο «μηδὲ ἄρτον φαγεῖν» (Μάρ. 
8.20), ὥστε νὰ εἰσέλϑῃ εἰς πλοῖον διὰ νὰ ἀπολύσῃ 
τὸν λαὸν (Μάρκ. 8,9). Ἰδοὺ πανταχοῦ ἢ εὐχάριστος 
προϑυμία πίστεως ἐνεϑουσίαζε τὸν λαόν. 

Εἷς τὴν Καπερναοὺμ ὃ [Κύριος ἀπηύϑυνε πρὸς 
τὴν αἱμορροοῦσαν τὸν ὧραΐον ἔπαινον «ἤ πίστις 
σου σέσωχέ σε, πορεύου εἷς εἰρήνην» (Μάρα. δ,ϑ). 
᾿Εδῶ ἐστράφη πρὸς Αὐτὸν μὲ πίστιν ὃ ἄρχων τῆς 
συναγωγῆς ᾿Ιάειρος καὶ ἤκουσε τὸν ϑαυμάσιον λόγον 
«μὴ φοβοῦ, μόνον πίστευε καὶ σωϑήσεται» (Μάρα. 
ὄ,86). ᾿Εδῶ ἔδειξε διὰ τοῦ μεγάλου ϑαύματος τὴν 
κόρην τοῦ ᾿Ιαείρου ἐγερϑεῖσαν ἐκ νεκρῶν. 

Πῶς συγκρυνόμεϑα ἡμεῖς κατὰ τὴν πρὸς τὴν πί- 
στιν προϑυμίαν μας μὲ τὴν Καρπερναούμ: «Ἰησοῦς 
χϑὲς καὶ σήμερον ὃ αὐτὸς καὶ εἰς τοὺς αἰῶνας». 
᾿Εχεῖνο τότε τὸ ὁποῖον Τὸν εἶλχε χαὶ Τὸν ἐσχέτιζε 
μὲ πλήρη εὐλογίαν πρὸς τοὺς ἀνϑρώπους, δὲν ἐχάϑη᾽ 
αὐτὸ ἐξακολουϑεῖ καὶ σήμερον νὰ ὑπάρχῃ, ναί, ἢ 
μαγνητικὴ αὐτή, ἃς τὴν ὀνομάσωμεν, ἕλξις τῆς χαρ-. 
δίας τοῦ Χριστοῦ. Τὰ ἴδια λόγια ϑὰ ἀχούσωμεν καὶ 
σήμερον διὰ τὴν προϑυμίαν τῆς πίστεώς μας, ἐὰν 
τὴν ἔχωμεν. «Ἡ πίστις σου σέσωχέ σε», «ἀληϑῶς 
τοιαύτην πίστιν οὐδὲ ἐν τῷ ᾿Ισραὴλ εὗρον». Οἱ 
ἴδιοι γοητευτιχοὶ λόγοι εἶναι καὶ σήμερον, οἵτινες 
μίαν χοινωνίαν δύνανται νὰ τὴν ἀναδείξουν μίαν 
νέαν Καπερναούμ. 

Ναί! ἯἩ ἀπιστία σήμερον ἀσεβέστατα ὑψώνει 
πανταχοῦ τὴν χεφαλήν της. Περὶ πολλῶν τόπων δύ- 
ναται νὰ λεχϑῇ ὅ,τι καὶ διὰ τὴν Ναζαρέτ, ὅτι ὃ Χρι- 
στὸς ἔφυγεν ἀπ᾿ αὐτῶν διὰ τὴν ἀπιστίαν των. ΓΓρέπει 
ἀντιϑέτως νὰ ἐφαρμόζηται σήμερον διὰ τὴν χοινῶ- 
νίαν μας ὃ ὥραϊας λόγος «ἐπίστευσε μεϑ᾽ ὅλης τῆς 
οἰκογενείας του». Ἡ πίστις µας πρέπει νὰ εἶναι πα- 
ράδειγμα, ὥστε πολλοὶ ἄλλοι νὰ προσέλϑουν εἷς 
τὸγ Χριστόν. Σ τῆς 

"Ερωτᾶται: Κυριαρχεῖ σήμερον εἷς τὴν κοινωνίαν 
μας ἕνας τέτοιος συνωστισμὸς εὐχαρίστου πίστεως 
μέσα εἷς τὸν οἶκον τοῦ Χριστοῦ, ὥστε νὰ μὴ χωρῇ 
τίποτε μηδὲ εἷς τὴν ϑύραν; Κυριαρχεῖ μία τοιαύτη 
πλησμονὴ ἐπὶ τῆς γῆς, ὅπου ὑπάρχουν ὀπαδοὶ βα- 
πτισμένοι εἷς τὸ ὄνομα τοῦ Χριστοῦ, ὅπως εἷς τὴν 
Καπερναούμ.; Πολιορκοῦμεν μὲ πίστιν τοὺς Ναοὺς 
κατὰ τὰς ϑείας Λειτουργίας; Δύνανται περὶ ἡμῶν 
γὰ εἴπουν οἵ “Ἱερεῖς, ὣς τότε οἳ Απόστολοι, «πάν- 
τες ζητοῦσι σέ;» “Ὅλοι, Κύριε, συνωϑοῦνται καὶ Σὲ 
ζητοῦν; “Ὅλοι εἶναι οἳ ζητοῦντες τὸν Θεὸν ἐν πί- 
στει : ᾿Ανέτειλε τόσον τὸ φῶς τῆς πίστεως καὶ εἷς 
ἥμᾶς καὶ ἐγένετο μέγας φάρος, ὁδηγὸς τῆς ζωῆς, 
ὅπως τότε εἷς τὴν Καπερναούμ : 

Κάτι ἄλλο ἀκόμη προβάλλει ἀπὸ τὸν λαὸν τῆς 
Καρπεναούμ : ἣ πιστὴ ἀχολουϑία τοῦ Χριστοῦ. ᾿Εχεῖ 
κοντὰ ἤρχισε τὴν διδασκαλίαν Του ὃ Χριστὸς καὶ 
περιερχόμενος τὴν ϑάλασσαν, βλέπει τὸν Πέτρον καὶ 
τὸν ᾿Ανδρέαν ρίπτοντας τὰ δίκτυα. Λέγει πρὸς αὖ- 
τούς: «δεῦτε ὀπίσω μου καὶ ποιήσω ὑμᾶς ἁλιεῖς ἄν. 
ϑρώπων». ᾿Αμέσως αὐτοὶ ἀφῆκαν ὅλα καὶ Τὸν χο. 

λούϑησαν. Προχωρῶν, βλέπει τὸν ᾿Ιάκωβον καὶ τὸν 
Ἰωάννην, τοὺς υἱοὺς Ζεβεδαίου, Εἷς τὸ πλοιάριόν των. 
Τοὺς καλεῖ ἀμέσως, καὶ αὗτοί, ἀφέντες πάντα, Τὸν 
ἀχολουϑοῦν. Οἵ πιστοὶ καὶ ἀγαπητοὶ Μαϑηταὶ τοῦ 
Κυρίου προήρχοντο ἀπὸ τὴν περίχωραν τῆς Καπερ- 
γαούμ. Μόλις ἐκλήϑησαν, ἀφῆχαν τὰ πάντα καὶ ἐγέ- 
» , |-ν. αρ 

γοντο ἀχόλουϑοι τοῦ Χριστοῦ. ᾿Δλλὰ καὶ πολλοὶ 
ἁμαρτωλοὶ ἀπὸ τὴν μισουμένην τάξιν τῶν τελωνῶν 
προϑύμως Τὸν ἠκολούϑησαν εἷς Καπερναούμ, ὥστε 
γὰ ἐπιρρίπτουν κατ᾽ Αὐτοῦ τὴν μομφὴν οἵ Φαρι- 
σαῖοι : «οὗτος συντροφεύει τοὺς ἁμαρτωλοὺς καὶ συν- 
τρώγει μετ᾽ αὐτῶν». ᾿Αλλ᾽ ὃ Χριστὸς ἀπήντησεν : 
«οὐχὶ οἳ ὑγιαίνοντες ἔχουσιν ἀνάγκην ἰατροῦ, ἀλλ᾽ οἳ 
κακῶς ἔχοντες» καὶ ὅτι «δὲν ἦλϑε νὰ ζητήσῃ δικχαί- 
ους, ἀλλὰ ἁμαρτωλοὺς εἷς μετάνοιαν». ᾿Αλλὰ τοὺς 
ἁμαρτωλοὺς εἷς ἄλλα µέρη τοὺς εἶχε ζητήσει πολλά- 
κις, ἀλλὰ δὲν προσῆλϑον : «“Ἱερουσαλήμ, 'Ιερουσαλὴμ 
...ποσάκις ἐζήτησα ἐπισυναγαγεῖν τὰ τέχνα σου ὡς ἢ 
ὄρνις ἐπισυνάγει τὰ νοσσία αὐτῆς ὑπὸ τὰς πτέρυγάς 
της καὶ οὖκ ἠθελήσατε». Πόσον σχληροὶ ἐξ ἄλλου 
παρέμειναν οἵ Βηϑλεεμῖται καὶ οἱ Ναζαρηνοί ! 

Δὲν εἶναι σύμπτωσις, ὅτι ὃ ὥραϊος λόγος «Θάρ- 
σει ἀφέωνταΐ σοι αἲ ἁμαρτίαι σου» ἐλέχϑη εἷς τὴν 
Καπερναοὺμ χαὶ ὁ ἄλλος εἷς τὴν συναγωγὴν τῆς Κα- 
περναούμ, «ὃ ἄρτος, ὃν ἐγὼ δώσω ὑμῖν, ἢ σάρξ µου 
ἐστίν». 

Καὶ ἐρωτᾶται ἢ Πατρίς μας, ϑέλεις νὰ εἶσαι μία 
Καπερναοὺμ τοῦ Χριστοῦ: Τότε ὀφείλεις νὰ κάμῃς 
καὶ σὺ αὐτὴν τὴν πρόϑυμον ἀκολουϑίαν. {]οσάκις 
δὲν ἀπηύϑυνε καὶ πρὸς ὅλους μας τὸ «᾿Αχολούϑει 
μοι» !᾽Ενηργήσαμεν μὲ προϑυμίαν πίστεως τὴν ἆκο- 
λουϑίαν πρὸς τὴν φωνὴν αὐτήν; Μᾶς ἐφώναξε κατὰ 
τὴν παιδικὴν ἡλικίαν, κατὰ τὴν νεότητα, κατὰ τὸ 
γῆρας, εἷς μερικὰς στιγμὰς χρισίµους. Καὶ ἡ χώρα 
μας εἶναι ἢ κοινωνία, εἷς τὴν ὁποίαν δὲν πρέπει νὰ 
λείπῃ ἢ Χάρις Του, ἀλλὰ πρέπει καὶ αὐτὴ συνειδη- 
τῶς νὰ συνεργῇ, ὥστε νὰ ἀναβιβάζεται ἀπὸ βαϑμίδος 
εἷς βαϑμίδα. Θέλει ὃ Χριστὸς καὶ εἷς ἡμᾶς νὰ κα- 
τοικήσῃ, ϑέλει νὰ ἐνεργήσῃ τὰ ϑαύματα τῆς Χάρι- 
τός Ίου, ζητεῖ ὅμως τὴν πρόϑυμον πίστιν µας. 

Ἣ πόλις του, ἥ Καπερναούμ, εἶναι μία κοινωνία, 
ἥτις δὲν μένει ἐν τῇ ἁμαρτίᾳ, ὥς ἡ ἀποφεύγουσα 
τὴν μετάνοιαν “Ἱερουσαλήμ, ἀλλ᾽ ἀκολουϑεῖ τὸν ἐλ- 
ϑόντα νὰ καλέσῃ εἷς σωτηρίαν τοὺς ἁμαρτωλούς. 
"Ἔτσι ἐναργῶς ἀκούεται πάντοτε ἥ πρόσχλησίς Του 
εἷς τὴν ᾿Αγίαν Τράπεζαν, ὅτι ἥ σάρξ Του εἶναι ἡ 
ἀληϑὴς τροφή. Εἷς τοὺς Ναοὺς κατοικεῖ ὃ Κύριος, 
εἷς τὴν ᾿Αγίαν Τράπεζαν μένει, καὶ ἅπ᾽ ἐκεῖ μµετα- 
ποιεῖ τοὺς ἁμαρτωλοὺς εἷς ἁγίους. 

Καὶ τοῦτο πρέπει νὰ ἐνϑυμώμεϑα, ὅτι μία χοι- 
νωνία τοῦ Χριστοῦ εἶναι χοινωνία ἀγάπης. Εἶναι 
συγκινητικὴ ἥ ἀγάπη τῶν ἀνδρῶν τῆς Καπερναούμ, 
οἵτινες ἐσήκωσαν εἷς τὴν πλάτην των τὸν παραλύτι- 
κὸν καὶ ξεσχέπασαν τὴν στέγην. Τὸ βλέπομεν αὐτὸ 
καὶ εἷς τὸν ἑκατόνταρχον καὶ εἷς τὸν ᾿Ιάειρον, ἀλλὰ 
καὶ εἷς ὅλην τὴν πόλιν. Ὅλοι γεμᾶτοι ἀπὸ πνεῦμα 
ἀγάπης φέρουν τοὺς ἀσϑενεῖς καὶ τοὺς τοποϑετοῦν 
παρὰ τοὺς πόδας τοῦ Κυρίου. Ὅλοι εἶναι ὥς τὰ 


ΜΙΑ ΑΞΙΟΣΗΜΕΙΩΤΟΣ ΔΕΚΑΕΤΗΡΙΣ 


Τῷ προπαρελϑόντι Σαββάτῳ (38 Μαΐου) ἐν τῇ μεγάλῃ 
αἰϑούσῃ τῆς Νομικῆς Σχολῆς, ὃ εὐφημότατα εἰς τοὺς ἀνω- 
τέρους παρ᾽ ἡμῖν πνευματικοὺς κύκλους γνωστὸς διὰ τὰς 
κουνωνιολογικάς του μελέτας Χριστιανικὸς Κοι- 
νωνικὸς Κύκλος ἐπὶ τῇ συμπληρώσει δεκαετίας 
ἀπὸ τῆς ἱδρύσεώς του, ὀφειλομένης εἷς τὴν πρωτοβουλίαν 
τοῦ Καϑηγητοῦ τῆς Θεολογικῆς Σχολῆς τοῦ Πανεπιστη- 
μίου κ. Παναγ. Μπρατσιώτου, συνεκρότησε δημοσίαν συνε: 
δρίαν ἐν μέσῳ πυκνοῦ καὶ ἐκλεκτοῦ ἀκροατηρίου. Ἔκ 
προσώπου τῆς Ἱερᾶς Συνόδον παραστὰς ὁ Σεβ. Μητροπο: 
λίτης Σάμου κ. Εἰρηναῖος, οὐχ ἅπαξ μετασχὼν τῶν κατὰ 
καιροὺς ἐν συνεδρίαις χοινωνιολογικῶν συζητήσεων τοῦ 
ἐν λόγῳ Κύκλου, ἀπηύϑυνε πρὸς αὐτὸν τὴν ἀκόλουϑον 
προσφώνησιν : Ε 

Λίαν εὐχαρίστως ἀπευϑύνω χαιρετισμὸν εἷς τὰ 
ἐντιμότατα μέλη τοῦ Χριστιανικοῦ Κοινωνικοῦ Κύ- 
χλου, ὃ δποῖος μᾶς συνεκάλεσε σήμερον εἷς ἰδιαιτέραν 
ὁμήγυριν ἐπὶ τῇ συμπληρώσει δεκαετίας ἀπὸ τῆς 
ἐνάρξεως τῆς λειτουργίας του. Τὸ ἔργον του εἶναι 
μία ἐκδήλωσις τῆς πνευματικῆς ζωῆς τῆς πόλεως ᾿Α- 
ϑηνῶν. Τὰ ϑέματα, τὰ ὁποῖα ἐξετάζονται ἐντὸς τοῦ 
ἡμετέρου Κύκλου, ποὺ ἔχουν σχέσιν μὲ τὴν Κοινω- 
νίαν, συζητοῦνται ἀπὸ διαφόρους πλευρὰς καὶ ἢ χρι- 
στιανικὴ ἄποψις τῆς ἐρεύνης τῶν ἀκούεται μὲ βα- 
ϑεῖαν ἱκανοποίησιν, διότι ἐντὸς τῆς Χριστιανιχῆς 
Θρησχείας, καὶ μάλιστα εἷς τὴν ᾿Ορϑόδοξον μορφήν 
της, ζωογονεῖται ἐντὸς τῆς συνειδήσεως ἢ “Ελληνοχρι- 
στιανικὴ παράδοσις τοῦ "ΈἛϑνους. 

Ἥ ζωὴ καὶ ὃ κόσμος εἶναι πολύπλευροι. Κάϑε 
ϑέμα, ποὺ συζητεῖται ἐδῶ καὶ γίνεται ἀντιχείμενον 
ἐπιστημονικῆς διαπραγματεύσεως, ἠμπορεῖ νὰ ἄπο- 
καλύπτῃ μίαν πτυχὴν τῆς πραγματιχότητος, νὰ ρίπτῃ 
ἀκτῖνας φωτὸς εἷς τὴν ἀνϑρωπίνην γνῶσιν, ἀλλ᾽ ἢ 
πλήρης κατανόησις τοῦ περὶ ἡμᾶς κόσμου καὶ τῆς 
ζωῆς παραμένει εἷς τὴν σφαῖραν τοῦ μυστηρίου. 

Ὃ ἐπιστημονισμὸς χωρεῖ εἷς τὸ ἔργον του χρη- 
σιμοποιῶν τὴν γεωμετρικὴν ἢ μαϑηματιχὴν μέϑοδον 
καὶ ἁπλώνεται ἐπὶ ἐπιπέδων ποσοτικῶν. Ἢ ἀνακά- 
λυψις τῶν νόμων, ἐπὶ τῶν δποίων φαίνεται ϑεμελιω- 
μένη ἢ. Δημιουργία χαὶ ἢ ζωή, καὶ μάλιστα ἣ μετα- 
ποίησις τῶν ἐπιστημονικῶν ἀναχαλύψεων εἷς ϑαυμα- 
στὸν τεχνικὸν πολιτισμόν, ἀποτελοῦν πράγματι ϑρίαμ- 
βον τοῦ ἀνϑρωπίνου πνεύματος, ἀλλ᾽ ὅμως εἶναι 


μέλη ἑνὸς σώματος. Ὃ μὴ δυνάμενος νὰ βοηϑήσῃ 
ἑαυτόν, εὑρίσκει ἀγάπην εἷς τοὺς φίλους. 

᾿Αγαπητὴ κοινωνία, εἶσαι ἢ πόλις Του, μόνον 
ὅταν χυριαρχῇ εἷς σὲ αὐτὸ τὸ πνεῦμα. Εἶναι ἣ νέα 
ἐντολὴ τοῦ Χριστοῦ, ἣ βασιλικὴ ἐντολή. "Ἔτσι γνω- 
ρίζομεν διὰ τίνος δυνάμεϑα νὰ χάμωμεν τὴν χώραν 
μας πόλιν Του. Διὰ τῆς πίστεως χαὶ τῆς ἀγάπης χαὶ 
διὰ τῆς μετὰ ζήλου ἀχολουϑίας Του. Τότε συμβαίνει 
καὶ εἷς ἡμᾶς ἢ εὐλογία τῆς πλουσίας ἁλιείας, ὃ πολ- 
λαπλασιασμὸς τῶν ἄρτων, τότε ἣ γῆ εἶναι τεμάχιον 
τοῦ []αραδείσου. ᾿Αγαπητὴ “Ελληνικὴ κοινωνία, ἔσο 
ἣ πιστὴ κοινωνία τοῦ Χριστοῦ, ἣ ἀγαπητή Του Κα- 
περναούμ, καὶ ἀσφαλῶς ϑὰ ἀνϑήσῃ ἐν τῷ μέσῳ σου 
καὶ εἷς τὰς ἀνάγκας σου ἢ εὐλογία τοῦ Θεοῦ. 


Τ Ὁ Λαρίσης ΔΩΡΟΘΕΟΣ 

ἆληϑές, ὅτι ἐντὸς τῶν κατακτήσεων τῆς ἐπιστήμης 
δὲν ἀνενρίσχεται τὸ βαϑύτερον νόημα τοῦ κόσμου 
καὶ τῆς ξωῆς. Δι ἀναλύσεων, διὰ διασπάσεων τοῦ 
Σύμπαντος εἷς ἀπόψεις φυσικάς, χημιχάς, βιολογικὰς 
ἀναζητεῖται τὸ βάϑος του, ἀλλὰ τὸ Σύμπαν καὶ ἡ 
ζωὴ εἶναι σύνϑεσις χαὶ εἷς τὴν σύνϑεσιν ἐγκλείεται 
τὸ μυστήριον, καὶ τὸ μυστήριον δὲν εἶναι δυνατὸν 
νὰ ἀγτιμετωπισϑῇ ἀπὸ τὸν ἐπιστημονικὸν λόγον. Ἡ 
ζωὴ καὶ εἷς τὰς βιολογικάς της ἀκόμη λειτουργίας 
δυσχόλως κατανοεῖται, διότι εἷς ὅλην τὴν ἀπειρίαν 
τῶν εἰδῶν της δὲν δύναται νὰ ἐξηγηϑῇ καὶ νὰ χλει- 
σϑῇ ἢ ἐξέλιξίς της μόνον ἐντὸς νόμων ἀναγκαιότητος 
προσιτῶν εἷς τὸν καϑαρὸν λόγον. Ὁ διαπρεπὴς Κα- 
ϑηγητὴς κ. Γερουλᾶνος εἷς μίαν ὁμιλίαν ποὺ ἔκαμεν 
ἐνώπιον τοῦ Κύκλου μας, εἶπεν, ὅτι εἷς τὰ κύτταρα 
ἐνυπάρχει μία μυστικὴ δημιουργιχὴ δύναμις, αὐτὴ 
ἐξειδικεύει τὰ χύτταρα τῶν διαφόρων ὀργάνων καὶ 
τὰ προιχίζει μὲ ἰδιαζούσας λειτουργίας, εἷς τρόπον, 
ὥστε ὃ συντονισμὸς ὅλων τῶν βιολογικῶν λειτουρ- 
γιῶν νὰ ἐξασφαλίζουν τὴν ὑπόστασιν τοῦ ζῶντος ὄρ- 
γανισμοῦ. Αὐτὴ ἣ δημιουργικὴ δύναμις τῶν κυττά- 
ρων, εἶπεν, εἶναι ἀνεξιχνίαστος ἀπὸ τὸν ἐπιστημονι- 
κὸν λόγον. 

᾿Εὰν ἢ ζωὴ ὡς βιολογία εἶναι μυστῄριον, ἀκόμη 
βαϑύτερον μυστήριον εἶναι ἣ ζωὴ ὥς ἐλευϑερία, ὥς 
πρόσωπον. Ὃ ἄνϑρωπος εἶναι εἰκὼν Θεοῦ. Ἥ προ- 
σωπικότης μου ἐμβαϑύνεται ἐντὸς τῆς τιμίας δρα- 
στηριότητος, τὴν ὁποίαν ἀναπτύσσω εἷς ὡρισμένον 
τομέα τῆς χοινωνιχῆς ζωῆς, ὅπου ἐτοποϑετήϑην ὑπὸ 
τοῦ Θεοῦ χαὶ τῶν ἰδίων μου κλίσεων καὶ ἱκανοτήτων 
καὶ ὅπου ἀναδειχνύομαι συντελεστὴς τοῦ πολιτισμοῦ 
τοῦ Ἔθνους µου. Οὐδεμία ϑετικὴ ἐπιστήμη δύναται 
νὰ ἐξηγήσῃ τὸ πρόσωπόν μου, τὴν ἐλευϑερίαν μου, 
ἣ ὁποία εἶναι πηγὴ τῶν δημιουργικῶν μου δυνάμεων. 
Οὔτε ἀναλύεται οὔτε συντίϑεται ἥ προσωπικότης 
μου. Ἡ προσωπιχότης μας ὑπάρχει καὶ οὐδεὶς ἄμφι- 
βάλλει περὶ τούτου. Εἶναι κατ᾽ ἐξοχὴν ϑρησκευτικὴ 
ἀλήϑεια καὶ μάλιστα χριστιανική. Οὐδεὶς ἐβεβαίωσε 
τὸ πρόσωπον τοῦ ἀνϑρώπου ὥς ὑπερτάτην καὶ αἰω- 
γίαν ἀξίαν, ὧς ἀπεκάλυψε τοῦτο τὸ ϑεανδρικὸν πρό- 
σώπον τοῦ Χριστοῦ. Οὔτε ἡ Φιλοσοφία, καὶ μάλιστα 
ᾗ ἐκκινοῦσα ἀπὸ τὰ δεδομένα τῶν ϑετιχῶν ἐπιστη- 
μῶν ἢ ἣ περιπλανωμένη εἷς ἀφῃοημένας γενικὰς 
ἰδέας, οὔτε αἲ ϑρησχεῖαι τῶν λαῶν τῆς γῆς ἡδυνήϑη- 
σαν νὰ ἀναστηλώσουν τὸν ἄνϑρωπον, τὸν συγχεχρι- 
μένον ἄνϑρωπον, ὣς τὴν ὑψίστην ἀξίαν ἐντὸς τῆς 
“Ιστορίας. 

Ὁ Χριστιανισμὸς ἀπεκάλυψεν ὅτι τὸ πνευματικὸν 
βάϑος τοῦ Κόσμου εἶναι ὃ προσωπικὸς Θεὸς ὧς Α- 
γία Τριάς. Τὸ ϑεανδρικὸν πρόσωπον τοῦ Χριστοῦ 
ἀπεκαλύφϑη ὥς τὸ χέντρον καὶ ὃ σκοπὸς τῆς Ἵστο- 
ρίας. Ἡ ζωή Ίου ὥς πλήρωμα δικαιοσύνης, ὣς πλή- 
ρώμα ἀγάπης καὶ ἀλληλεγγύης, ὣς Σταυρὸς καὶ ᾿Α- 
νάστασις χαράσσει τὴν πνευματικὴν πορείαν τῆς ']- 
στορίας καὶ δικαιώνει τοὺς λυτρωτικοὺς πόϑους τῶν 
πονεμένων ψυχῶν τοῦ Κόσμου. “Όλα τὰ ἱστορικὰ 
γεγονότα ἀποχτοῦν τὸ νόημά τῶν, ἐφ᾽ ὅσον ἀναφέ- 
ροντοι ἀμέσως ἢ ἐμμέσως εἷς τὴν βασιλείαν τοῦ Χρι- 
στοῦ, ποὺ εἶναι βασιλεία δικαιοσύνης καὶ ἀγάπης καὶ 

ἀμοιβαίας κατανοήσεως χαὶ ἀλληλεγγύης τῶν λαῶν 
τῆς γῆς. Τὰ γεγονότα τῆς “Ιστορίας, εἴτε εἶναι ἔπα- 
ναστάσεις, εἴτε πόλεμοι, εἴτε πολιτικαὶ προσπάϑειαι 
καὶ πράξεις, εἴτε ἐφευρέσεις ἐπιστημονιχαί, ἁποκχαλ.ύ- 
πτουσαι τὴν μηχανοποίησιν τοῦ Κόσμου, παραμέ- 
γουν ἀσυνάρτητα χαὶ ἐκμηδενίζονται εἷς τὸν Φχεανὸν 
τῆς αἰωνιότητος, ἐφ᾽ ὅσον δὲν προάγουν τὴν δικαιο- 
σύνην μεταξὺ τῶν ἀτόμων καὶ τῶν λαῶν, ἐφ᾽ ὅσον 
δὲν συντελοῦν εἷς τὴν πρόοδον τῆς ἀμοιβαίας προ- 
σεγγίσεως καὶ συναδελφώσεως τῶν ᾿Εϑνῶν. 

Τὸ Χριστιανικὸν πνεῦμα βεβαιώνει τὴν ἀξίαν τοῦ 
προσώπου, τοῦ συγκεκριμένου ἀνϑρώπου, ὥς τὴν. 
ὑπερτάτην τῶν ἀξιῶν, καὶ δὲν συμφωνεῖ μὲ τὰς χοσμο- 
ϑεωρίας, αἲ ὁποῖαι προσανατολίζουν τοὺς λαοὺς εἴτε 
εἷς οἰκονομικὰς ἀξίας καὶ ἱστορικοὺς ὑλισμούς, εἴτε 
εἷς βιολογικὰς ἆρχάς, ὥς εἶναι τὰ χαϑαρὰ αἵματα τῶν 
Φυλῶν, ἐντὸς τῶν ὁποίων κυριαρχεῖ τὸ εἶδος, ἢ 
ράτσα καὶ ὄχι τὸ πρόσωπον. Κατὰ τὸν Χριστιανι- 
σμόν, ἣ Κοινωνία ὀφείλει νὰ εἶναι σύνϑεσις προσω- 
πικοτήτων καὶ ὄχι σύνϑεσις μόνον βιολογυκῶν καὶ 
οἰκονομικῶν μονάδων. Κατὰ τὸν Χριστιανισμόν, τὸ 
πρόσωπον εὑρίσκει τὸ βάϑος του εἷς τὴν ἑξχουσίαν 
ϑυσίαν του χάριν τῶν ἄλλων, χάριν τῶν πολλῶν, ὥς 
ὑπῆρχε ἥ ζωὴ τοῦ Χριστοῦ, ζωὴ ἀγάπης σταυρῶω- 
ϑείσης ἑχουσίως χάριν τοῦ Κόσμου. 

Κατὰ ταῦτα, ὃ Χριστιανιχκὸς Κοινωνικὸς Κύχλος, 
ὅταν ἐξετάζῃ τὰ ϑέματα ὄχι μόνον ἐπιστημονιχῶς, 
ἀλλὰ χαὶ ἀπὸ τὴν ἄποψιν τὴν χριστιανιχήν, δημι- 
ουργεῖ μίαν ἀτμόσφαιραν φωτός, ποὺ ϑερμαίνει καὶ 
ζωογονεῖ τὴν “Ελληνοχριστιανιχὴν παράδοσιν τοῦ 
"Ἔὕθνους, τῆς ᾿Ελληνικῆς Κοινωνίας, ἐξυπηρετεῖ τοὺς 
σχοποὺς τῆς ᾿Εχκλησίας καὶ γεννᾷ εἰς τοὺς “Εταί- 
ρους του, ἀχόμη καὶ εἷς τοὺς φοιτητὰς καὶ τοὺς 
νέους, ὅσοι ἐνδιαφέρονται διὰ τοὺς σχοπούς του, ἕνα 
πνεῦμα συνοχῆς, ποὺ γίνεται πηγὴ ἐμπνεύσεων καὶ 
ἡρωϊκῶν ϑυσιῶν. ς “Ελλην ᾿Ορϑόδοξος "Ιεράρχης 
εὐλογῶ ἐξ ὀνόματος τῆς ᾿Εχχλησίας τὸ ἔργον τῆς 
᾿Οργανώσεως τοῦ Κύχλου µας καὶ εὔχομαι, ὅπως ὃ 
Κύριος φωτίζῃ καὶ ἐνισχύῃ τὰς εὐγενεῖς καὶ ἱερὰς 
προσπαϑείας τοῦ ἐκλεκτοῦ μας Προέδρου, τοῦ Ιαϑη- 
γητοῦ κ. Γ]αναγιώτου Μπρατσιώτου χαὶ ὅλων τῶν 
μελῶν πρὸς ἐπιτυχίαν τῶν ἱερῶν τοῦ Κύχλου σκοπῶν. 

Κατὰ τὴν συνεδρίαν ταύτην μετ᾽ εἰσήγησιν τοῦ ἐκ τῶν 
μελῶν τοῦ Κύκλου χ. Στεφάνου Στεφανοπούλου, Ὕπουρ- 
γοῦ τῶν ᾿Εξωτερικῶν, ὃ Καϑηγητῆς κ. Π. Μπρατσιώτης ὡμί- 
λησεν ἐπὶ τοῦ ϑέματος «Χριστιανισμὸς καὶ Οὐμανισμός». 


Ὃ μὲν λόγος σου συνέσεως πολλῆς γέμει, τά δ᾽ ἔργα σύ- 
νεσιν οὐχ ἔχοντα φαίνεται. 
; 
Πολὺ κρεῖττόν ἔστιν ἓν καλῶς μεμαθηχέναι, ἣὴ πολλὰ 
φαύλως περιδεθλῆσθαι πράγματα. 
8 
Ὁ μηδὲν ἀδικῶν οὐδενὸς δεῖται νόμου. 
Ἂκ 
Τἀληθὲς ἀνθρώπινον οὐχ εὑρίσκεται. 
; 


Ὡς χάριεν ἔστ᾽ ἄνθρωπος, ὅταν ἄνθρωπος 

ΠΑΡΑΤΗΡΗΣΕΩΝ. ΣΤΗΛΗ 
Ψῳχικὸς Συναγεομός. 


“Η τῇ 939 Μαΐου συμπλήρωσις πεντακοσίων ἐτῶν 
ἀπὸ τῆς ᾿Αλώσεως τῆς Κωνσταντινουπόλεως συνεκά- 
λεσεν εἷς τοὺς ναοὺς τὰς ψυχὰς τοῦ πανελληνίου, 
ἵνα ἀπὸ κοινοῦ οἳ πάντες μνησθέντες τοῦ παγκο- 
σμίου γεγονότος ἐκείνου, δμοψύχως καὶ δμοστόμως 
ἀναπέμψουν πρὸς τὸν Κύριον ϑερμὰς τὰς ὑπὲρ τῶν 
ψυχῶν τῶν ἐπὶ τῶν ἐπάλξεων τῆς Βασιλίδος ἥρωϊ- 
- κῶς ὑπὲρ τῆς πίστεως καὶ τῆς πατρίδος πεσόντων 
«εὐχάς. “Η ἐν τῇ παγκοσμίῳ ἱστορίᾳ ϑέσις τοῦ γεγο- 
νότος ἐκείνου ἐξέχει ὣὡς δρόσημον πάμμιεγα οὗ μό- 
γον ἓν ταῖς τοῦ 'ΓΕλληνισμοῦ ἱστορικαῖς τύχαις, ἀλλὰ 
καὶ ἐν τῇ πανανϑρωπίνῃ σταδιοδρομίᾳ. Διότι τὸ Βυ- 
ζάντιον ἔν τῇ χιλιετεῖ του ζωῇ ἤνϑησεν ἐντὸς μιᾶς 
οἰκουμένης παραπαιούσης ὧς πρωτοφανὴς καὶ μο- 
ναδικὴ ἑλληνοχριστιανικὴ σύνϑεσις εἷς πολιτισμὸν 
ἀκτινοβολήσαντα ἀνώτερον πνεῦμα, χρηστότητα καὶ 
ἡμερότητα πρὸς πάσας τᾶς κατευϑύνσεις. “Η Κων- 
σταντινούπολις, ξυμωϑεῖσα εἷς φύραμα τοῦ ἕλληνι- 
κοῦ καὶ χριστιανικοῦ πνεύματος, ὡς ἡ πρώτη ἕλλη- 
γορϑόδοξος χριστιανικὴ πολιτεία ἀπέβη τὸ κέντρον 
τοῦ κόσμου, ἢ πρώτη Πόλις τοῦ κόσμου, διὸ 
καὶ ἢ “Αλωσίς της δὲν ὑπῆρξεν. ὧς μία τῶν καϑ’ 
ὅλου ἁλώσεων, ἀλλ᾽. ὡς ἐκ τοῦ μοναδικοῦ χαρακτῆ- 
οός της μνημονεύεται ἐν τῇ ἱστορίᾳ ὡς «ἡ "Άλωσις», 
--ἔναρϑρος, μονολεκτικῶς καὶ μὲ κεφαλαῖον Α---. 
. "Η ἔννοιά της δὲν στενοῦται εἰς μόνον τὸ γεγονὸς 
τῆς καταλύσεως τῶν τειχῶν τῆς Πόλεως, τῆς 
εἰς αὐτὴν εἰσελάσεως τοῦ πολιορκητοῦ, καὶ τῆς ὅρι- 
στικῆς κυριεύσεώς της. 


“Η “Αλωσις. 


Η ἔννοια τῆς ᾿Αλώσεως περιέχει μεγαλεί- 
τερον καὶ ἀνώτερον εὖρος, τὸ ὕψος τῆς μεγίστης αὖ- 
τοϑυσίας τοῦ βασιλικοῦ προμάχου τῆς Βασιλίδος καὶ 
τῶν σὺν αὐτῷ μαχομένων, τὴν ἀξίαν τῆς αὐϑορμήτου 
-ἑκουσιότητος, ἀλλὰ καὶ τῶν ὑπὲρ ὧν ἢ ἡρωϊκὴ ἄμυνα 
ὑψίστων ἀξιῶγ:; τῆς ὀρϑοδόξου ϑρησκείας καὶ τῆς 
ἑλληνικῆς πατρίδος. Διὰ τοῦτον ἀκριβῶς τὸν λόγον 
τὸ ὄνομα Κωνσταντίνου τοῦ Παλαιολόγου δι᾽ ὅλης 
τῆς μετέπειτα “Ιστορίας, ἰδίως ἐν τῇ ἑλληνικῇ συ- 
γειδήσει, ἀπέβη ϑρῦλος μοναδικός, πολυσήμαντος 
μῦϑος καὶ τόνωσις καὶ ἐλπίς, κίνητρον καὶ ϑάρρους 
πηγή, διατορώτατον "Ὃ χι, ὑμνηϑὲν καὶ δοξολο- 
γηϑὲν ἐν τῇ ἱστορίᾳ τοῦ πνεύματος, γόνιμον τῶν ἓν 
τοῖς ἔπειτα "Οχι τῶν ἀδουλώτων φιλελευϑέρων 
ψυχῶν. Τὸ ὄνομα τοῦ Κωνσταντίνου ὑψώϑη εἰς ϑε- 
σμὸν πιεροῦντα καὶ ϑαρρύνοντα εἰς ζωὴν καὶ ἀκμήν, 
εἷς δύναμιν διασπῶσαν ἀλύσεις δεσμευτικὰς τῆς 
ἐλευϑερίας, εἰς αἴτημα εὐψυχίας, εἲς φάρον πυρ- 
σεύοντα πρὸς εὐλίμενον μέλλον, εἷς Μεγάλην ᾿Ιδέαν 
ὑψίστης δυναμικότητος ἐκραγείσης εἰς νέας δημιουρ- 
γίας μεταβαλούσας τὴν ἐν τῇ “᾿Αλώσει ὑλικὴν ἧτταν 
εἷς ϑρίαμβον πνευματικὸν ἀπροσμετρήτου ἀξίας᾽ 
ἐγιγαντώϑη εἰς σταυρὸν βεβαίαν ἀνάστασιν προ- 
οιωνιζόαενον. 

Ὅϑεν εὐνόητον, ὅτι ἢ “Άλωσις ἐκείνη κατέσχε 


τὴν πρώτην ϑέσιν ἐν τῇ ἑλληνικῇ μνήμῃ. Καὶ ἔψα- 
λεν ἐπικαίρως ὁ ἐπὶ τῇ πεντακοσιετηρίδι της συγα- 
γερμὸς τῆς μνήμης τῶν ἑλληνίδων ψυχῶν «ἐν τῷ 
μνησθῆναι» αὐτῆς ; «ἐὰν ἐπιλάϑωιαί σου..., ἐπιλη- 
σϑείη ἢ δεξιά μου’ κολληϑείη ἢ γλῶσσά μου τῷ λά- 
ρυγγί μου, ἐὰν μή σου μνησϑῶ...». 


',,.αα;'.α- 
Δημήτριος Κουϊμουτσόπουλος (1). 


Τῇ 16ῃ λήξαντος μηνὸς ἐξεδήμησε πρὸς Κύριον 
ἐν Θεσσαλονίκῃ ὅ Κοσμήτωρ τῆς Θεολογικῆς Σχολῆς 
τοῦ Πανεπιστημίου (Θεσσαλονίκης Δημήτριος Κουϊ- 
μουτσόπουλος, ἐκηδεύϑη δὲ τὸ σκῆνος αὐτοῦ τελεταρ- 
χοῦντος τοῦ Σεβ. Μητροπολίτου (Θεσσαλονίκης κ. 
Παντελεήμονος. Τῇ ἐπιούσῃ ὁ νεκρὸς αὐτοῦ ἀνακο- 
μισϑεὶς εἰς ᾿Αϑήνας ἑιάφη ἐν τῷ Α΄’ Νεκροταφείῳ, 
ἔνϑα ἐπὶ τοῦ τάφου του ἐψάλη τρισάγιον ὑπὸ τοῦ 
Θεοφιλ. Επισκόπου [Πὐρίπου κ. Αλεξίου ἔν μέσῳ 
πανεπιστημιακῶν ϑεολόγων καϑηγητῶν ἀμφοτέρων 
τῶν ΙΠανεπιστημίων, πολλῶν ἐκπαιδευτικῶν καὶ 
ἄλλων τιμώντων τὸν ἄνδρα. 'Ο μεταστὰς ἐπὶ ἔτη 
μακρὰ εὐδοκιμώτατα διδάξας τὰ ϑρησκευτικὰ μαϑή- 
ματα ἐν τῇ μέσῃ ἐκπαιδεύσει καὶ τῇ Ριξαρείῳ ᾿Εκ- 
κλησιαστικῇ Σχολῇ, ἅμα δὲ τῇ ἐνάρξει τῆς λειτουρ- 
γίας τῆς Θεολογ. Σχολῆς τοῦ Πανεπιστημίου Θεσσα- 
λονίκης διορισϑεὶς καϑηγητὴς τῆς ἕδρας τῆς 'Ιέρα- 
ποστολικῆς καὶ ᾿Εξομολογητικῆς, καὶ ἀπὸ τοῦ 1946 
ἐκλεγεὶς τακτικὸς καϑηγητὴς τῆς ἕδρας τῆς Δογμα- 
τικῆς καὶ τῆς Συμβολικῆς Θεολογίας, διεκρίϑη διὰ 
τὴν διδακτικήν του ἱκανότητα, τὸν ἐκκλησιαστικὸν 
ζῆλον, τὴν συγγραφικὴν δραστηριότητα καὶ τὸ ἐξαί- 
ρετον ἦϑος, διὸ καὶ ὑπὸ πάντων ἐτιμᾶτο καὶ ἦγα- 
πᾶτο διὰ τὰς ἐξόχους αὐτοῦ ἀρετάς. 

Κύριος ὁ Θεὸς τάξαι τὴν ψυχὴν αὐτοῦ ἓν δι- 
καίων σκηναῖς. 

Τπεοροτοτοκοκεγαπμετπαξωνκοοτα ταὶ 


ΧΡΟΝΙΚΑ 
ΙΕΡΑ ΣΥΝΟΔΟΣ 


Ἡ Ἱερὰ Σύνοδος, ἐν τῇ συνεδρίᾳ αὑτῆς τῆς 15 
παρελθόντος μηνός, λαβοῦσα ὑπ᾽ ὄψιν τὸ ἀπὸ 25 Σε- 
πτεμβρίου π. ἔτους Γράμμα τοῦ Παναγιωτάτου Οἱ- 
κουμενικοῦ Πατριάρχου, τὸ ἀναφερόμενον εἰς τὴν με- 
λέτην τῶν ζητημάτων, περὶ τὰ ὁποῖα θὰ ἀσχοληθῇ 
μέλλουσα Προσύνοδος ᾿Αντιπροσώπων τῶν τμημά- 
τῶν τῆς καθόλου ᾿ὈΟρθοδόξου ᾿Ανατολικῆς τοῦ Χρι- 
στοῦ Ἐκκλησίας, ἤχθη εἰς τὴν ἀπόφασιν, ὅπως κα- 
ταρτίσῃ Ἐπιτροπὴν μελέτης τῶν, ὡς εἴρηται, ζητη- 
μάτων. Ἡ ἐν λόγῳ Ἐπιτροπὴ ἀπετελέσθη ἐκ τῶν 
Σεβασμ. Μητροπολιτῶν Φιλίππων κ. Χρυσοστόμου, 
Σάμου κ. Εἰρηναίου, Σερρῶν κ. Κωνσταντίνου, Μαν- 
τινείίας κ. Γερμανοῦ καὶ Ζακύνθου κ. Χρυσοστόμου 
καὶ ἐκ τῶν. καθηγητῶν τῆς Θεολογικῆς Σχολῆς τοῦ 
Πανεπιστημίου ᾿Αθηνῶν, κ.κ. ᾿Αμίλκα ᾿Αλιβιζάτου, Πα-᾽ 
ναγιώτου Μπρατσιώτου, Παναγιώτου Τρεμπέλα καὶ 
Ἰωάννου Καρμίρη. Ἡ Ἐπιτροπή, προσλαβοῦσα ὣς 
Γραμματέα τὸν ᾿Αρχιγραμματέα τῆς Ἱ. Συνόδου Παν. 
᾿Αρχιμανδρίτην κ. Χρυσόστομον Θέμελην, συνεδρίασε 
διὰ πρώτην φορὰν τῇ 28ῃ Μαῖου. “Ἕνεκα τῆς σπου- 
δαιότητος τῶν ζητημάτων, περὶ ἃ ἀσχολεῖται ἣ Ἔπι- 
τροπὴ αὕτη, τηροῦνται λεπτομερῆ πρακτικὰ τῶν συζη: 
τήσεων αὐτῆς. 

--Τῆς ἐν ᾿Αθήναις Χριστιανικῆς Ἑταιρίας ἐκφρα- 

σάσης τῇ Ἱερᾷ Συνόδῳ τὴν γνώμην περὶ διακοπῆς 
τῆς ἀπὸ ραδιοφώνου μεταδόσεως τῆς θείας λειτουρ- 
γίας εἰς ὡρισμένον λειτουργικὸν σημεῖον, ἣ Ἱερὰ 
Σύνοδος ἀπήντησεν, ὅτι τὸ ζήτημα, ἕνεκα τῶν ἐκ- 
φραζομένων ἐπ᾽ αὐτοῦ διαφόρων γνωμῶν παρ᾽ ἃρ- 
μοδίων καὶ μή, θὰ ἀπασχολήσῃ τὴν Ἱερὰν Σύνοδον 
τῆς Ἱεραρχίας, ἀποφανθησομένην ἀναλόγως. 

--Ἡ Ἱερὰ Σύνοδος διὰ τῆς ὑπ᾽ ἀριθ. 1058 (718) καὶ 
ἀπὸ 16.5.953 ᾿Εγκυκλίου αὐτῆς ἀνεκοίνωσε τοῖς Σεβ. 
Ἱεράρχαις τῆς Ἐκκλησίας τῆς Ἑλλάδος τὰ ἀκό- 

ουθα: 

» Ὡς τυγχάνει ὑμῖν γνωστόν, κατὰ τὴν προσεχῆ 
29ην Μαΐου τρέχοντος ἔτους, συμπληροῦνται πεντα- 
κόσια ἔτη ἀπὸ τῆς ᾿Αλώσεως τῆς Κωνσταντινουπό- 
λεως ὑπὸ τῶν Τούρκων. 

- ΣῊ Ἱερὰ Σύνοδος, ἐπ᾽ εὐκαιρίᾳ τῆς ἐπετείου 
ταύτης, ἤχθη εἰς τὴν ἀπόφασιν, ἐν τῇ συνεδρίᾳ αὖ- 
τῆς τῆς ΊΌης τρέχοντος μηνός, νὰ παρακαλέσῃ 
ὑμᾶς, ὅπως κατὰ τὴν 2θην Μαΐου ἐν τῷ Μητροπολι- 
τικῷ Ναῷ τῆς Ἕδρας τῆς Ἐπαρχίας ὑμῶν τελέ- 
σητε ἀρχιερατικὴν Ἱερὰν Λειτουργίαν καὶ μετ᾽ αὐ- 
τὴν Μνημόσυνον ὑπὲρ ἀναπαύσεως τῶν ψυχῶν τοῦ 
τε μακαριστοῦ Αὐτοκράτορος Κωνσταντίνου τοῦ Πα- 
λαιολόγου καὶ τῶν λοιπῶν χριστιανῶν μαχητῶν, 
τῶν πεσόντων κατὰ τὴν ἡμέραν τῆς ἁλώσεως τῆς 
Βασιλίδος τῶν πόλεων. ; 

» Ἐπὶ τούτοις παρακαλεῖσθε, ὅπως ἐπισήμως κα- 
λέσητε, εἴς τε τὴν θείαν Λειτουργίαν καὶ εἰς τὸ 
Μνημόσυνον, ἁπάσας τὰς ἐν τῇ πόλει τῆς “Έδρας 
ὑμῶν ἑδρευούσας Πολιτικὰς καὶ Στρατιωτικὰς ᾿Αρ- 
χάς, ἀντιπροσωπείας τῶν Σχολείων, τῶν Ἱδρυμάτων, 
τῶν ᾿Ἐπιστημονικῶν Σωματείων καὶ τῶν Ἐπαγγελ- 
ματικῶν ᾿Ὀργανώσεων. ΐ 

»Κατὰ τὴν ὥραν τοῦ Μνημοσύνου, ἐπὶ δεκαπέντε 
λεπτὰ τῆς ὥρας θὰ σημαίνωσι πενθίμως οἱ κώδωνες 
τῶν ἱ. ναῶν τῆς Μητροπολιτικῆς ὑμῶν “Εδρας. 

»Τὸ Μνημόσυνον θὰ τελεσθῇ συνῳδὰ τῷ συνα- 
φθέντι τῇ ἐγκυκλίῳ τύπῳ». 

--Ἐπὶ τῇ 5Ρ00ετῇ ἐπετείῳ τῆς ᾿Αλώσεως τῆς Κων- 
σταντινουπόλεως (29 Μαΐου 1943--1953) ἐξ ἀποφάσεως 
τῆς Ἱ. Συνόδου ἐτελέσθη ἐν τῷ καθεδρικῷ ναῶ, τελε- 
ταρχοῦντος τοῦ Μακαριωτάτου ᾿Αρχιεπισκόπου, συνο- 
δικὴ ἱερουργία, ἐπὶ μνημοσύνῳ τῶν τελευταίων προ- 
μάχων τῆς Βασιλίδος τῶν πόλεων Κωνσταντίνου τοῦ 
Βασιλέως καὶ Αὐτοκράτορος. τοῦ Παλαιολόγου καὶ 
τῶν σὺν αὐτῷ. Κατὰ τὸ μετὰ τὴν θείαν λειτουργίαν 
τελεσθὲν κατανυκτικώτατον μνημόσυνον, ἡ διάταξις 
τοῦ ὁποίου ἐκτίθεται ἐν τῇ α’ σελίδι τοῦ παρόντος 
φύλλου, παρέστησαν ἐν τῷ καταμέστῳ εὐσεβοῦς 
ἐκκλησιάσματος ναῷ ἐκπρόσωπος τῆς Α. Μ. τοῦ Βα- 
σιλέως, ὁ ὑπουργὸς Θρησκευμάτων καὶ Παιδείας κ. 
Καλλίας ἐκ μέρους τῆς Κυβερνήσεως, ὁ Πρόεδρος 
τῆς Βουλῆς κ. Μακρόπουλος, καθηγηταὶ τῶν ἀνωτά- 
τῶν Ἐκπαιδευτηρίων καὶ τῆς Μέσης Παιδείας, αἱ 
ἀρχαὶ τῆς πόλεως, ἀνώτατοι δικαστικοὶ καὶ διοικη- 
τικοὶ ὑπάλληλοι, ἅπας ὁ ἐφημεριακὸς κλήρος τῆς 
᾿Αρχιεπισκοπῆς ᾿Αθηνῶν, ἀντιπροσωπεῖαι τῶν πα- 
λαιῶν πολεμιστῶν καὶ τῶν θυμάτων πολέμου, φοιτη- 
ταὶ καὶ πλῆθος κόσμου. Τὴν πλατεῖαν τοῦ ναοῦ 
ἐπλήρουν ἐν παρατάξει μονάδες τοῦ στρατοῦ, ἀντι- 
προσωπεῖαι μαθητῶν καὶ μαθητριῶν μετὰ τῶν ση- 
μαιῶν τῶν σχολείων των καὶ ἀντιπροσωπεῖαι ἐπαγ- 
γελματικῶν ὀργανώσεων μετὰ τῶν σημαιῶν καὶ τῶν 
λαβάρων των. 

--Συνοδικὴ ᾿Ἐπιτροπὴ ἐκ τῶν Σεβασμ. Μητροπολι- 
τῶν Σερρῶν κ. Κωνσταντίνου καὶ ᾿Αττικῆς κ. Ἰακώβου 
ἐπισκεφθεῖσα τὸν κ. Ὑπουργὸν τῶν Θρησκευμάτων, 
ἐξέθηκε τὰς ἀπόψεις τῆς Ἐκκλησίας περὶ τῆς ἐν 
κοσμίᾳ καὶ σεμνῇ γυμναστικῇ περιβολῇ ἐμφανίσεως 
τῶν μαθητριῶν κατὰ τὰς γυμναστικὰς ἐπιδείξεις. 

--Συνοδικὴ Ἐπιτροπὴ ἐκ τῶν Σεβασμ. Μητροπολι- 
τῶν Κορινθίας κ. Προκοπίου καὶ Ζακύνθου κ. Χρυσο- 
στόμου θὰ μελετήσῃ, ἀποφάσει τῆς Ἱερᾶς Συνόδου, 


τὰς αἰτήσεις παλαιοημερολογιτῶν «κληρικῶν», παρα- 
καλούντων ὅπως γίνωσι δεκτοὶ εἰς τοὺς κόλπους τῆς 
Ἐκκλησίας, ἀποκαθιστάμενοι καθ᾽ ὃν τρόπον καὶ οἱ 
μετανοήσαντες ᾿Αρχιερεῖς. 

--Λήγοντος τοῦ παρελθόντος μηνὸς ἡ Ἱερὰ Σύνο- 
δος διεµαρτυρήθη δι’ ἐγγράφου αὑτῆς πρὸς τὸ Ὕπουρ- 
γεῖον Γεωργίας (Διεύθυνσις Κτηνιατρικῆς ὝὙπηρε- 
σίας) διὰ τὴν ἀπὸ τοῦ τραχήλου τῶν δι᾽ ἄντιλυσσι- 
κοῦ ἐμβολίου ἐμβολιαζομένων κυνῶν ἐξάρτησιν με- 
τάλλου, φέροντος τὸ σχῆμα τοῦ Τιμίου Σταυροῦ. 


᾿Αποστολικ} Διακονία. Ὃ Γεν. Διευθυντὴς τῆς ᾿Α- 
ποστολικῆς Διακονίας Καθηγητὴς τοῦ Πανεπιστημίου 
᾿Αθηνῶν κ. Βασίλ. Βέλλας, ἀνταποκρινόμενος εἰς 
κοινὴν πρόσκλησιν τῶν Σεβ. Μητροπολιτῶν Καστο- 
ρίας κ. Νικηφόρου, Σερβίων καὶ Κοζάνης κ. Κων- 
σταντίνου, Σισανίου καὶ Σιατίστης κ. ᾿Ιακώβου καὶ 
Γρεβενῶν κ. Φιλίππου, ἀνεχώρησεν, ὣς ἀνεγράφη καὶ 
ἐν τῷ προηγουμένῳ φύλλῳ, τῇ 15η λήξαντος μηνὸς 
ἀεροπορικῶς εἰς Θεσσαλονίκην μετὰ τῶν παρὰ τῇ 
᾿Αποστολικῇ Διακονίᾳ Διευθυντῶν ἐπὶ τῶν Κατηχη- 
τικῶν Σχολείων, ἐπὶ τῆς Ἱ. Ἐξομολογήσεως καὶ ἐπὶ 
τῆς Θρησκευτ. Διαφωτίσεως καὶ τοῦ Τύπου καὶ ἐκεῖ- 
θεν μετέβησαν ἅπαντες εἰς Σιάτισταν, ἔνθα παρέστη- 
σαν εἰς τὴν ὑπὸ τοῦ Σεβ. Μητροπολίτου Σισανίου 
καὶ Σιατίστης κ. Ιακώβου τελεσθεῖσαν τῇ 17ῃ θεμε- 
λίωσιν τοῦ νέου κτιρίου τοῦ αὐτόθι Τοπικοῦ Παραρ- 
τήματος τῆς ᾿Αποστολικῆς Διακονίας. ᾿Ακολούθως 
μετέβησαν εἰς Κοζάνην, Γρεβενὰ καὶ Καστορίαν, γε- 
νόμενοι: πανταχοῦ δεκτοὶ μετ᾽ ἀγάπης καὶ ἐνθουσια- 
σμοῦ ὑπὸ τῶν Σεβ. Μητροπολιτῶν, τῶν μελῶν τοῦ 
Ἐφημεριακοῦ Κλήρου, τοῦ ἐκπαιδευτικοῦ κόσμου, 
τῆς σπουδαζούσης νεότητος καὶ τοῦ εὐσεβοῦς λαοῦ, 
ἐκεῖθεν δ᾽ ἐπανέκαμψαν τῇ 23ῃ εἰς ᾿Αθήνας, μετὰ βρα- 
χεῖαν ἐπίσκεψιν εἰς Ἔδεσσαν καὶ Θεσσαλονίκην, 
ἔνθα ἐγένοντο δεκτοὶ μετ᾽ ἐνδείξεων ἀγόπης καὶ τι- 
μῆς ὑπὸ τῶν οἰκείων Ἱεραρχῶν. Ὁ Διευθυντὴς Θρησκ. 
Διαφωτίσεως καὶ Τύπου παραμείνας ἐν Καστορίᾳ διὰ 
τὴν ξορτὴν τῆς Πεντηκοστῆς καὶ ἐκεῖθεν μεταβὰς καὶ 
αὖθις εἰς Σιάτισταν, ἐπανέκαμψε, μετὰ βραχεῖαν εἰς 
Λάρισαν ἐπίσκεψιν, τῇ 27ῃ τοῦ αὐτοῦ μηνός. 

Κατὰ τὴν περιοδείαν ταύτην, ὡς περαιτέρω τοῦ 
παρόντος φύλλου λεπτομερέστερον σημειοῦται, οἱ ἐκ- 
πρόσωποι τῆς ᾿Αποστ. Διακονίας ἦλθον εἰς ἐπικοι- 
νωνίαν πρὸς τὸν ᾿Ἐφημεριακὸν Κλῆρον τῶν προειρη- 
μένων Ἐπαρχιῶν, ἐν εἰδικαῖς Συνάξεσιν ἐπὶ τούτῳ 
ὑπὸ τῶν οἰκείων Μητροπολιτῶν συγκληθείσαις, καὶ 
ὡμίλησαν πρὸς τὴν σπουδάζουσαν νεότητα τῶν με- 
ρῶν ἐκείνων καὶ πρὸς τὸν εὀσεβῆ λαόν, πανταχοῦ 
τυχόντες ἐξαιρετικῶς ἰδιαζούσης προσοχῆς, ἔσχον δὲ 
τὴν εὐκαιρίαν νὰ μελετήσουν ἐπὶ τόπου τὰς ἑκα- 
σταχοῦ πνευματικὰς ἀνάγκας καὶ νὰ ἐνημερωθῶ- 
σιν ἀπὸ μέρους τῶν τε Σεβ. Ἱεραρχῶν καὶ τῶν λοι- 
πῶν ἐνδιαφερομένων τοπικῶν παραγόντων περὶ τῶν 
διὰ τὴν θεραπείαν αὐτῶν ἐπιτοπίως κρινομένων ὡς 
ἀναγκαίων μέσων. 

Εἰδικὸν φυλλάδιον ὑπὸ τὸν τίτλον «Ἡ ἀνασυγ- 
κρότησις», ἐπὶ τούτῳ ἐκδοθέν, διενεμήθη ἐπ᾽ εὐκαιρίᾳ 
τῆς ἐπισκέψεως ταύτης εἰς τὸν ἡρωϊκὸν λαὸν τῶν 
᾿Ακριτικῶν τούτων ἐπαρχιῶν. 

Τὴν Κυριακὴν 24ην Μαΐου, μετὰ τὴν θείαν Λει- 
τουργίαν, ὃ Διευθυντὴς τῶν Κατηχητικῶν Σχολείων 
Πανοσ. ᾿Αρχιμ. κ. Βαρνάβας Τζωρτζᾶτος παρηκολούθη- 
σεν ὥραίαν ἑορτήν, ὀργανωθεῖσαν ἐν τῷ Ἱ. Ναῷ Κοι- 
μήσεως τῆς Θεοτόκου Καισαριανῆς, ἐπὶ τῇ λήξει τῶν 
μαθημάτων τῶν Κατηχητικῶν Σχολείων τῆς περιφε- 
ρείας, καὶ ὡμίλησε καταλλήλως πρὸς τοὺς πολυπλη- 
θεῖς μαθητὰς καὶ τὸν λαόν. Εἰς τὴν ἑορτὴν παρευρέθη 
καὶ ὃ Καθηγητὴς τῆς Θεολογικῆς Σχολῆς τοῦ Πανε: 
πιστημίου Θεσσαλονίκης κ. ᾿Αθαν. Χαστούπης, ὅστις 
ἐπίσης εἰς σύντομον λόγον ἐξέφρασε τὴν ἰδιαιτέραν 
ἱκανοποίησιν αὑτοῦ. 

Τὸ ἀπόγευμα τῆς ἰδίας ἡμέρας, ὃ αὐτὸς παρέστη 
εἰς ἑτέραν λαμπρὰν ἑορταστικὴν συγκέντρωσιν, ἐπὶ 

τῇ λήξει τῶν Κατηχητικῶν μαθημάτων ἐν τῷ ἱ. ναῷ 
Κοιμήσεως τῆς Θεοτόκου Κυνοσάργους, καθ᾽ ἣν ὦσαύ- 
τῶς ὡμίλησε καταλλήλως. 

Τὴν 30ὴν Μαΐου ἡ ᾿Αποστολικὴ Διακονία ἐδε- 
ξιώθη ἐν τοῖς Γραφείοις αὑτῆς τὸν παρεπιδημοῦντα 
ἐνταῦθα Σεβ. Μητροπολίτην Βηρυττοῦ κ. Ἠλίαν, 
ἐπὶ παρουσίᾳ καὶ πολλῶν καθηγητῶν τῶν Θεο- 
λογικῶν Σχολῶν ᾿Αθηνῶν καὶ Θεσσαλονίκης. Ἡ 
Α. Σ. μετὰ ζωηροῦ ἐνδιαφέροντος ἐζήτησε πλη- 
ροφορίας περὶ τῆς ὅλης κινήσεως τῆς ᾿Αποστολικῆς 
Διακονίας, περιελθὼν δὲ τὸ Οἰκοτροφεῖον καὶ τὸ 
Τυπογραφεῖον αὐτῆς, ἐξέφρασε τὴν ἄκραν αὑτοῦ ἱκα- 
νοποίησιν διὰ τὸ μέχρι τοῦδε ἐπιτελεσθὲν ἔργον, ἐπι- 
δαψιλεύσας ἐπ᾽ αὐτὸ εὐχὰς καὶ εὐλογίας. Ἔν τέλει 
ἀπερχόμενος, ἐνεχείρισεν εἰς τὸν Γεν. Διευθυντὴν 
ποσὸν 100 δολλαρίων ὥς προσωπικὴν αὑτοῦ εὐλο- 
γίαν πρὸς τὸ ἔργον τῆς ᾿Αποστολικῆς Διακονίας. 

Τὴν αὐτὴν ἡμέραν ἡ ᾿Αποστολικὴ Διακονία ἐδε- 
ξιώθη τοὺς ἐκδρομεῖς φοιτητὰς τῆς Θεολογικῆς Σχο- 
λῆς τοῦ Πανεπιστημίου Θεσσαλονίκης μετὰ τῶν συ- 
νοδευόντων αὐτοὺς καθηγητῶν. Εἰς ὁμιλίαν τοῦ 
Γενικοῦ Διευθυντοῦ Καθηγητοῦ κ. Β. Βέλλα περὶ τῶν 
σκοπῶν τῆς ᾿Αποστολικῆς Διακονίας καὶ τοῦ μέχρι 
τοῦδε ἐπιτελεσθέντος παρ᾽ αὐτῆς ἔργου, ἀπήντησεν 
ὁ καθηγητὴς τοῦ Παν]μίου Θεσσαλονίκης κ. Βασ. 
Ἔξαρχος, διαδηλώσας τὴν χαρὰν καὶ τὴν ἱκανο- 
ποίησιν τῶν ἐκδρομέων δι᾽ ὅ,τι βλέπουν καὶ πληρο- 
φοροῦνται συντελούμενον. ὑπὸ τῆς Ἐκκλησίας διὰ 
τῆς ᾿Αποστολικῆς Διακονίας. ᾿Ακολούθως οἱ φοιτηταὶ 
ἐπεσκέφθησαν τὸ Θεολογικὸν Οἰκοτροφεῖον καὶ τὰς 
τυπογραφικὰς ἐγκαταστάσεις τῆς ᾿Αποστολικῆς Δια- 
κονίας, κατὰ δὲ τὴν ἀναχώρησίν των ἐδόθησαν αὐτοῖς 
μικρὰ ἀναμνηστικά. 

Ὁ Σεβ. Μητροπολίτης Μονεμβασίας καὶ Σπάρ- 
της κ. Διονύσιος ἀνήγγειλε τηλεγραφικῶς τὴν ὑπ᾽ 
αὐτοῦ τῇ 17--23 λήγοντος μηνὸς πραγματοποιηθεῖ- 
σαν ἐπιτυχῆ ὀργάνωσιν «Ἑβδομάδος Κηρυγμάτων 
τῆς ᾿Αποστολικῆς Διακονίας», εὐχαριστῶν διὰ τὴν 
αὐτόθι παρουσίαν ἀπεσταλμένου τῆς ᾿Αποστολικῆς 
Διακονίας καὶ διὰ τὴν εἰς τὸ ἔργον τοῦτο συμβολὴν 
αὐτοῦ. 

ΑΡΧΙΕΠΙΣΚΟΠΗ ΑΘΗΝΩΝ 


Τῇ Κυριακῇ τῆς Πεντηκοστῆς ἡ Α. Μ. ὃ ᾿Αρχιε- 

πίσκοπος τελέσας ἐν τῷ Καθεδρικῷ ναῷ τὴν θείαν 
λειτουργίαν, κατὰ τὸν μετ᾽ αὐτὴν Ἑσπερινὸν ἀνέγνω 
τὰς εὐχὰς τῆς γονυκλισίας, τῇ δ᾽ ἑσπέρᾳ ἐχοροστά- 
τησε κατὰ τὸν Ἑσπερινὸν ἐν τῷ Ἱ. Ναῷ τῆς ᾿Αγίας 
Τριάδος τοῦ συνοικισμοῦ Βύρωνος. 
.. -ἯΑ.Μ. ὅ᾿Αρχιεπίσκοπος τῇ 19 λήξαντος Μαΐου 
παρηκο;ιούθησεν ἐν τῇ αἰθούσῃ τοῦ Παρνασσοῦ διά- 
λεξιν τοῦ κ. Θ. Σπεράντζα, ὁμιλήσαντος περὶ τοῦ 
Νικολάου Χρυσογέλου, διδασκάλου τοῦ Γένους καὶ 
Ὑπουργοῦ τῆς Παιδείας μετὰ τὴν ἀπελευθέρωσιν 
ἀπὸ τὸν τουρκικὸν ζυγόν. 

--Τῇ Πέμπτῃ (28 Μαΐου) ἣ Α. Μ. ὁ ᾿Αρχιεπίσκο- 
πος, συνοδευόμενος ὑπὸ τοῦ Θεοφ. Ρωγῶν κ. Διονυ- 
σίου, παρέστη ἐν τῇ ᾿Ακαδημίᾳ κατὰ τὴν δημοσίαν 
αὐτῆς συνεδρίαν, καθ᾽ ἣν ἐπὶ τῇ 500ετηρίδι τῆς ᾿Αλώ- 
σεως τῆς Βασιλευούσης ὡμίλησεν ὃ Πρόεδρος τῆς 
᾿Ακαδημίας, κ. Σωκράτης Κουγέας περὶ τοῦ Κων- 
σταντίνου τοῦ, Παλαιολόγου καὶ δύο αὐτοῦ Χρυσο- 
βούλλων, καὶ οἱ ᾿Ακαδημαϊκοὶ κ. κ. Κωνστ. "Αμαντος 
περὶ Λουκᾶ τοῦ Νοταρᾶ καὶ τοῦ Πατριάρχου ΚΠό- 
λεώς Γενναδίου, Γεώργιος Σωτηρίου περὶ τῆς ἀνα- 
γεννήσεως τῆς Βυζαντινῆς τέχνης ἐπὶ τῆς ἐποχῆς 
τῶν Παλαιολόγων καὶ τῆς ὑστάτης αὐτῆς φάσεως 
ἐν Μυστρᾷ καὶ Φαίδων Κουκουλὲς περὶ ἁλώσεως 
βυζαντινῆς πόλεως. 

--Τῷ παρελθόντι Σαββάτῳ (30) ἢ Α. Μ. ὁ ᾿Αρχιε- 
πίσκοπος ἐδέχθη τὴν ἐπίσκεψιν τῶν Καθηγητῶν, τῶν 
φοιτητῶν καὶ φοιτητριῶν τῆς Θεολογικῆς Σχολῆς 
τοῦ Πανεπιστημίου Θεσσαλονίκης, ἐλθόντων ἐνταῦθα 

μετὰ τοῦ Κοσμήτορος αὐτῆς πρὸς ἐπίσκεψιν τῶν ἀρ- 
χαιοτήτων. 

--Ἐντολῇ τῆς Α. Μακαριότητος τοῦ ᾿Αρχιεπι- 
σκόπου ὃ Θεοφ. Εὐρίπου κ. ᾿Αλέξιος προέστη τρισ- 
αγίου κατὰ τὴν ταφὴν (17) τοῦ καθηγητοῦ καὶ κοσμή- 
τορος τῆς Θεολογικῆς Σχολῆς τοῦ Πανεπιστημίου 
Θεσσαλονίκης Δημ. Κουϊμουτσοπούλου ἐν τῷ Α΄ Νε- 
κροταφείῳ ᾿Αθηνῶν. 7 

--Ἐκπροσωπῶν τὴν Α. Μακαριότητα ὃ Θεοφ. 
Εὐρίπου παρέστη εἰς τὴν αἴθουσαν «Κνωσὸς» κατὰ 
τὸν ἑορτασμὸν (20) τῆς ἐπετείου τῆς μάχης τῆς Κρή- 
της ὑπὸ τῶν ἐν ᾿Αθήναις Κρητῶν. 

--Ἐπὶ τῇ ἁποπερατώσει τῆς ἀνακαινίσεως χι- 
λίων ἐκ τῶν ὑπὸ τοῦ πολέμου καταστραφέντων ναῶν 
μας, σήμερον μετὰ μεσημβρίαν ἐν τῇ αἰθούσῃ τοῦ 
Παρνασοῦ θὰ γίνῃ συμβολικὴ τελετὴ τῆς παραδό- 
σεως τῶν ναῶν τούτων ὑπὸ τῆς Ἐκκλησίας εἰς τὸ 
Ἔθνος. Κατ᾽ αὐτὴν ἣ Α. Μ. ὃ Βασιλεύς, ὣς ἐκπρό- 
σωώπος τοῦ Ἔθνους, εἰς ἀνάμνησιν τῆς εὐλαβοῦς 
ταύτης ἀφιερώσεως, θὰ παραλάβῃ ἐκ χειρὸς τοῦ 
Προκαθημένου τῆς Ἐκκλησίας ἀργυροῦν καλλιτεχνι- 
κὸν ὁμοίωμα ἑνὸς ἐκ τῶν βυζαντινῶν µας ναῶν. 

Ἡ κατὰ τὴν τελἐτὴν ταύτην γενησομένη ὁμιλία 
τοῦ Μακαριωτάτου ᾿Αρχιεπισκόπου θὰ δημοσιευθῇ 
εἰς τὸ ἑπόμενον φύλλον τῆς «Ἐκκλησίας». 

-- Κατὰ τὸ παρελθὸν 15θήμερον ἣ Α. Μ. ὁ ᾿Αρ- 
χιεπίσκοπος ἐδέχθη τοὺς ὑπουργοὺς Γεωργίας κ. 
᾿Αποστολίδην καὶ ᾿ἘἘμπορικῆς Ναυτιλίας κ. Λαμπρι:- 
νίδην᾽ τὸν ὑφυπουργὸν Ἐμπορίου κ. Παπαληγούραν: 
τοὺς Δημάρχους ᾿Αθηναίων κ. Νικολόπουλον καὶ 
Πειραιῶς κ. ᾿Ανδριανόπουλον᾽: τοὺς βουλευτὰς κ. κ. 
Εὐαγγελᾶτον καὶ Παπαμαστοράκην: τὸν κ. Καλ- 
λιγᾶν τῆς ᾿Αμερικανικῆς Πρεσβείας: τὸν ὕπατον 
Πρόεδρον τῆς ΑΧΕΠΑ κ. Μπέλλ᾽: τὸν ταξίαρχον κ. 
Μακρυνιώτην: τὸν πρόεδρον τοῦ ᾿Εμπορικοῦ καὶ 
Βιομηχανικοῦ Ἐπιμελητηρίου ᾿Αθηνῶν κ. Κωνσταντί- 
νου᾽ τὸν πρόεδρον τοῦ . Ἐπαγγελματικοῦ Ἔπιμελη- 
τηρίου κ. Τερμεντζῆν: τὸν Γραμματέα τῆς ΓΣΕΕ κ. 
Κυριακόπουλον' τὸν ᾿Αρχηγὸν τῆς ᾿Αστυνομίας Πό- 
λεών κ. Ἔβερτ᾽ τὸν πρ. ὑπουργὸν κ. Σ. Νικολαΐδην: 
τὸν γλύπτην κ. Φαληρέαν': τὸν πρόεδρον τῇς Ἑνώ- 


σεως Ἑλλήνων Βελγικοῦ Κογκὸ κ. Οἰκονόμου: κ. ἄ. 


ΕΠΑΡΧΙΑΙ 
Ἱ. Μητρόπολις Γρεβενῶν 


Ἐπ᾿ εὐκαιρίᾳ τῆς εἰς Γρεβενὰ ἀφίξεως τῶν κατ᾽ 
αὐτάς, προσκλήσει τῶν οἰκείων Σεβ. Ἱεραρχῶν, ἐπι- 
σκεφθέντων τὰς ἕδρας τῶν Ἱ. Μητροπόλεων τῆς Δυτ. 
Μακεδονίας Γεν. Διευθυντοῦ καὶ ἄλλων ἐπιτελῶν τῆς 
᾿Αποστ. Διακονίας, συνεκλήθησαν αὐτόσε τῇ 20ῇ 
λήξαντος μηνὸς ὑπὸ τοῦ Σεβ. Μητροπολίτου κ. Φιλίπ- 
που οἱ Ἐφημέριοι τῆς Ἐπαρχίας, χάριν τῶν ὁποίων 
ἐτελέσθη ὑποδειγματικῶς ἡ θ. Λειτουργία ὑπὸ τοῦ 
ἐκ τῶν Διευθυντῶν τῆς ᾿Αποστολ. Διακονίας Πανο- 
σολ. ᾿Αρχιμανδρίτου κ. Τιμοθέου Χαλόφτη,: τοῦ Σεβ. 
Μητροπολίτου παρακολουθήσαντος ἐν τῷ ἱερῷ Βήματι. 
Μετὰ τὴν θ. λειτουργίαν ὡμίλησαν πρὸς τοὺς συγκεν- 
τρωθέντας Κληρικούς, μετὰ εἰσήγησιν τῆς Α.Σ., ὅ τε 
Γεν.Διευθυντὴς τῆς ᾿Αποστ. Διακονίας Καθηγητὴς 
κ. Βασ. Βέλλας καὶ οἱ παρ᾽ αὐτῇ Διευθυνταὶ τῶν 
Κατηχητ. Σχολείων, τῆς Ἱ. Ἐξομολογήσεως καὶ τῆς 
Θρησκ. Διαφωτίσεως καὶ Τύπου. 

-- Αὐθημερὸν τὸ ἑσπέρας, τοὺς ἐκπροσώπους 
τῆς ᾿Αποστολικῆς Διακονίας ἐδεξιώθη τὸ Γυμνάσιον 
Γρεβενῶν, πρὸς τοὺς μαθητὰς τοῦ ὁποίου ὡμίλησαν 
ὅ τε Γεν. Διευθυντὴς Καθηγητὴς κ. Βασ. Βέλλας καὶ 
ὃ ἐπὶ τῶν Κατηχητ. Σχολείων Διευθυντὴς Πανοσολ. 
᾿Αρχιμ. κ. Βαρνάβας Τζωρτζᾶτος, ἀκολούθως δὲ µε- 
τέβησαν ἅπαντες μετὰ τοῦ Σεβ. Μητροπολίτου εἰς 
Βατόλακκον, ἔνθα ἐτελέσθη ὁ ἑσπερινός, χοροστα- 
τοῦντος τοῦ Σεβ. Μητροπολίτου, καὶ ἐκήρυξε τὸν 
θεῖον λόγον ὁ Αἰδεσιμ. Πρωτοπρ. κ. Ἔμμ. Μυτιλη- 
ναῖος. 

--- Τη ἑπομένῃ (21ῃ) ἐτελέσθη ἐν τῷ μητροπολιτικῷ 
ναῷ ἣ θ. Λειτουργίᾳ ὑπὸ τοῦ Σεβ. Μητροπολίτου 
κ. Φιλίππου συμπαραστατουμένου καὶ ὑπὸ τῶν Πανοσ. 
᾿Αρχιμανδριτῶν κ. κ. Τιμοθέου Χαλόφτη καὶ Βαρνάβα 
Τζωρτζάτου, ὣν ὃ πρῶτος ἐκήρυξε καὶ τὸν θεῖον 
λόγον. 

-- Κατὰ τὸ λῆξαν κατηχητικὸν ἔτος ἐλειτούργη- 
σαν καθ’ ἄπασαν τὴν Ἐπαρχίαν Γρεβενῶν 71 ἐν ὅλῳ 
Κατηχητικὰ Σχολεῖα, εἰς ἃ ἐφοίτησαν 3872 μαθηταὶ 
ἀμφοτέρων τῶν φύλων. Ἔκ τούτων ἐν τῇ ἕδρᾳ τῆς 
Ἐπαρχίας ἐλειτούργησαν: ᾿Ανώτερα, ἀνὰ ἓν ἀρρέ- 
νων καὶ θηλέων. Μέσα, δύο ἀρρένων καὶ ἓν θηλέων. 


Κατώτερα, τρία ἀρρένων, δύο θηλέων, ἓν μικτὸν - 


καὶ ἓν ἐργαζομένων θηλέων. Πάντα τὰ λοιπὰ ἐλει- 
τούργησαν εἰς τὰς ἄλλας Κοινότητας τῆς Ἐπαρχίας, 
ἐκ τούτων δὲ 55 ἐλειτούργησαν ὡς μικτά, δύο χάριν 
τῶν ἐργαζομένων ἀρρένων καὶ ἕτερα δύο χάριν τῶν 
ἐργαζομένων θηλέων. 


Ἱ. Μητρόπολις Θεσσαλιώτιδος καὶ Φαναριοφερσάλων 


Γράφουσιν ἡμῖν ἐκ Καρδίτσης: 

Μετὰ πάσης σεμνοπρεπείας καὶ θρησκευτικῆς εὐ- 
λαβείας ἐτελέσθη τῇ 17ῃ λήξαντος μηνὸς ἐν τῷ ἱ. 
μητροπολιτικῷ ναῷ τοῦ ἁγ. Κωνσταντίνου ἣ ἐπὶ τῇ 
λήξει τῶν μαθημάτων τῶν Κατηχητικῶν Σχολείων τῆς 
πόλεως τελετή, χοροστατοῦντος τοῦ Σεβ. Μητροπολί- 
του κ. Κυρίλλου. Κατ’ αὐτὴν παρέστησαν ὁ Νομάρχης 
κ. Γρ. Σακκᾶς, οἱ Γυμνασιάρχαι, οἱ Επιθεωρηταὶ τῶν 
Δημοτικῶν Σχολείων καὶ αἱ λοιπαὶ ἀρχαὶ τῆς πόλεως, 
ὡς καὶ οἱ διερχόμµενοι κατὰ τὴν ὥραν: ἐκείνην ἐκ τῆς 
πόλεώς μας Σεβ. Μητροπολῖται Τρίκκης κ. Δωρόθεος, 


" "Αρτης κ. Σεραφεὶμ καὶ Πρεβέζης κ. Στυλιανός, παρα- 
. κολουθούντων τῶν γονέων καὶ κηδεμόνων τῶν μαθη- 


τῶν καὶ πλήθους εὐσεβῶν ἄλλων χριστιανῶν. Μετὰ τὴν 
ἐπὶ τῇ λήξει τῶν μαθημάτων εὐχαριστήριον δέησιν, 
ὡμίλησεν ὁ καθηγητὴς τῶν θρησκευτικῶν κ. Χρ. Κο- 
τρώτσιος, ἀκολούθως δὲ ἐψάλησαν ὑπὸ μικτῆς μαθη- 
τικῆς χορῳδίας τῶν Κατηχητικῶν Σχολείων ἐκκλη- 
σιαστικὰ ἄσματα καὶ ἀπηγγέλθησαν διάφορα ποιή- 
ματα ὑπὸ μαθητῶν καὶ μαθητριῶν. Ἑν τέλει ὡμίλησε 
διὰ μακρῶν ὃ Σεβ. Μητροπολίτης κ. Κύριλλος, ἀνα- 
πτύξας τὰ κατὰ τὴν ἔν τε τῇ πόλει καὶ τῇ περιφε- 
ρείᾳ λειτουργίαν τῶν Κατηχητικῶν Σχολείων καὶ ἐξά- 
ρας τὴν σπουδαιότητα τούτων διὰ τὸν πνευματικὸν κα- 
ταρτισμὸν, ὃν λαμβάνουν οἱ παρακολουθοῦντες. αὐτὰ 
μαθηταί. Ἐν συνεχείᾳ ὡμίλησαν δι’ ὀλίγων οἱ Σεβ. 
Μητροπολῖται Τρίκκης κ. Δωρόθεος καὶ "Αρτης κ. 
Σεραφείμ. Μετὰ τὴν ὑπὸ τῶν μαθητῶν ψαλεῖσαν φή- 
μην τοῦ Σεβ. Μητροπολίτου, διενεµήθησαν τὰ ἐνθύ- 
μια καὶ ἐδωρήθησαν εἰκόνες καὶ βιβλία πρὸς πάντας 
τοὺς μαθητάς. 


Ἱ. Μητρόπολις Θεσσαλονίκης 


Ἔξ ἀφορμῆς τῶν κινήσεων τῶν χιλιαστῶν ἐν τῇ 
κοινότητι ᾿Ασβεστοχωρίου Θεσσαλονίκης, ἡ Α. Σ. ὁ 
Μητροπολίτης κ. Παντελεήμων ἀπέλυσε πρὸς τὸν 
εὐσεβῆ αὐτῆς λαὸν ἐγκύκλιον, δι᾽ ἧς, κατονομάζων 
τοὺς παραπλανηθέντας χιλιαστὰς καὶ χαρακτηρίζων 
τὴν αἵρεσιν τοῦ χιλιασμοῦ ὡς ἀντίχριστον, ἀρνουμέ- 


νην τὴν ᾿Αγίαν Τριάδα, τὴν θεότητα τοῦ ᾿Ιησοῦ Χρι-. 


στοῦ, τὰ μυστήρια τῆς Ἐκκλησίας, τὴν Ἱ. Παράδοσιν 
καὶ τὸν ἵ. Κλῆρον, πατρικῶς προτρέπεται νὰ φυλάσ- 
σωνται οἱ χριστιανοὶ ἀπὸ τὰς παγίδας τῶν χιλια- 
στῶν, νὰ παραμένουν ἑδραῖοι εἰς τὴν ὀρθόδοξον πί- 
στιν καὶ νὰ ἀποφεύγουν πᾶσαν μετ᾽ αὐτῶν σχέσιν 
καὶ συναναστροφήν. 


Ἱ, Μητρόπολις Θήρας 


Τὴν 23ην ᾿Απριλίου π.μ., ἑορτὴν τοῦ Ἁγίου Γεωρ- 
γίου, ἄγοντος τὰ ὀνομαστήρια αὑτοῦ τοῦ Σεβ. Μη- 
τροπολίτου κ. Γεωργίου, ἐτελέσθη ἐν τῷ Μητροπο- 
λιτικῷ Ναῷ Θήρας πανηγυρικὴ ᾿ Λειτουργία ἵερουρ- 
γούσης τῆς Α.Σ. Κατ᾽ αὐτὴν παρέστησαν ὃ ἱερὸς κλῆ- 

ρος τῆς νήσου, πᾶσαι αἱ τοπικαὶ ᾿Αρχαί, οἱ Πρόεδροι 
τῶν Κοινοτήτων, οἱ Πρόσκοποι, οἱ Μαθηταὶ τοῦ Γυ- 
μνασίου καὶ τῶν Δημ. Σχολείων Φηρῶν μετὰ τῶν 
Καθηγητῶν καὶ Δικασκάλων τῶν καὶ πλῆθος λαοῦ. 
Μετὰ τὴν θείαν Λειτουργίαν ἐτελέσθη ἐν τῷ αὐτῷ 
Ἱ. Ναῷ Δοξολογία, ὑπὲρ τοῦ ἑορτάζοντος Μητροπο- 
λίτου, εἰς τὸ τέλος δὲ αὐτῆς προσεφώνησαν τὴν Α.Σ. 
ὃ Αἰδεσ. Οἰκονόμος Κωνστάντιος Παπαντωνίου καὶ 
ὃ ἰατρὸς κ. ᾿Ασιμῆς. Ὁλόκληρον τὸ ἐκκλησίασμα 
συνώδευσεν ἀκολούθως τὴν Α. Σ. εἰς τὸ Μητροπολι- 
τικὸν οἴκημα καὶ ὑπέβαλε τὰ συγχαρητήρια αὑτοῦ, 
οἱ δὲ μαθηταὶ τῶν Κατ. Σχολείων προσέφεραν τῇ 
Α. Σ. ὡραίας ἀνθοδέσμας. Πρὸς τιμὴν τοῦ ἑορτά- 
σαντος Ἱεράρχου ἐσημαιοστολίσθη ἐπὶ δύο ἡμέρας 
ὁλόκληρος ἡ πόλις, τὰ δὲ καταστήματα παρέμειναν 
κλειστὰ μέχρι τέλους τῆς Δοξολογίας. 

--Ἡ Α.Σ. δι᾽ Ἐγκυκλίου πρὸς τοὺς ἐφημε- 
ρίους, ἐπέστησε τὴν προσοχὴν αὐτῶν ἐπὶ τῆς ἐν γέ- 
νει ἐν τῷ Ναῷ, καὶ δὴ ἐν τῷ Ἱερῷ Βήματι, καθαριό- 
τητος καὶ εὐκοσμίας καὶ συνέστησε τὴν τακτικὴν ἀνελ- 
λιπῆ καὶ κανονικὴν τέλεσιν ἁπασῶν τῶν Ἱ. ᾿Ακολου- 
θιῶν, τὴν ἀκριβῆ τήρησιν καὶ ὑπεύθυνον ἐν εἰδικῷ ᾿Αρ- 
χείῳ φύλαξιν τῶν ἐγγράφων τῆς ἀλληλογραφίας τοῦ 
Ναοῦ καὶ τῶν Ληξιαρχ. Βιβλίων, τὴν ἐπικόλλησιν τοῦ 
ἀναλόγου κληρικοσήμου ἐντῷΠρωτοκόλλω τοῦΤΑΚΕ, 
τὴν τακτικὴν ἐξόφλησιν τῶν κατὰ νόμον ποσοστῶν, 
τὴν ἀκριβῆ τήρησιν τῶν βιβλίων περιουσίας τοῦ Ναοῦ, . 
τὴν ἔγκαιρον ὑποβολὴν Προὐπολογισμῶν καὶ ᾿Απο- 
λογισμῶν τῶν Ναῶν, τὸν κατὰ τοὺς Ἱεροὺς Κανόνας 
καὶ τὸν Ἔκκλησ. Νόμον διορισμὸν ἱεροψαλτῶν καὶ 
ὑπέδειξε τὰς ουνεπείας τῆς τυχὸν ἀποκρύψεως τοῦ 
ἀκριβοῦς ἀριθμοῦ τῶν ἀκαθαρίστων ἐσόδων τῶν Ναῶν. 


Ἱ. Μητρόπολις Καστορίας 


Ἔπ᾽ εὐκαιρίᾳ τῆς εἰς Καστορίαν ἐπισκέψεως τοῦ 
Γεν. Διευθυντοῦ τῆς ᾿Αποστολικῆς Διακονίας μετ᾽ ἄλ- 
λῶν στελεχῶν αὐτῆς, ὁ Σεβ. Μητροπολίτης κ. Νικη- 
φόρος συνεκάλεσεν αὐτόθι τῇ 22ᾳ λήξαντος μηνὸς 
ἅπαντας τοὺς Ἐφημερίους τῆς Ἐπαρχίας, οἵτινες 
παρηκολούθησαν ὑποδειγματικὴν θ. Λειτουργίαν, τελε- 
σθεῖσαν ἐν τῷ μητροπολ. ναῷ ὑπὸ τοῦ ἐκ τῶν Διευ- 
θυντῶν τῆς ᾿Αποστολ. Διακονίας Πανοσιολ. ᾿Αρχιμαν- 
δρίτου κ. Τιμοθέου Χαλόφτη, καθ᾽ ἣν ἐχοροστάτησε μὲν 
ὁ Σεβ. Μητροπολίτης, ἐκήρυξε δὲ τὸν θεῖον λόγον, 
τῇ προτροπῇ τῆς Α. Σ., ὃ Αἰδεσιμ. Πρωτοπρεσβύτερος 
κ. Ἔμμ. Γ. Μυτιληναῖος. 

Μετ’ αὐτὴν ὠμίλησαν πρὸς τοὺς συγκεντρωθέντας 
Κληρικοὺς ὁ Γεν. Διευθυντὴς τῆς ᾿Αποστολ. Διακονίας 
Καθηγητὴς κ. Β. Βέλλας, ὁ Πανοσιολ. “Αρχιμανδρίτης 
κ. Βαρνάβας Τζωρτζᾶτος καὶ οἱ ἕτεροι δύο προειρη- 
μένοι Κληρικοί. 

Ὁ Πανοσ. ᾿Αρχιμ. κ. Βαρνάβας Τζωρτζᾶτος ὡμί- 
λησεν ἀκολούθως καὶ πρὸς τοὺς μαθητὰς τοῦ Γυμνα- 
σίου Καστορίας. ; 

-. Ὁ αἰδεσ. Πρωτ. κ. Ἔμμαν. Γ. Μυτιληναῖος, παρα- 
μείνας ἐν Καστορίᾳ τῇ προτροπῇ τοῦ Σ. Μητροπο- 
λίτου καὶ τῇ Κυριακῇ τῆς Πεντηκοστῆς (24ῃ), ἐκήρυξε 
τὸν θ. λόγον ἔντε τῷ μητροπολιτικῷ ναῷ Καστο- 
ρίας καὶ ἐν τῷ αὐτόθι ἵ. ναῷ τοῦ “Αγ. Γεωργίου καὶ 
ἐχαιρέτισεν ἐκ μέρους τῆς ᾿Αποστ. Διακονίας τὸν 
εὐσεβῆ λαὸν τῆς πόλεως. 

Τὸ πρωῖ τῆς προτεραίας, ὁ αὐτὸς ὡμίλησε κατὰ 
τὴν ὥραν τῆς προσευχῆς πρὸς τοὺς μαθητὰς τοῦ 
ἐν "Αργει Ὀρεστικῷ Γυμνασίου. 


Ἱ. Μητρόπολις Λαρίσσης 


Κατὰ πληροφορίας ἐκ Λαρίσης, κατὰ τὸ λῆξαν 
σχολικὸν ἔιος ἐλειτούργησαν ἐν τῇ ἕδρᾳ μὲν τῆς 
Ἐπαρχίας 18 Κατηχητικὰ Σχολεῖα, ὧν δύο Μέσα καὶ 
δύο ᾿Ανώτερα, ἐν Τυρνάβῳ δὲ 6, ὧν ἀνὰ ἓν Μέσον 
καὶ ᾿Ανώτερον, καὶ ἐν ταῖς λοιπαῖς Κοινότησι 11 Κα- 
τώτερα᾽ τὸ σύνολον τῶν μαθητῶν ἀμφοτέρων τῶν 
φύλων ἀνῆλθεν εἰς 4.000, ἐδίδαξαν δὲ τέσσαρες κλη- 

ρικοίν 7 δημοδιδάσκαλοι, μία διδασκάλισσα, 4 κατη- 
χήτριαι καὶ 8 κατηχηταί, ἅπαντες ἐπὶ τῇ βάσει τοῦ 
ὑπὸ τῆς Ἱ. Συνόδου ἐγκεκριμένου προγράμματος τῆς 
᾽Αποστολικῆς Διακονίας. 


Ἱ. Μητρόπολις Μονεμβασίας καὶ Σπάρτης 


Πληροφορούμεθα ἐκ Σπάρτης, ὅτι πρωτοβουλίᾳ 
τοῦ Σεβ. Μητροπολίτου κ. Διονυσίου, ὠργανώθη ἐν 
παλλαϊκῷ συναγερμῷ αὐτόθι τῇ 17--24 λήξαντος μη- 
νὸς «Ἑβδομὰς Κηρυγμάτων τῆς ᾿Αποστολικῆς Δια- 
κονίας», ἧς τὰς ἐκδηλώσεις αὐτοπροσώπως παρηκο- 
λούθησεν ἡ Α.Σ., διὰ θερμῆς ἐγκυκλίου καλέσασα εἰς 
ταύτην τὸ ἐν τῇ πόλει εὐσεβὲς αὐτῆς ποίμνιον. 

Ἐπὶ τῇ εὐκαιρίᾳ ταύτῃ, πλὴν τοῦ ἐν τοῖς ἵ. ναοῖς 
θ. κηρύγματος, ἐγένοντο ὑπὸ ἀπεσταλμένου τῆς ᾿Α- 
ποστολικῆς Διακονίας εἰδικαὶ ὁμιλίαι πρὸς τοὺς κατη- 
χητὰς καὶ τὰς κατηχητρίας (τῇ 19ῃ) καὶ πρὸς τοὺς μα- 
θητὰς καὶ τὰς μαθητρίας τῶν ᾿Ανωτέρων καὶ τῶν Μέ- 
σῶν Κατηχητικῶν Σχολείων. συνεκροτήθη δὲ τῇ 21ῃ 
πανηγυρικὴ συγκέντρωσις ἐν τῷ ἀμφιθεάτρῳ τοῦ Γυ- 
μνασίου Σπάρτης, καθ᾿, ἣν ὠμίλησαν ὃ Σεβ. Μη- 
τροπολίτης, οἱ Γυμνασιάρχαι ἀρρένων καὶ θηλέων, ὃ 
Διευθυντὴς τῆς Ἐμπορικῆς Σχολῆς καὶ ἐκπρόσωποι 
τῆς σπουδαζούσης νεότητος. ἀμφοτέρων τῶν φύλων. 


Ἱ. Μητρόπολις Σερβίων καὶ Κοζάνης 


Κατὰ πληροφορίας ἐκ Κοζάνης, ἐπὶ τῇ λήξει τῆς 
κατηχητικῆς περιόδου τῇ Κυριακῇ 17 λήξαντος μη- 
νός, ἐγένετο ἐν τῇ αἰθούσῃ τῶν «Χριστιαν. Ἑνώσεων 
Κοζάνης» ὥραία τελετή, παρουσίᾳ τοῦ Σεβ. Μητρο- 
πολίτου κ. Κωνσταντίνου, τῶν τῇ ἡμέρᾳ ἐκείνῃ ἀφι- 
κομένων Γεν. Διευθυντοῦ τῆς ᾿Αποστ. Διακονίας Κα- 
θηγητοῦ κ. Βασ. Βέλλα μετὰ τῶν παρ᾽ αὐτῇ Διευθυν- 
τῶν Κατηχ. Σχολείων, Ἱερᾶς ᾿Ἐξομολογήσεως καὶ 
Θρησκ. Διαφωτίσεως καὶ πολυπληθοῦς ἀκροατηρίου. 
Κατὰ τὴν ἀνακοινωθεῖσαν ἐπὶ τῇ εὐκαιρίᾳ ταύτῃ 
ἔκθεσιν πεπραγμένων τοῦ λήξαντος σχολικοῦ ἔτους 
ἐλειτούργησαν ἐν ὅλῃ τῇ Ἐπαρχίᾳ 53 Κατηχητικὰ 
Σχολεῖα, ὢν 2 ᾿᾿Ανώτερα, 6 Μέσα, 35 Κατώτερα καὶ 
10 Ἐργαζομένων ἐφήβων, μὲ σύνολον 6.000 μαθητῶν 
καὶ μαθητριῶν. Εἰς ταῦτα ἐδίδαξαν 10 ἐφημέριοι, 4 
θεολόγοι, ὧν οἱ δύο κληρικοί, 6Θ δημοδιδάσκαλοι καὶ 
15 κατηχήτριαι. Παραλλήλως ἐλειτούργησαν ἐν Κο- 
ζάνῃ δύο Κατηχητικὰ Φροντιστήρια, ἤτοι ἓν διὰ 
τοὺς κατηχητὰς καὶ ἓν διὰ τὰς κατηχητρίας, ἐν οἷς 
ἐδίδαξεν αὐτοπροσώπως ὃ Σεβ. Μητροπολίτης κ. Κων- 
- σταντῖτος. 

--Τῃ ἑπομένῃ, ἐπὶ τῇ εἰς Κοζάνην ἀφίξει τοῦ Γεν. 
Διευθυντοῦ τῆς ᾿Αποστολικῆς Διακονίας καὶ τῶν 
προαναφερθέντων ἐπιτελῶν αὐτῆς ἐτελέσθη ἐν τῷ 
μητροπολιτικῷ ναῷ ἀρχιερατικὴ θ. Λειτουργία, παρου- 
σίᾳ τοῦ Ἐφημεριακοῦ Κλήρου τῆς Ἐπαρχίας. Κατ᾿ 
αὐτὴν ἐκήρυξε τὸν θεῖον λόγον ὁ Πανοσιολ. ᾿Αρχιμ. 
κ. Τιμόθεος Χολόφτης, Διευθυντὴς τῆς Ἱ. Ἐξομολογή- 
σεως παρὰ τῇ ᾿Αποστολικῇ Διακονίᾳ, ὃν παρουσίασε 
πρὸς τὸ ἐκκλησίασμα διὰ λόγων θερμῶν ὁ Σεβ. Μη- 
Μητροπολίτης᾽ μετὰ δὲ τὴν θ. λειτουργίαν συνεκρο- 
τήθη ἐν τῇ αἰθούσῃ τῶν «Χριστιαν. Ενώσεων Κοζά- 
νης» συγκέντρωσις τοῦ Ἱ. Κλήρου, καθ᾽ ἥν, μετ᾽ εἰσή- 
γησιν τοῦ Σεβ. Μητροπολίτου, παρουσιάσαντος τοὺς 
ξένους ἐπισκέπτας, ὡμίλησαν ὅ τε Γεν. Διευθυντὴς 
τῆς ᾿Αποστολ. Διακονίας καὶ οἱ λοιποὶ ἐπιτελεῖς 
αὐτῆς. 

᾿Ακολούθως ὁ Γεν. Διευθυντὴς τῆς ᾿Αποστολ. 
Διακονίας ἐπεσκέφθη μετὰ τοῦ Σεβασμ. Μητρο- 
πολίτου καὶ τοῦ Πανοσ. ᾿Αρχιμ. κ. Τιμοθέου Χαλό- 
φτη τὸ Γυμνάσιον θηλέων καὶ ὡμίλησε πρὸς τὰς μα- 
θητρίας αὐτοῦ. Πρὸς τοὺς μαθητὰς τοῦ Γυμνασίου 
ἀρρένων ὡμίλησαν ὃ Πανοσ. ᾿Αρχιμ. κ. Βαρνάβας 
Τζωρτζᾶτος καὶ ὁ Αἰδεσ. Πρωτοπρ. κ. Ἐμμ. Μυτι- 
ληναῖος. 

-- Αὐθημερόν, τὸ ἑσπέρας, ἐν τῇ αἰθούση τῶν 
«Χριστιαν. Ἐνώσεων Κοζάνης» -ὡμίλησεν ἐνώπιον 
ἐκλεκτοῦ καὶ πολυπληθοῦς ἀκροατηρίου ὃ Γεν. Διευ- 
θυντὴς τῆς ᾿Αποστολ. Διακονίας Καθηγητὴς κ. Βασ. 
Βέλλας ἐπὶ τοῦ θέματος «Ἡ σύγκρουσις τῶν δύο κό- 
σμων καὶ ἣ θέσις τῆς Ἐκκλησίας», παρισταμένων 
τῶν τοπικῶν ᾿Αρχῶν μ᾽ ἐπὶ κεφαλῆς τὸν κ. Νομάρ- 
χην Κοζάνης. : 

-- Πληροφορούμµεθα ἐκ Κοζάνης, ὅτι, παραλλή- 
λως πρὸς τὰ Κατηχητικὰ Σχολεῖα, λειτουργοῦσιν 
αὐτόθι καὶ αἱ ἑξῆς ὑπὸ τὴν ἄμεσον ἐπίβλεψιν τοῦ 
Σεβ. Μητροπολίτου κ. Κωνσταντίνου χριστιανικαὶ 
νεανικαὶ ὀργανώσεις: 1) Ἡ «Χριστιανικὴ “Ένωσις 
Νέων» μὲ 100 μέλη, ἀποτελοῦντα δύο χωριστὰ τμή- 
ματα, τὸ τῶν ἀποφοίτων τοῦ Γυμνασίου καὶ τὸ τῶν 
ἐργαζομένων νέων Κοζάνης καὶ 2) ἡ «Χριστιαν. “Ενωῶ- 
σις Νεανίδων», περιλαμβάνουσα τὸ τμῆμα ἀποφοίτων 
Γυμνασίου μὲ 50 μέλη καὶ τὸ τῶν ἐργαζομένων νεα- 
νίδων μὲ 100 μέλη. Ἐπίσης λειτουργεῖ αὐτόθι καὶ 
ἰδιαιτέρα χριστιαν. γυναικεία ὀργάνωσις ὑπὸ τὴν 
ἐπωνυμίαν «Χριστιανικὴ Ἕνωσις Κυριῶν», περιλαμ- 
βάνουσα 500 μέλη. 

“Απαααι αἱ ὀργανώσεις αὗται, ὑπὸ τὴν κοινὴν 
ἐπωνυμίαν «Χριστιανικαὶ Ἑνώσεις Κοζάνης», συστε- 
γάζονται ἐν εὐρυχώρῳ οἰκήματι, παραχωρηθέντι ὑπὸ 
τοῦ μητροπολιτικοῦ ναοῦ, καὶ διατηροῦσι τὸ αὐ- 
τόθι Βιβλιοπωλεῖον τῆς ᾿Αποστολικῆς Διακονίας. Ἢ 

Παρὰ τῇ «Χριστιαν. Ενώσει Νεανίδων» λειτουρ- 
γοῦσιν ἐν Κοζάνῃ ἀνὰ δύο ὁμάδες μαθητριῶν τῶν 
᾿Ανωτέρων καὶ τῶν Μέσων Κατηχητ. Σχολείων καὶ 
τοῦ τῶν Ἐργαζομένων, τέσσαρες ὁμάδες νεανίδων 
ἀποφοίτων τῶν Γυμνασίων καὶ . τρεῖς ὁμάδες ἐργα- 
ζομένων νεανίδων. 


Ἵ, Μητρόπολις Σισανίου καὶ Σιατίστης 


Πληροφορούμεθα, ὅτι τῇ 17ῃ λήξαντος μηνὸς ἐγέ- 
νετο ἐν Σιατίστῃ ἡ θεμελίωσις τοῦ αὐτόθι κτιρίου 
τῆς ᾿Αποστολικῆς Διακονίας μετὰ τὴν ἐν τῷ Μητρο- 
πολιτικῷ ναῷ τελεσθεῖσαν πανηγυρικὴν λειτουργίαν 
ὑπὸ τοῦ Σεβ. Μητροπολίτου κ. Ιακώβου, συµπαρα- 
στατουμένου καὶ ὑπὸ τῶν ἐκ τῶν Διευθυντῶν τῆς 
᾿Αποστ. Διακονίας Πανοσιολ. ᾿Αρχιμανδριτῶν κ.κ. Τι- 
μοθέου Χαλόφτη καὶ Βαρνάβα Τζωρτζάτου. 


Κατὰ τὴν θ. Λειτουργίαν τὸν θεῖον λόγον ἐκή-. 


ρυξεν ὃ ἐκ τῶν Διευθυντῶν τῆς ᾿Αποστολικῆς Διακο- 

νίας Αἴδεσ. Πρωτοπρ. κ. Ἔμμαν. Γ. Μυτιληναῖος, μετὰ 

θερμὴν εἰσήγησιν τοῦ ἱερουργοῦντος Σεβ. Μητροπο- 
του. 

Εἰς τὴν τελετὴν τῆς θεμελιώσεως παρέστησαν αἱ 
ἀρχαὶ τοῦ Νομοῦ καὶ τῆς πόλεως, μ᾽ ἐπὶ κεφαλῆς τὸν 
κ. Νομάρχην Κοζάνης, ὃ ἐπὶ τούτῳ προσκλήσει τῆς 
Α.Σ. αὐτόσε ἀφικόμενος Γεν. Διευθυντὴς τῆς ᾿Απο- 
στολικῆς Διακονίας Καθηγητὴς κ. Βασ. Βέλλας μετὰ 
τῶν ἐπὶ τῶν Κατηχητ. Σχολείων τῆς Ἱ. Ἐξομολογή- 
σεως καὶ τῆς Θρησκ. Διαφωτίσεως καὶ Τύπου Διευ- 
θυντῶν αὐτῆς καὶ μέγα πλῆθος εὐσεβῶν κατοίκων 
τῆς πόλεως Σιατίστης μετὰ τῶν μαθητῶν τῶν Σχο- 
λείων αὐτῆς. ἢ 

Μετὰ τὸν ὑπὸ τοῦ Σεβ. Μητροπολίτου τελεσθέντα 
ἁγιασμόν, ἥ Α.Σ. ἐκάλεσε τὸν[εν. Διευθυντὴν τῆς ᾿Απο- 
στολ. Διακονίας, τὸν Νομάρχην καὶ τὸν Δήμαρχον καὶ 
κατέθεσαν ὁμοῦ μετ᾽αὐτῆς τὸν θεμέλιον λίθον, ἀκολού- 
θως δὲ ὡμίλησεν ὃ Σεβ. Μητροπολίτης περὶ τοῦ σκο- 
ποῦ καὶ τῆς ἐκπολιτιστικῆς ἀξίας τοῦ θεμελιουμένου 
ἔργου, δηλώσας ὅτι ἐν τῷ νέῳ κτιρίῳ θὰ στεγασθῇ 
καὶ ἡ ἀπὸ μακροῦ ἄστεγος παραμένουσα «Μανού- 
σειος Βιβλιοθήκη», δωρεὰ πρὸς τὸν Δῆμον Σιατίστης 
τοῦ ἐκ τῶν πρώτων Καθηγητῶν τοῦ Πανεπιστημίου 
᾿Αθηνῶν ἀοιδίμου Μανούση. Μετὰ τὴν Α. Σ. ἀπηύθυνε 
θερμὸν χαιρετισμὸν πρὸς τὸν λαὸν τῆς Σιατίστης 
καὶ ἐξῆρε τὸ ὑπὸ τῆς Α. Σ. ὑπὲρ αὐτοῦ συντελούμε- 
νον ἔργον ὁ Γεν. Διευθυντὴς τῆς ᾿Αποστολικῆς Διακο- 
νίας Καθηγητὴς κ. Β. Βέλλας, μεθ’ ὃν ὁ κ. Νομάρχης 

Κοζάνης συνεχάρη ἐκ μέρους τῆς Πολιτείας διὰ τὴν 
εἰς τὸ ἔργον τῆς ἀνασυγκροτήσεως τοῦ τόπου συμ- 
βολὴν τοῦ Σεβ. Μητροπολίτου καὶ διετράνωσε τὴν 
σημασίαν τῶν πνευματικῶν σκοπῶν, οὓς πρόκειται τὸ 
θεμελιούμενον νέον ἔργον νὰ ἐξυπηρετήσῃ. 
᾿Ακολούθως, μετέβησαν ἅπαντες εἰς τὸ ἱστορικὸν 
Τραπάντζειον Γυμνάσιον, ἔνθα ἐγένετο ἡ ἐπὶ τῇ λή- 
ξει τῶν μαθημάτων τοῦ παρόντος ἔτους ἑορτὴ τῶν 
Κατηχητικῶν Σχολείων, καθ᾽ ἥν, μετὰ τὸν Σεβ. Μη- 
τροπολίτην, ὡμίλησε πρὸς τοὺς μαθητὰς ὁ παρὰ τῇ 
᾿Απ. Διακονίᾳ Διευθυντὴς τῶν Κατηχητ. Σχολείων 
Πανοσιολ. ᾿Αρχιμ. κ. Βαρνάβας Τζωρτζδτος καὶ μετ᾽ 
αὐτὸν ἐξῆρε τὸν θεσμὸν τῶν Κατηχητ..Σχολείων ὃ Γεν. 
᾿Ἐπιθεωρητὴς τῆς Μ. Ἐκπαιδεύσεως κ. Φ. Κανιστρᾶς. 

Τὴν μεσημβρίαν παρετέθη ἐν τῷ μητροπολιτικῷ 
μεγάρῳ ὑπὸ τοῦ Σ. Μητροπολίτου ἐπίσημον γεῦμα. 

--Ὁμιλίαι ἐγένοντο καὶ πρὸς τοὺς μαθητὰς τῶν 
Γυμνασίων, ἐν Τσοτυλίῳ μὲν (τῇ 16ῃ) ὑπὸ τοῦ Καθηγη- 
τοῦ κ. Β. Βέλλα καὶ τοῦ Πανοσ. ᾿Αρχιμ. κ. Βαρνάβα 
Τζωρτζάτου, ἐν Σιατίστῃ δὲ (τῇ 18ῃ) ὑπὸ τοῦ Καθη- 
γητοῦ κ. Β. Βέλλα καὶ τοῦ Αἰδεσ. Πρωτοπρ. κ. Ἐμμ. 
Γ. Μυτιληναίου. 

-- Ἐπ’ εὐκαιρίᾳ τῆς ἐν Σιατίστῃ παρουσίας τοῦ 
Γεν. Διευθυντοῦ τῆς ᾿Αποστολ. Διακονίας καὶ τῶν 
ἄλλων ἐπιτελῶν αὐτῆς, συνεκλήθησαν ὑπὸ τοῦ Σεβ. 
Μητροπολίτου εἰς Τσοτύλιον, τῇ 16ῃ λήξαντος μηνός, 
οἱ ᾿Ἐφημέριοι τῶν περὶ τὴν δευτέραν ταύτην πόλιν 
τῆς Ἐπαρχίας Κοινοτήτων, πρὸς οὓς μετὰ εἰσήγησιν 
τῆς Α. Σ., ὠμίλησαν ὅ τε Γεν. Διευθυντὴς τῆς ᾿Απο- 
στολ. Διακονίας καὶ οἱ ἐπὶ τῶν Κατηχητ. Σχολείων, 


τῆς Ί. Ἐξομολογήσεως καὶ τῆς Θρησκ. Διαφωτίσεως 


καὶ Τύπου Διευθυνταὶ ταύτης. Τὸ αὐτὸ ἐγένετο καὶ ἐν 
Σιατίστῃ τῇ 19ῃ, μετὰ ὑποδειγματικὴν 0. Λειτουργίαν, 
τελεσθεῖσαν ἐν τῷ παρεκκλησίῳ τοῦ Μητροπολιτικοῦ 
Ναοῦ ὑπὸ τοῦ Πανοσιολ. ᾿Αρχιμανδρ. κ. Βαρνάβα 
Τζωρτζάτου, ἣν ἡ Α.Σ. παρηκολούθησεν ἀπὸ τοῦ 
ἱεροῦ Βήματος. 

--Ὁ Αἰδεσ. Πρωτοπρ. κ. Ἔμμαν. Γ. Μυτιληναῖος 
ἐπανελθών, τῇ προτροπῇ τοῦ Σεβ. Μητροπολίτου, ἐκ 
Καστορίας εἰς Σιάτισταν τῇ 24ῃ, ἐκήρυξε τὸν θεῖον 
λόγον τῇ ἑπομένῃ, Δευτέρᾳ τοῦ ΄Αγ. Πνεύματος, ἐν 
τῷ πανηγυρίσαντι ἱερῷ ναῷ τῆς ᾿Αγίας Τριάδος, ὅν, 
πυρποληθέντα ὑπὸ τῶν συμμοριτῶν, ἀνήγειρεν ἡ πρω- 
τοβουλία τῆς Α. Σ. καὶ ἣ εὐσέβεια τῶν Σιατισταίων. 

-- Τῇ ἑπομένῃ (26η) ὁ Σεβ. Μητροπολίτης ηὐλό- 
γησε τὴν ἔναρξιν τοῦ Παιδαγωγικοῦ Συνεδρίου τῶν 
δημοδιδασκάλων τῆς περιφερείας Σιατίστης, πρὸς 
οὓς ὤμίλησεν᾽ ἐπικαίρως, μετ᾽ αὐτὸν δ’ ἐχαιρέτισε τὸ 
Συνέδριον ἐκ μέρους τῆς ᾿Αποστολικῆς Διακονίας ὃ 
παρευρισκόμενος Αἰδεσ. Πρωτοπρ. κ. Ἔμμ. Γ. Μυτιλη- 
ναῖος, ὃν παρουσίασε πρὸς τοὺς Συνέδρους διὰ λό- 
γῶν θερμῶν ἡ Α.Σ. 

-- Κατὰ πληροφορίας ἐκ Σιατίστης, ἐλειτούργη- 
σαν ἐν τῇ Ἐπαρχίᾳ Σισανίου καὶ Σιατίστης κατὰ τὸ 
λῆξαν σχολικὸν ἔτος 69 Κατηχητικὰ Σχολεῖα, ὢν 4 
᾿Ανώτερα, 4 Μέσα καὶ τὰ λοιπὰ Κατώτερα. Εἰς 
ταῦτα ἐδίδαξαν 18 ἐφημέριοι, 2 λαϊκοὶ θεολόγοι κα- 
θηγηταὶ τῶν Γυμνασίων Σιατίστης καὶ Τσοτυλίου, 
37 δημοδιδάσκαλοι καὶ διδασκάλισσαι, ὧν εἷς 
συνταξιοῦχος, καὶ 2 κατηχήτριαι. ᾿ΕἘφοίτησαν ἐν ὅλῳ 
2310 μαθηταὶ ἀμφοτέρων τῶν φύλων. Ἐπίσης ἐλει- 
τούργησαν 2 Κατπηχ. Σχολεῖα ἐργαζομένων ἐφήβων 
μὲ 130 μαθητάς. 

Ἱ. Μητρόπολις Φϑιώτιδος 

Γράφουσιν ἡμῖν ἐκ Λαμίας: 

Ἡ Ἱερὰ Μητρόπολις Φθιώτιδος, ἔπειτα ἀπὸ τὴν 
ἐπιτυχεστάτην ἐξόρμησιν κατὰ τοῦ Χιλιασμοῦ, ἣ 
ὁποία ἔσχε βαθυτάτην ἀπήχησιν, καὶ μετὰ τὴν σο- 
βαρὰν προσπάθειαν πρὸς διαφωτισμὸν τοῦ χρι- 
στιανικοῦ πληρώματος περὶ τῶν ὀλεθρίων συνεπειῶν 
τοῦ θεσμοῦ τῶν «Καλλιστείων», ἔστρεψεν ἤδη τὴν 
προσοχήν της εἰς τὴν ἀνόσιον καὶ ἀσεβῆ ἕξιν τῆς 
βλασφημίας. 


ΕΚΚΛΗΣΙΑ 

Διὰ τὴν ὀργάνωσιν τῆς ἀντιβλασφημικῆς ταύτης 
ἐκστρατείας ὁ Σεβ. Μητροπολίτης κ. ᾿Αμβρόσιος 
ἐκάλεσεν εἰς τὸ Μητροπολ. Μέγαρον πάσας τὰς το- 
πικὰς ἀρχὰς καὶ τοὺς ἐκπροσώπους τῶν Σχολείων 
Μέσης καὶ Δημοτικῆς Ἐκπαιδεύσεως καί, ἀφ᾽ οὗ ἐξέ- 
θεσε τὰς ἐπὶ τοῦ θέματος σκέψεις του καὶ ἐτόνισε 
τὴν ἀνάγκην τῆς περιστολῆς τοῦ κακοῦ, ἔλαβε παρ᾽ 
ἁπάντων τὴν διαβεβαίωσιν, ὅτι θὰ ἀναλάβουν αὐτο- 
προσώπως νὰ βοηθήσουν τὴν προσπάθειαν ταύτην, 
ἥτις ἐκρίθη ὕφ᾽ ὅλων ἀναγκαία καὶ ἐπιβεβλημένη. 

Ἡ Α.Σ. ἐξετύπωσεν εἰς 5000 ἀντίτυπα ἐμπερι- 
στατωμένην Ἐγκύκλιον, ἐν ἢ ἀναλύει μὲ ἁπλότητα 
καὶ σαφήνειαν τὸ μέγεθος καὶ τὴν βαρύτητα τοῦ 
ἁμαρτήματος τῆς βλασφημίας καὶ συνιστᾷ μὲ πα- 
τρικὸν πόνον εἰς τὰ πιστὰ τῆς Ἐκκλησίας τέκνα νὰ 
ἐργασθοῦν, ὥστε νὰ ἐξαλειφθῇ ἡ ἐπάρατος αὐτὴ 
ἠθικὴ νόσος, ἣ ὁποία «ἀτιμάζει τὴν κοινωνίαν, καταρ- 
ρίπτει τὸν ἀνθρωπισμόν, ἐπισύρει τὴν δικαίαν τιμω- 
ρίαν τοῦ Θεοῦ». 

Παραλλήλως ἐκυκλοφόρησαν χίλιαι ἔντυποι ἐπὶ 
χαρτονίου ἐπιγραφαὶ μὲ σύντομα καὶ ζωηρὰ συν- 
θήματα, καταδικάζοντα τὴν βλασφημίαν καὶ καλοῦν- 
τα τοὺς χριστιανοὺς «νὰ συντελέσουν εἰς τὴν θερα- 
πείαν τοῦ κακοῦ, καὶ δισχίλιαι καλλιτεχνικαὶ εἰκόνες 
τοῦ Ἐσταυρωμένου, κάτωθι τῶν ὁποίων σημειοῦται 
ἥ φράσις, «Χριστιανέ/ ἐγὼ σταυρώϑηκα γιὰ σένα καὶ 
σὺ μὲ βλασφρημεῖς καὶ μὲ ὑβρίξεις /» 

Τὴν 10ην λήξαντος μηνὸς ἤρξατο ἡ ἐξόρμησις 
διὰ σχετικῶν κηρυγμάτων, γενομένων εἰς ὅλους τοὺς 
ναοὺς τῆς Λαμίας ὑπὸ τῶν Ἱεροκηρύκων καὶ λοιπῶν 
θεολόγων, τοῦ Σεβ. Μητροπολίτου κηρύξαντος ἐν 
τῷ Μητροπολιτικῷ Ναῷ. ᾽ 

Ακολούθως ἐγένοντο εἰδικαὶ ὁμιλίαι εἰς τὰ δημό- 
σια Σχολεῖα, τὰ Κατηχητικὰ Σχολεῖα, τὸν Στρατὸν 
καὶ τὴν Χωροφυλακήν, τὰς φυλακὰς κλπ., συντελέσα- 
σαι εἰς τὴν δημιουργίαν ἀτμοσφαίρας τῷ ὄντι συγκι- 
νητικῆς. Εἰς ὅλας δὲ τὰς κωμοπόλεις καὶ τὰ χωρία τῶν 
τριῶν ἐπαρχιῶν τῆς Μητροπολιτικῆς περιφερείας 
(Φθιώτιδος, Λοκρίδος καὶ Δομοκοῦ) ἀνεγνώσθη ἢ καὶ 
κατ᾽ οἴκους διανεμηθεῖσα ἐγκύκλιος τῆς Α.Σ., ἥτις 
καὶ θὰ ἀναγινώσκεται ἐπὶ δλόκληρον ἔτος κατὰ 
τὰς μεγάλας ἑορτάς, καὶ ἀνηρτήθησαν πανταχοῦ α 
ἀντιβλασφημικαὶ ἐπιγραφαὶ καὶ εἰκόνες. 


ΕΚΚΛΗΣΙΑ ΚΠΟΛΕΩΣ 


Καθ’ ἃ ἀναγράφει ὃ «Απόστολος ᾿Ανδρέας» τοῦ 
Οἰκουμενικοῦ Πατριαρχείου, κατὰ τὴν συνελθοῦσαν 
τῇ 20 Απριλίου ὑπὸ τὴν προεδρίαν τῆς Α. Θ. Πα- 
ναγιότητος συνοδικὴν συνεδρίαν, ἀνεγνώσθη εἰσηγη- 
τικὴ ἔκθεσις τῆς Κανονικῆς Ἐπιτροπῆς ἐν σχέσει 
πρὸς τὴν ὑπὸ τῆς Βουλγαρικῆς Ἐκκλησίας ἀνακοί- 
νῶσιν διὰ γράμματος περὶ τῆς μελετωμένης ἐκλο- 
γῆς Πατριάρχου αὐτῆς. 

Ἡ Σύνοδος, ἀποδεξαμένη παάμψηφεὶ τὰ πορίσματα 
τῆς ὑποβληθείσης ἐκθέσεως, ἐχαρακτήρισεν ὣς ἀντι- 
κανονικὴν τὴν μελετωμένην ἐνέργειαν τῆς Βουλγαρι- 
κῆς Ἐκκλησίας καὶ ἀπεφάσισεν ὅπως δηλώσῃ αὐτῇ 
ἀπαντητικῶς τοῦτο διὰ γράμματος καὶ συστήσῃ αὐτῇ 
ἵνα ἀπόσχῃ ταύτης. 

--Ὁ παρεπιδημήσας ἐπ᾽ ἐσχάτων ἐν ΚΠόλει συγ- 
γενὴς τοῦ Αὐτοκράτορος τῆς Αἰθιοπίας, υἱὸς τοῦ 
Πρωθυπουργοῦ καὶ Διευθυντὴς τοῦ πρωτοκόλλου τοῦ 
Ὑπουργείου τῶν Ἐξωτερικῶν, Ἐξοχ. κ. Ἐνταλκάσου 
Μακόννε, προσελθὼν εἰς ἐπίσκεψιν τῆς ἐν Χάλκῃ 
Θεολογ. Σχολῆς, ἐξέφρασε πρὸς τὸν Σχολάρχην αὖ- 
τῆς θερμὰς εὐχαριστίας διὰ τὰς καταβαλλομένας 
ὑπὲρ τῶν ἐν αὐτῇ σπουδαζόντων Αἰθιόπων μαθητῶν 
προσπαθείας, ἐζήτησε δὲ καὶ ἔλαβε λεπτομερεῖς 
πληροφορίας περὶ ἑνὸς ἑκάστου αὐτῶν καὶ τῆς εἰς 
τὰ μαθήματα ἐπιδόσεως. Ὁ Σχολάρχης ἐξέφρασε 
τὴν πλήρη πάντων ἐν τῇ Σχολῇ ἱκανοποίησιν διὰ τὸ 
ἦθος, τὴν ἐπιμέλειαν καὶ τὴν εἰς τὰς διατάξεις τῆς 

Σχολῆς πλήρη συμμόρφωσιν τῶν Αἰθιόπων μαθητῶν τῆς 
Σχολῆς. Ἡ Α. Ε. παρακαθήσας εἰς τὴν κοινὴν μαθη- 
τικὴν τράπεζαν, ἐπεκοινώνησεν ἰδιαιτέρως μετὰ τῶν 
Αἰθιόπων μαθητῶν, ἀπὸ μέρους τῶν ὁποίων προσε- 
φώνησεν αὐτὸν ὁ ἱερεὺς "᾿Αμπα Χάμτε Μάριαμ Ὄρ- 
μνέχ, εἶτα δέ, περιελθὼν τὰ διάφορα τμήματα τῆς 
Σχολῆς, ἀπῆλθε προπεμπόμενος μετὰ τιμῶν. 


᾿Αρχιεπισκοπὴ ᾿Αμερικῆς. Ἡ Α. Σ. ὃ ᾿Αρχιεπίσκοπος 
κ. Μιχαὴλ δι᾽ ἐγκυκλίου πρὸς τὸν ἱ. κλῆρον. καὶ τὰ 
διοικητικὰ Συμβούλια τῶν ναῶν τῆς ᾿Αρχιεπισκοπῆς 
ὑπομιμνήσκων τὴν ἐφέτος συμπλήρωσιν πεντακοσίων 
ἐτῶν ἀπὸ τῆς πτώσεως τῆς πολυθρυλήτου Κωνσταν- 
τινουπόλεως, «τῆς ἐνδόξου πρωτευούσης: τῆς ὑπερό- 
χου Βυζαντινῆς Αὐτοκρατορίας, (29 Μαΐου 1453), ἣ 
ὁποία, ἐπὶ χίλια ὁλόκληρα ἔτη περίπου ζήσασα καὶ 
σταδιοδρομήσασα, ἀνέπτυξε μοναδικὸν καὶ σημαντι- 


, κώτατον πολιτισμόν, τὸν ἑλληνοχριστιανικόν», δια- 


γορεύει, ὅτι ἔχομεν καθῆκον ἱερὸν καὶ ἐπιβεβλημένον 


ἅπαντες νὰ τιμήσωμεν τὴν μνήμην τῶν προπατόρων 


ἡμῶν, τῶν ἡρωϊκῶς ἀγωνισθέντων καὶ ἐνδόξως πε- 
σόντων ἐν τῇ ἀμύνῃ τῆς ἑλληνοχριστιανικῆς Αὐτο- 
κρατορίας. “Οθεν ἐντέλλεται ὅπως τῇ μετὰ τὴν 29 
Μαΐου Κυριακῇ (31 τοῦ αὐτοῦ) τελεσθοῦν εἰς ἅπαν- 
τας τοὺς ναοὺς τῆς ᾿Αρχιεπισκοπῆς, ὣς καὶ εἰς τὰ 
παρεκκλήσια τῶν Σχολῶν της, ἱερὰ μνημόσυνα 
«ὅπὲρ μακαρίας μνήμης καὶ αἰωνίου ἀναπαύσεως 
Κωνσταντίνου αὐτοκράτορος καὶ τῶν σὺν αὐτῷ πε- 
σόντων ἀξιωματικῶν καὶ ὁπλιτῶν καὶ λαϊκῶν ἀν- 
δρῶν καὶ γυναικῶν». Ἐπὶ τούτοις, παροτρύνει ὅπως 
ἐπὶ τῇ εὐκαιρίᾳ ταύτῃ «ἐνθυμηθῶμεν ὅσα μᾶς ἐκλη- 
ροδότησε τὸ πεσὸν Βυζάντιον: τὸν μακραίωνα ὑπέ- 
ροχον καὶ μοναδικὸν ἑλληνοχριστιανικὸν πολιτισμόν 
του, διὰ τοῦ ὁποίου ἀνεγέννησε τὴν Εὐρώπην καὶ ἐμ- 
μέσως καὶ τὴν ᾿Αμερικήν᾽ τὴν πατροπαράδοτον βυ- 
ζαντινήν μας ἁγιογραφίαν, ὥστε νὰ μὴ ἐπιτρέπω- 
μεν τοῦ λοιποῦ τὴν εἰς τοὺς ναούς μας τοποθέτησιν 
εἰκόνων μὴ βυζαντινῆς τεχνοτροπίας: καὶ τὴν ὡραίαν 
καὶ κατανυκτικὴν βυζαντινήν μας μουσικήν, τῆς 
ὁποίας ἐπ᾽ οὐδενὶ λόγῳ πρέπει νὰ ἁπομακρυνώμεθα, 
ἀλλὰ πρὸς ταύτην νὰ συντονίζωμεν τὰς λαμπράς 
μας χορῳδίας...». «Ας κάμωμεν -- ἐπιλέγεται ἐν τῇ 


-ἐγκυκλίῳ -- τὴν 500ὴν ταύτην ἐπέτειον τῆς πτώσεως 


τοῦ Βυζαντίου ἀφορμὴν καὶ εὐκαιρίαν ἀνατάσεως 
πνευματικῆς ἡμῶν αὐτῶν καὶ ἐξυψώσεως τοῦ περι- 
βάλλοντος τῶν ἑκατοντάδων ναῶν μας, τῶν ἐν τῇ 
χώρᾳ ταύτῃ λειτουργούντων, εἰς τὴν αἴγλην τῶν βυ- 
ζαντινῶν ἐκείνων ἱερῶν ναῶν, οἱ ὁποῖοι καὶ μέχρι 
σήμερον, ὅπου σώζονται, προκαλοῦν τὸν θαυμασμὸν 
τῶν ἐπισκεπτομένων. αὐτούς». 

--Ἐν ἄλλῃ ἐγκυκλίῳ πρὸς τοὺς αὐτούς, ἣ Α. Σ. 
ἀγγέλλουσα, ὅτι τὸ ὑπὸ τὴν προεδρίαν τῆς Α. Μ. 


- τοῦ Βασιλέως Παύλου Ἐθνικὸν “Ἵδρυμα ἀνέλαβε τὴν 


ἀφιλοκερδῆ ἐξυπηρέτησιν τῆς ἐν᾿Αμερικῇ Ὁμογενείας, 
συνιστᾷ ὅπως μεταδώσωσιν εἰς τὰ μέλη τῶν Κοινο- 
τήτων των τὸ κήρυγμα τοῦτο τῆς ἀγάπης, συνεργα- 
σίας καὶ ἐξυπηρετήσεως, τὸ ἀναληφθὲν ὑπὸ τοῦ Ἐθνι- 
κοῦ “Ιδρύματος, καὶ τονίσωσι πρὸς πάντας, ὅτι τοῦτο 
ἀναλαμβάνει νὰ ἐξυπηρετήσῃ πάντας τοὺς Ἕλληνορ- 
θοδόξους ἀδελφοὺς ἐντελῶς ἀφιλοκερδῶς καὶ δι᾽ οἷαν- 
δήποτε ὑπόθεσίν των ἐν Ἑλλάδι. 


ΕΚΚΛΗΣΙΑ ΑΝΤΙΟΧΕΙΑΣ 


.. Τῇῃ παρελθούσῃ Παρασκευῇ (29) ἀφίκετο εἰς ᾿Α- 
θήνας, προερχόμενος ἐκ Κων]πόλεως, ὁ Σεβ. Μητρο- 
πολίτης Βηρυττοῦ κ. Ἠλίας. Ἔν τῷ ἀεροδρομίῳ 
Ἑλληνικοῦ ὑπεδέχθη αὐτὸν ἐκ μέρους τοῦ Μακα- 
ριωτάτου ᾿Αρχιεπισκόπου ὁ Θεοφ. Εὐρίπου κ. ᾿Αλέ- 
ξιος. Τῇ ἑπομένῃ ἡ Α. Σ. ἐπεσκέφθη τὸν Μακαριώ- 
τατον, ὅστις αὐθημερὸν ἀνταπέδωκε τὴν ἐπίσκεψιν. 
Τῇ χθὲς δὲ Κυριακῇ ὁ Σεβ. Βηρυττοῦ ἐτέλεσε τὴν 
θείαν Λειτουργίαν ἐν τῷ Μητροπολιτικῷ Ναῷ καὶ 
αὐθημερὸν περὶ τὴν μεσημβρίαν προσκλήσει τοῦ 
Μακαριωτάτου παρεκάθησεν εἰς γεῦμα ἐν τῇ Μονῇ 


ΕΚΚΛΗΣΙΑ 

Πεντέλης. Πρὸς ἑσπέραν ἡ Α. Σεβ. συνοδευόμενος 
ὑπὸ τοῦ Θεοφ. Ρωγῶν κ. Διονυσίου, ἐπεσκέφθη τὴν 
Μονὴν Δαφνίου καὶ τὴν. Ἐλευσῖνα. 


ΕΚΚΛΗΣΙΑ ΡΩΣΙΑΣ: 


Ἐπὶ τῷ ϑανάτῳ τοῦ Στάλιν. Εἰς τὴν πρώτην σελίδα 
τοῦ ἐπισήμου περιοδικοῦ τοῦ Πατριαρχείου Μόσχας 
ἠγγέλθη, ὅτι «τῇ 5 Μαρτίου κατὰ τὴν 9,50’ ἑσπερινὴν 
ὥραν, μετὰ βαρεῖαν νόσον, ἐτελεύτησεν ὁ Πρόεδρος 
τοῦ ὑπουργικοῦ Συμβουλίου τοῦ Συνδέσμου τῶν Σο- 
βιετικῶν Δημοκρατιῶν τῆς Ρωσίας καὶ Γραμματεὺς 
τῆς Κεντρικῆς Ἐπιτροπῆς τοῦ Κομμουνιστικοῦ Κόμ- 
ματος τοῦ Σοβιετικοῦ Συνδέσμου ᾿Ιωσὴφ Βησσαριό- 
νοβιτς Στάλιν. Τὸ ἀθάνατον ὄνομα τοῦ Στάλιν πάν- 
τοτε θὰ ζῇ ἐν ταῖς καρδίαις τοῦ σοβιετικοῦ λαοῦ 
καὶ συμπάσης τῆς προοδευτικῆς ἀνθρωπότητος». 

Ὁ δὲ Μακαρ. Πατριάρχης ᾿Αλέξιος διαβιβάσας 
πρὸς τὸ Ὑπουργικὸν Συμβούλιον τὰ ἐπὶ τῷ θανάτῳ 
τοῦ Στάλιν θερμὰ συλλυπητήρια τῆς ᾿Ορθοδόξου Ρω- 
σικῆς Ἐκκλησίας, «ἥτις οὐδέποτε θὰ λησμονήσῃ τὰς 
εὐμενεῖς αὐτοῦ διαθέσεις πρὸς τὰς ἐκκλησιαστικὰς 
ἀνάγκας», ἐβεβαίωσεν ὅτι «μετ᾽ ἀδιαλείπτου αἰσθή- 
ματος ἀγάπης ἡ ἡμετέρα Ἐκκλησία ἀναφωνεῖ αὐτῷ 
αἰωνίαν μνήμην». 

Ἐπιτροπὴ ἐξ ᾿Αρχιερέων καὶ ἄλλων κληρικῶν κα- 
ταθέσασα στέφανον ἐπὶ τοῦ τάφου του, ἔστη παρ᾽ 
αὐτῷ ἐν τιμητικῇ φρουρᾷ: Στέφανον ἐπὶ τοῦ τάφου 
κατέθεσε καὶ ὁ ἡγούμενος τοῦ ἐν Μόσχᾳ ᾿Αντιοχικοῦ 
Μετοχίου ᾿Αρχιμ. Βασίλειος Σαμὰχ ἐξ ὀνόματος τοῦ 
Μακαρ. Πατριάρχου ᾿Αντιοχείας. Ὡς δὲ ἀναγράφει 
ἐν συνεχείᾳ τὸ ἐπίσημον περιοδικὸν τοῦ Πατριαρ- 
χείου Μόσχας, τῇ ἐνάτῃ Μαρτίου ἐν τῷ πατριαρχια- 
κῷ ναῷ τῶν Θεοφανείων ἡ Α. Θ ὃ Πατριάρ- 
χης ᾿Αλέξιος ἐτέλεσε μνημόσυνον ὑπὲρ τοῦ τελευ- 
τήσαντος Προέδρου τοῦ Ὑπουργικοῦ Συμβουλίου 
Στάλιν, κατὰ τὸ ὁποῖον ἐξεφώνησε λόγον, δημο- 
σιευθησόμενον ἐν τῷ προσεχεῖ τεύχει τοῦ πατριαρ- 
χικοῦ ὀργάνου. 


ΒΙΒΛΙΟΚΡΙΣΙΑ 


Νικολάου ᾿Εξαρχοπούλου ᾽Ακαδημαϊκοῦ, Καϑηγητοῦ 
τοῦ ΙΙανεπιστημίου ᾿Αϑηνῶν : Ψυχικαὶ ἀνωμαλίαι τῶν παί- 
δων καὶ τρόποι βε]τιώσεως αὐτῶν. Στοιχεῖα ψυχοπαϑολογίας 
τοῦ παιδὸς καὶ ϑεραπευτικῆς παιδαγωγικῆς. Βιβλιοϑήκη 
᾽Αποστολικῆς Λιακονίας ἂἀριϑ. 49. ’Αϑῆναι 1968. ᾿Εκ τοῦ 
Τυπογραφείου τῆς ᾿ Αποστολικῆς Λιακονίας. 

“Ο πασίγνωστος εἷς τὸν ἐκπαιδευτικὸν κόσμον συγγρα- 
φεὺς τοῦ ἔργου, ἐπὶ ἔτη μακρὰ διδάξας ἐν τῷ Πανεπιστημίῳ 
τὴν ΙΠΙαιδαγωγικήν, διὰ πολυτόμων συγγραφῶν ἔχει ἤδη δη- 
μιουργήσει ὁλόκληρον παιδαγωγικὸν σύστημα, ἄρτιον καὶ 
ἀσφαλῆ ὁδηγὸν τῶν ἐμπεπιστευμέτων τὴν διαπαιδαγώγησιν 
τῆς ἑλληνικῆς νεολαίας. Λὲν ἐϑεώρησεν ὅμως ἐντελῶς συμπε- 
πληρωμένον τὸ σύστημά του, ἐφ᾽ ὅσον τοῦτο ἀποβλέπει εἷς 
μόνον τὸν κόσμον τῶν κανονικῶν παίδων, ἤτοι εἰς τοὺς 
κατὰ πάντα ψυχικῶς ὁμαλοὺς παῖδας, παρορῶνται δ᾽ αἳ ψυ- 
χικῶς ἀνώμαλοι φύσεις, διὰ τὰς ὁποίας προφανῶς ἀπαιτεῖται 
ἴδιος παιδαγωγικὸς χειρισμός. “Όϑεν προέβη εἰς τὴν ὅπ᾽ 
ὄψιν συγγραφὴν εἷς ὁλοκλήρωσιν τοῦ παιδαγωγικοῦ ἔργου του. 
... ἠέον ὅμως νὰ ὁμολογηϑῇ, ὅτι ὁ διαπρεπὴς παιδαγωγικὸς 
ἀπεδύϑη εἰς δυσχερέστατον ἔργον. Διότι τὸ ϑέμα τῶν παιδι- 
κῶν ψυχικῶν. ἀνωμαλιῶν εἶναι οὐ μόνον πολυσυνϑετώτατον, 
ἀλλὰ καὶ τὰ ἐξ ὧν ἀποτελεῖται στοιχεῖα, ἑτερογενῇ ὄντα, 
ἀπαιτοῦν εἰδικὰς ἐρεύνας προσώπων ϑεραπευόντων πλείονας 
ἐπιστήμας, ἥτοι ἰατρῶν, ψυχιάτρων, ψυχολόγων, φιλοσό- 
φων,. κοινωνιολόγων, νομικῶν καὶ εἴ τινων ἔτι ἄλλων. 
Εατὸς τούτου, αἱ σχετικαὶ πρὸς τὸ ϑέμα ἔρευναι εὑρίσκον- 
ται ἀκόμη ἓν τῇ ἀρχῇ των. 'Η τέως πρὸ τῶν τελευταίων 
μεγάλων πολέμων μικρὰ ἓν σχέσει πρὸς τοὺς ψυχικῶς ὁμα- 
λοὺς παῖδας μειονότης τῶν ἀνωμάλων τεραστίως ηὐξήϑη 
ἕνεκα τῶν ὑπὸ τῶν πολεμικῶν ἀναστατώσεων ἐπισωρευϑέντων 
δεινῶν, ἐδέησε λοιπὸν νὰ εὐρυνϑῇ ἢ εἰς τὸ ϑλιβερὸν φαινό- 
μενον προσοχή, διαμµορφωϑεισῶν καὶ ἰδιαιτέρων ἐξεταξουσῶν 


᾿ 
; 
3 
1 
ο 


Νὰ. κ. τς. ἅσώ 

Τ Ἰουνίου 1953, ᾿Αριθ. 11 


ΕΚΚΛΗΣΙΑ 175 


υτζ-τἲἷἒὂᾶἷτἲἷἲἷἝππὓπὓτξππτῆης-------πππ-------οπακ-ε---κ-----πο--κ----µ---πγεοκκσκακκ--ττορ--τοεποεπεετετακτκακεόζτα-----πκαρ͵µκαπκκο”-κµκεοεεκηπεο-αἲἜ--.---- 


τὰ σχετικὰ ζητήματα ἐπιστημῶν, τὸ περιεχόμενον ὅμως τῶν 
ὁποίων, ὣς ἔτι ἀσυστηματοποίητον, πολλὰ χάσματα ἐμφανίζει. 
᾿ Παρὰ πᾶσας ὅμως τὰς ὄντως μεγάλας ταύτας δυσχερείας, 
ὁ συγγραφεὺς δὲν ὤλνησεν εἰς τὸ ἐργῶδες ἐγχείρημα, λαβὼν 
Ὁπ ὄψιν τὸ μὲν ὅτι οἱ ψυχικὴν ἀνωμαλίαν πάσχοντες ἔν τῇ 
ἡμετέρᾳ κοινωνίᾳ ηὐξήϑησαν . εἷς τρομακτικὸν ἄριϑμόν, τὸ 
δὲ ὅτι, παρὰ τοῦτο, οὐδεμία ὑπὲρ αὐτῶν ἀξία λόγου λαμβά- 
νεται μέριμνα, ὣς ἐκ τούτου δὲ τὸ κακὸν εὐρύνεται ἔκ τοῦ 
λόγου, ὅτι ἐκ τοῦ ἐν τοῖς αὐτοῖς σχολείοις συμφυρμοῦ τῶν 
ὁμαλῶν. καὶ τῶν ἀνωμάλων, δὲν πάσχουν μόνον οἱ τελευ- 
ταῖοι, ἀλλὰ καὶ οἱ πρῶτοι, εὐνόητον δὲ πόσον δυσχεραίνεται 
τὸ ἔργον τῶν διδασκόντων. 

Κὶς τούτους τὸ ὕπ᾽ ὄψιν ἡμῶν ἔργον τοῦ κ. ᾿Εξαρχο- 
πούλου εἶναι ἀπολύτως ἀπαραίτητον. ᾿Ως ὀρϑῶς σημειοῦται 
ἐν τῷ προλόγῳ του, τὰ πρὸς τὰς παιδικὰς ἀνωμαλίας σχε- 
τικὰ ζητήματα δὲν πρέπει νὰ προσελκύουν τὸ διαφέρον μόνον 

τῶν ἀναλαμβανόντων τὴν ἀγωγὴν τῶν πασχόντων παίδων, 


ἀλλὰ δέον νὰ σπουδάζξωνται καὶ ὅὃπὸ τῶν διδασκάλων τῶν 
ψυχικῶς ἰσορρόπων παίδων, διότι οὕτω καϑίστανται ἱκανοὶ 
νὰ κατανοοῦν βαϑύτερον τὰ παιδαγωγικὰ ξητήματα, ὀξυνο- 
μένης τῆς παρατηρήσεώς των πρὸς ἀναγνώρισιν παντὸς παρὰ 
τοῖς παισὶ ψυχικοῦ φαινομένου καὶ διαστολὴν τοῦ ἀνωμάλου 
ἀπὸ τοῦ κανονικοῦ. Οὕτω ὑποβοηϑοῦνται νὰ ἐμβαϑύνουν εἰς 
ζητήματα τῆς ψυχολογίας καὶ τῆς παιδαγωγικῆς καὶ τῶν κα- 
νονιεῶν παίδων. ᾿Εντεῦϑεν ἐπεκράτησεν ὁριστικῶς ἢ ἰδέα, 
ὅτι ἢ γενικὴ παιδαγωγικὴ ὀφείλει νὰ περιλαμβάνῃ καὶ τὰ 
διδάγματα περὶ τῆς φύσεως τῶν παιδικῶν ἀνωμαλιῶν, τῆς 
ἀγωγῆς καὶ διδασκαλίας των, κατὰ τοσοῦτο μᾶλλον, καϑ᾽ 
ὅσον παρ᾽ ἡμῖν δὲν κατέστη ἀκόμη δυνατὴ ἡ ἐφαρμογὴ ἐπι- 
λογῆς τῶν παίδων καὶ ὁ ἀποχωρισμὸς τῶν ἀἄνωμάλων ἀπὸ 
τῶν ὁμαλῶν. Εἰς τὰ παιδαγωγικά, λοιπόν, κέντρα ὅπου 
μορφοῦνται παρ᾽ ἡμῖν οἳ διδάσκαλοι, ἐπιβάλλεται νὰ κατέχῃ 
τὴν προσήκουσαν ϑέσιν ἢ σπουδὴ τῶν ψυχικῶν ἀνωμαλιῶν 
τῶν παίδων, ὥς αὕτη εὐρύτατα ἐκτίϑεται ἐν τῷ ἀνὰ χεῖρας 
ἔργῳ. 

Εἰς αὐτὸ ὁ συγγραφεὺς ἐξετάζει ἑμπεριστατωμένως τὰς 
ψυχικὰς ἀνωμαλίας, αἳ ὁποῖαι ἀναφαίνονται κατὰ τὴν παι- 
δικὴν ἡλικίαν, τὰς αἰτίας, ἐκ τῶν ὁποίων αὗται προέρχονται, 
καὶ ὑποδεικνύει τοὺς ἐνδεικνυομένους τρόπους ἀποφυγῆς καὶ 
κατὰ τὸ δυνατὸν ἄρσεως αὐτῶν. 

Εἶναι δὲ μεγίστη ἢ ποικιλία τῶν ἀποκλίσεων τούτων 
ἀπὸ τῆς κανονικῆς ψυχικῆς καταστάσεως, αἵτινες μαστίζουσι 
σήμερον τὴν παιδικὴν ἡλικίαν. Αὗται ἀναφέρονται εἷς ἆτε- 
λείας περὶ τὰς λειτουργίας τῶν αἰσϑήσεων, τῶν κινήσεων, 
τῆς γλώσσης, τῆς νοήσεως, τοῦ συναισϑήματος, τῆς βουλή- 
σεως, καὶ εἰς ἠϑικάς, κοινωνικὰς καὶ ἄλλας διαστροφάς. [Γῖς 
ἰδιαίτερα κεφάλαια τοῦ βιβλίου ὑποβάλλονται εἷς ἀκριβῆ ἀνά- 
λυσιν αἱ ἑπόμεναι ἀνωμαλίαι : ᾿ Ατέλειαι μεμονωμένων ψυχι- 
κῶν λειτουργιῶν. ᾿Ελαττωματικὴ λειτουργία τῶν αἰσϑήσεων. 
Γ)ωσσικαὶ διαστροφαί. ᾿Ηλιϑιότης διαφόρων βαϑμῶν καὶ 

μίξεων. Ψυχοπάϑεια. ᾿Ηϑικὴ παράνοια. Νευροπάϑεια. ᾿Ανω- 
μαλίαι τῶν κινήσεων. ᾿Επιληψία. "Υστερία. Οἱ ἐγκαταλελειμ- 
μένοι καὶ ἀπροστάτευτοι παῖδες. 

Ὑποδεικνῴει ὡσαύτως ὁ συγγραφεὺς τοὺς κινδύνους, 
τοὺς ἀπειλοῦντας τὴν κοινωνίαν ἐκ τῆς ὑπάρξεως τοιούτων 
παίδων, καὶ ἀναφέρει, ὅτι ἕνεκα τῶν κινδύνων τούτων ἐτέϑη 
σήμερον εἷς ζξωηοὰν κίνησιν ἢ ἐπιστημονικὴ ἔρευνα πρὸς ἄνί- 
χνευσιν τῶν περὶ ὧν ὃ λόγος ἀνωμαλιῶν. ]έγας ἀριϑμὸς 
ἐπιστημόνων, ἀνηκόντων εἷς διαφόρους ἐπιστημονικὰς σφαί- 
ρας, ἀσχολεῖται περὶ αὐτάς. Καὶ ἰδιαίτεραι δὲ ἐπιστῆμαι ἐδη- 
μιουργήϑησαν πρὸς τὸν αὐτὸν σκοπόν, οἷαι ἡ ψΨυχοπαϑολο- 
γία τοῦ παιδὸς καὶ ἡ ϑεραπευτικὴ παιδαγωγική. 

Στρεφόμενος εἶτα ὁ συγγραφεὺς εἷς τὰ καϑ᾽ ἡμᾶς, πα- 
ρατηρεῖ, ὅτι ἡ σπουδὴ τῶν παϑολογικῶν καταστάσεων τῶν 
παίδων εἶναι παρ᾽ ἡμῖν παρημελημένη καὶ ἀναφέρει τοὺς λό- 
γους, διὰ τοὺς ὁποίους ϑεωρεῖ, ὅτι εἶναι ἐπιβεβλημένον νὰ 
στραφῇ ἢ κοινὴ ποοσοχὴ πρὸς τὰ ζητήματα ταῦτα. ἰδίως 
τονίζει, ὅτι παρ᾽ ἡμῖν οἱ πάσχοντες παῖδες ἐπληϑύνϑησαν ἐπὶ 
τοσοῦτον, ὥστε. ἀπειλεῖται αὐτὴ ἢ ὑπόστασις τῆς κοινωνίας 


“ἡμῶν. [Ι}ὴν δὲ τούτου δὲν κατέστη ἀκόμη δυνατὸν παρ᾽ ἡμῖν 

νὰ ἀποχωρίξωνται οἱ παῖδες οὗτοι ἀπὸ τῶν κανονικῶν καὶ 

΄ τ ’ 

νὰ παιδαγωγῶνται καὶ διδάσκωνται ἰδιαιτέρως, ὥς συμβαί- 
τ: , 2 , , 

νει ἓν πάσαις ταῖς πεπολιτισµέναις χώραις, ἀλλὰ συμφύρον- 


ται ἅπαντες εἷς τὰ αὐτὰ σχολεῖα, ἐπὶ μεγίστῃ βλάβῃ τῆς λει- 
τουργίας αὐτῶν, 

ἃ Τοιοῦτο περιεχόμενον ἔχει τὸ βιβλίον τοῦτο, ὅπερ πλη- 
οοἳ μέγα κενὸν ὑφιστάμενον παρ᾽ ἡμῖν καὶ ϑὰ καταστῇ πο- 
λύτιμος ὁδηγὸς οὐ μόνον τῶν διδασκάλων τῶν διαφόρων κα- 
τηγοριῶν, ἀλλὰ καὶ τῶν γονέων καὶ τῶν λειτουργῶν τῆς 
᾿Εκκλησίας καὶ πάντων τῶν ἄλλων, οἵτινες καϑ᾽ οἷονδήποτε 
τρόπον ἀσχολοῦνται περὶ τὴν παιδικὴν ἡλικίαν. 

Εἶναι ἄξιος ϑερμῶν συγχαρητηοίων ὁ τὸν ἀγαϑὸν τοῦ- 
τον μόχϑον καταβαλὼν κορυφαῖος τῶν παρ᾽ ἡμῖν παιδαγω- 
γικῶν, ἄξιον τοῦ ὅλου παιδαγωγικοῦ του συστήματος ἐπιϑεὶς 
ἐπιστέγασμα, ἡ δ᾽ ἐκδοῦσα τὸ ἔργον τοὺ τοῦτο ᾿Αποστολικὴ 
Διακονία τῆς ᾿Εκκλησίας τῆς Ελλάδος ἐπετέλεσε πρᾶξιν ἑξό- 
χως συντελεστικὴν κοινωνικῆς ἐξυγιάνσεως. 

ΓΠωλεῖται ἀντὶ ὃρχ. 80.000 εἷς ὅλα τὰ Βιβλιοπωλεῖα τῶν 
᾿Αϑηνῶν, ἀποστέλλεται δὲ ἐλεύϑερον ταχυδρομικῶν τελῶν εἰς 
πάντα ἐμβάζοντα τὴν ἀξίαν αὐτοῦ εἰς τὴν ᾿Αποστολικὴν Λια- 
κονίαν, ᾿Ιασίου 1, ᾿Αϑήνας. 


ΓΡΗΓΌΡΙΟΣ ΠΑΠΑΜΙΧΑΗΛ 
ΒΙΒΛΙΟΓΡΑΦΙΑ 


᾿Ακολουϑία τοῦ ἁγίου μεγαλομάρτυρος ᾿4γαϑονί- 
«ου, ᾿Εγκρίσει τῆς Ἱερᾶς Συνόδου τῆς "Ἐκκλησίας τῆς 
Ἑλλάδος. Ἐκδιδομένη νῦν τὸ πρῶτον ὑπὸ Μητροπολίτου 
Καλαβρύτων καὶ Αἰγιαλείας ᾿Αγαϑονίκου. ᾿Αϑῆναι 1958 
(σελ. 69. Μετὰ τῆς εἰκόνος τοῦ ἁγίου, βίου αὐτοῦ, ἵστορι- 
κοῦ ὑπομνήματος, τοῦ μαρτυρίου του χαὶ δύο ἐγκωμίων. 
Ἔκδοσις δίχρωμος), Ἢ ἔχδοσις ἀφιεροῦται «τῇ ἱερῷ 
μνήμῃ τῶν ὑπὸ τῶν Γερμανῶν ἀναιρεϑέντων πνευματικῶν 
ἡμῶν τέχνων, δέκα ἐννέα ἀδελφῶν τῆς 1. μονῆς τοῦ Μεγάλου 
Σπηλαίου, πέντε ἀδελφῶν τῆς Ἵ. μονῆς “Αγίας Λαύρας καὶ 
ὑπερχιλίων Καλαβρυτινῶν». 

Μητροπολίτου Αἴνου Γερμανοῦ, ᾿Ανταπάντησις εἷς 
τὸν καϑηγητὴν Τρόϊτσκι. ᾿Ἐπιβεβλημένη διασάφησις ἐπὶ 
κανονικῶν ϑεμάτων, ἀναφερομένων εἰς τὰς δικαιοδοσίας 
τοῦ Οἰκουμενικοῦ Πατριαρχείου. ᾿Ανατύπωσις ἐχ τῆς «Ὀρ- 
ϑοδοξίας». Ἰσταμποὺλ. 1958 (σελ. 41). 

Ἐπισκόπου Μυρέων Τιμοϑέου, Ἱεροὶ στοχοσµοί. Θεσ- 
σαλονίκη 1958 (σελ. 140). 

Χαριλάου Δ. ᾿Αργυροπούλου, φιλολόγου καϑηγητοῦ 
τοῦ Α’ Γυμνασίου ἀρρένων Μυτιλήνης, Συμβολὴ τῆς ἕλλη- 
νικῆς φιλοσοφίας εἷς τὸν σχηματισμὸν τῶν ὀρϑοδόξων 
χοιστιανικῶν δογμάτων. Λόγος ἐπὶ τῇ ἑορτῇ τῶν Τριῶν 
ὙἹεραοχῶν. Μυτιλήνη 1958 (σελ. 21). 

Ν. Ι. Καρμίρη, Τῆς ᾿Αλώσεως (1453). ᾿Ανάτυπον ἀπὸ 
τὴν «Κιβωτόν». ᾿Αϑῆναι, Μάϊος 1958. 

Οἵ Ψαλμοὶ τοῦ Δαβίδ. Μεταφραστὴς Α. Κα- 
λαμπούσης. ᾿Αϑῆναι 1958 (σελ. 168). 


ΠΑΡΑΡΤΗΜΑ 
ΠΡΟΚΗΡΥΞΕΙΣ ΕΚΛΟΓΗΣ ἸἘΡΕΩΝ 


Ἱερὰ Μητρόπολις ᾿Ηλείας 


Ἔχοντες ὑπ᾽ ὄψιν τὰς διατάξεις τῶν ἄρθρων 46, 
47 καὶ 48 τοῦ Α. Ν. 2200|1940 «περὶ Ἱερῶν Ναῶν καὶ 
ἐφημερίων» καὶ προκειμένου νὰ προβῶμεν εἰς τὴν 
πλήρωσιν τῆς κενῆς ἐφημεριακῆς θέσεως τοῦ Ἱεροῦ 
Ναοῦ ᾿Αγίου Δημητρίου Κατσαροῦ, καλοῦμεν τοὺς 
βουλομένους καὶ ἔχοντας τὰ ὑπὸ τοῦ Νόμου ὁριζό- 
μενα προσόντα πρὸς κατάληψιν τῆς ἐν λόγῳ θέσεως, 
ὅπως ἐντὸς μηνὸς ἀπὸ τῆς δημοσιεύσεως τοῦ παρόν- 
τος, ὑποβάλωσιν ἡμῖν τὰ δικαιολογητικά τῶν, προ- 
κειμένου νὰ προβῶμεν εἰς τὴν ἀνακήρυξιν αὐτῶν ὣς 
ὑποψηφίων. 

Ἐν Πύργῳ τῇ 20 Μαΐου 1953 

ΓΤ Ὁ Ἠλείας Γερμανὸς 


Ἱ. Μητρόπολις Θεσσαλιώτιδος καὶ Φαναριοφερσάλων 


"Ἔχοντες ὑπ᾽ ὄψιν τὸ ἄρθρον 46 τοῦ ᾿Αναγκ. Νό- 
μου 2200|40 «περὶ Ἱερῶν Ναῶν καὶ ἐφημερίων», προσ- 

καλοῦμεν τοὺς βουλομένοος νὰ καταλάβωσι τὴν χη- 
ρεύουσαν θέσιν τακτικοῦ ἐφημερίου τῆς ἐνορίας Βα- 
σιλὶ - Φαρσάλων, ὅπως ἐντὸς μηνὸς ἀπὸ σήμερον ὑπο- 
βάλωσιν εἰς τὰ Γραφεῖά μας τὰ ὑπὸ τοῦ ἄρθρου 48 
τοῦ αὐτοῦ Νόμου ὁριζόμενα δικαιολογητικὰ ἔγγραφα 
τῶν προσόντων αὐτῶν, προκειμένου ἵνα προβῶμεν 
εἰς ἀνακήρυξιν ὑποψηφίων διὰ. τὴν ἄνω ἐνορίαν. 
Ἐν Καρδίτσῃ τῇ 20ῃ Μαΐου 1953. 
Ὁ Θεσσαλιώτιδος καὶ Φαναριοφερσάλων 
Κύριλλος 


Ἵ, Μητρόπολις Θεσσαλονίκης 


Ἔχοντες ὗπ᾽ ὄψιν τὰς διατάξεις τοῦ Α.Ν. 2200)4ῃ 
ἄρθρον 46 8 2--3 καὶ Α.Ν. 807}46 ἄρθρον 2 «Περὶ Ἱ. 
Ναῶν καὶ Ἐφημερίων», καλοῦμεν τοὺς βουλομένους 
καὶ ἔχοντας τὰ κανονικὰ καὶ νόμιμα προσόντα, ὅπως 
καταλάβωσι τὰς κάτωθι κενὰς ὀργανικὰς θέσεις τα- 
κτικοῦ ἐφημερίου τῶν ἐνοριῶν: 1) ἵ. ν. “Αγ. ᾿Αποστό- 
λων Θεσσαλονίκης, 2) ἵ. ν. Κοιμήσεως Θεοτόκου Ρεν- 
τζικίου-Θεσ)νίκης, 3) ἵ. ν.΄Αγ. Παντελεήμονος Βαμ- 
βακιῶν-Λαγκαδᾶ, 4) ἵ. ν. Αγ. Δημητρίου Πολυδεν- 
δρίου Ἑξαλόφου-Λαγκαδᾶ, 5) ἵἱ. ν. Γεν. Θεοτόκου ᾿Α- 
ρετῆς Λοφίσκον-Λαγκαδᾶ καὶ ϐ) ἵ. ν. "Αγ. Γεωργίου 
Χορτιάτου:Θεσ)νίκης, ἵνα ὑποβάλωσιν ἡμῖν ἐντὸς µη- 
νὸς ἀπὸ τῆς δημοσιεύσεως τῆς παρούσης σχετικὴν 


αἴτησιν μετὰ τῶν ἀπαιτουμένων δικαιολογητικῶν, 


προκειμένου νὰ προβῶμεν εἰς τὴν ἀνακήρυξιν ὑποψη- 
φίων πρὸς πλήρωσιν τῶν ἀνωτέρω χηρευουσῶν ἐφη- 
μεριακῶν θέσεων. 
Ἐν Θεσσαλονίκῃ τῇ 19ῃ Μαΐου 1953 
ἲ Ὁ Θεσσαλονίκης Παντελεήμων 


Ἱ. Μητρόπολις Καλαβρύτων καὶ Αἰγιαλείας 


ΣἙτερουμένης τῆς ἐνορίας Μικροῦ καὶ Μεγάλου 
Μπατιᾶ τακτικοῦ ἐφημερίου, καλοῦμεν τοὺς βουλο- 
μένους νὰ καταλάβωσι τὴν θέσιν ταύτην καὶ ἔχοντας 
τὰ νόμιμα καὶ κανονικὰ προσόντα, ὅπως ἐντὸς μη- 
νὸς ἀπὸ τῆς δημοσιεύσεως τῆς παρούσης εἰς τὸ πε- 
ριοδικὸν «Ἐκκλησία» ὑποβάλωσιν ἡμῖν τὰ ὑπὸ τοῦ 
ἄρθρου 48 τοῦ Α.Ν. 2200 «περὶ Ἱ. Ναῶν καὶ Ἐφημε- 
ρίων» προβλεπόμενα πιστοποιητικά, καθ᾽ ὅσον μετὰ 
ταῦτα θέλομεν προβῆ εἰς τὴν ἀνακήρυξιν τῶν ὑπο- 


ψηφίων. 
Ἐν Αἰγίῳ τῇ 26 Μαΐου 1953 
Τ Ὁ Καλαβρύτων καὶ Αἰγιαλείας ᾿Αγαθόνικος 


Ἱερὰ Μητρόπολις Κερκύρας καὶ Παξῶν. 


Ἔχοντες ὑπ᾽ ὄψιν τὰ ἄρθρα 46 καὶ 47 τοῦ Α. Νό- 
μου 2200/1940 «Περὶ Ἱερῶν Ναῶν καὶ ᾿Ἐφημερίων», 
τὰς διατάξεις τοῦ Νόμου 536/1945 «Περὶ ρυθμίσεως 
τῶν ἀποδοχῶν τοῦ Ὀρθοδόξου ᾿Ἐφημεριακοῦ Κλήρου 
κλπ.», τὸ ἄρθρον 28 τοῦ ᾿Αναγκ. Νόμου 540/1945 «Περὶ 
Ἔκκλησ. Ἐκπαιδξύσεως», καὶ τὴν ὑπ᾽ ἀριθ. Πρωτ. 83719 
καὶ ἀπὸ 7 - 10- 1946 ᾿Εγκύκλιον τοῦ Ὑπουργείου Θρη- 
σκευμάτων καὶ Ἐθνικῆς Παιδείας, προσκαλοῦμεν 
τοὺς βουλομένους νὰ καταλάβωσι τὴν κενὴν Ἔφημε- 
ριακὴν θέσιν τακτικοῦ Ἐφημερίου τῶν Ἱερῶν Ναῶν 
Ὕ. Θεοτόκου (Κοιμήσεως) Βελλιανιτῶν, ᾿Αγίας Αἰκα- 
τερίνης Κατσιμάτων, ᾿Αγίας Παρασκευῆς Λεκκάτων 
καὶ ᾿Αγίου Δημητρίου Φαναριωτάτων Παξῶν, ὅπως 
ἐντὸς μηνὸς ἀπὸ τῆς δημοσιεύσεως τῆς παρούσης 
ὑποβάλωσιν ἡμῖν τὰ ἐν τῷ ἄρθρῳ 48 τοῦ ὥς ἄνω Νό- 
μου δριζόμενα πιστοποιητικά, ἵνα ἀνακηρυχθῶσιν 
ὑποψήφιοι ᾿Εφημέριοι τῆς ἐν λόγῳ ᾿Ἐνορίας. 

Περισσοτέρας πληροφορίας οἱ ἐνδιαφερόμενοι 
δύνανται νὰ λάβωσι, προσερχόμενοι εἰς τὰ Γραφεῖα 
τῆς Ἱερᾶς Μητροπόλεως. 

Ἔν Κερκύρᾳ τῇ 7 Μαΐου 1953 

Γ Ὁ Κερκύρας καὶ Παξῶν Μεθόδιος 


Ἱερὰ Μητρόπολις Μονεμβασίας καὶ Σπάρτης. 


Ἡ Ἱερὰ Μητρόπολις Μονεμβασίας καὶ Σπάρτης 
διὰ τῆς ὑπ᾽ ἀριθ. 357/|11-5-53. προκηρύξεως αὐτῆς, 
συνῳδὰ τῷ ἄρθρῳ 26 τοῦ ᾿Αναγκ. Νόμου 2200/19 
«Περὶ Ἱερῶν Ναῶν καὶ Ἐφημερίων», καλεῖ τοὺς βου- 
λομένους ὅπως μέχρι τῆς 20 ᾿Ιουνίου ἐ. ἔ. ὑποβάλωσιν 
αἰτήσεις ὑποψηφιότητος μετὰ τῶν νομίμων πιστοποιη- 
τικῶν, πρὸς συμμετοχὴν διὰ τὴν συμπλήρωσιν τῆς 
χηρευούσης θέσεως τακτικοῦ Ἐφημερίου ἐν τῇ ἐνορίᾳ 
Κουπίων τ. δ. Ζάρακος. : Ν 

Ἐν Σπάρτῃ τῇ 11 Μαΐου 1953 ' 

Τ Ὁ Μονεμβασίας καὶ Σπάρτης Διονύσιος 


Ἡ Ἱερὰ Μητρόπολις Μονεμβασίας καὶ Σπάρτης 
διὰ τῆς ὑπ᾽ ἀριθ. 358|1] -5-53 προκηρύξεως αὐτῆς, 
συνῳδὰ τῷ ἄρθρῳ 26 τοῦ ᾿Αναγκ. Νόμου 2200/1900 
«Περὶ Ἱερῶν Ναῶν καὶ Ἐφημερίων», καλεῖ τοὺς βου- 
λομένους ὅπως μέχρι τῆς 20 Ἰουνίου ἐ. ἔ. ὑποβάλωσιν 
αἰτήσεις ὑποψηφιότητος μετὰ τῶν νομίμων πιστοποιη- 
τικῶν, πρὸς συμμετοχὴν διὰ τὴν συμπλήρωσιν τῆς 
χηρευούσης θέσεως τακτικοῦ ᾿Ἐφημερίου ἐν τῇ ἐνορίᾳ 
Μελιτίνης (Ζελίνης) τ. δ. Μελιτίνης. 

Ἐν Σπάρτῃ τῇ 11 Μαΐου 1953 

ἴ Ὁ Μονεμβασίας καὶ Σπάρτης Διονύσιος 


Ἱερὰ Μητρόπολις Φϑιώτιδος. 


Διακηρύττομεν, ὅτι προσκαλοῦμεν τοὺς βουλομέ- 
νους νὰ καταλάβωσι τὴν κενὴν θέσιν τακτικοῦ Ἔφη- 
μερίου τῆς ἐνορίας Δικάστρου καὶ ἔχοντας τὰ ὑπὸ 
τοῦ ἄρθρου 47 τοῦ Α. Ν. 2200/1940 «περὶ Ἱερῶν Ναῶν», 
ὡς ἐτροποποιήθη διὰ τοῦ΄ ἄρθρου 2 τοῦ Α. Ν. 807/1945, 
ὁριζόμενα προσόντα, ὅπως ἐντὸς μηνὸς ἀπὸ τῆς δη- 
μοσιεύσεως τῆς παρούσης ὑποβάλωσιν εἰς τὰ Γρα- 
φεῖα τῆς Ἱερᾶς Μητροπόλεως Φθιώτιδος τὰ ὑπὸ τοῦ 
ἄρθρου 48 τοῦ Α. Ν. 2200 προβλεπόμενα πιστοποιη- 
τικὰ μετὰ τῆς σχετικῆς αἰτήσεώς των. 

Ἔν Λαμίᾳ τῇ 5 Μαΐου 1953 

Τ Ὁ Φθιώτιδος ᾿Αμβρόσιος 


Διακηρύττσμεν, ὅτι προσκαλοῦμεν τοὺς βουλομέ- 
νους νὰ καταλάβωσι τὴν κενὴν θέσιν τακτικοῦ Ἔφη- 
μερίου τῇς ἐνορίας Δαμάστας καὶ ἔχοντας τὰ ὑπὸ 
τοῦ ἄρθρου 47 τοῦ Α. Ν.. 2200/40 «περὶ Ἱερῶν Ναῶν» 
ὣς ἐτροποποιήθη διὰ τοῦ ἄρθρου 2 τοῦ Α. Ν. 80/7/1945 
ὁδριζόμενα προσόντα, ὅπως ἐντὸς μηνὸς ἀπὸ τῆς δη- 
μοσιεύσεως τῆς παρούσης ὑποβάλωσιν εἰς τὰ Γρα- 
φεῖα τῆς Ἱερᾶς Μητροπόλεως Φθιώτιδος τὰ ὑπὸ τοῦ 
ἄρθρου 48 τοῦ Α. Ν. 2200/1940 προβλεπόμενα πιστο- 
ποιητικὰ μετὰ τῆς σχετικῆς αἰτήσεώς των. 

Ἐν Λαμίᾳ τῇ 20 Μαΐου 1953 


Τ Ὁ Φθιώτιδος ᾿Αμβρόσιος 

